হাওরাঞ্চলের ৬৫ ভাগ ধান কাটা শেষ: কৃষিমন্ত্রী | কুয়াকাটা নিউজ\nবুধবার দুপুরে দক্ষিণ সুনামগঞ্জ উপজেলার সাংহাই হাওরের ধান কাটা কার্যক্রম পরিদর্শন করতে এসে এ কথা বলেন তিনি।কৃষিমন্ত্রী ড. আব্দুর রাজ্জাক বলেছেন, হাওরাঞ্চলে এ বছর ধানের বাম্পার ফলন হয়েছে যা দেখে খুশি কৃষকরা। ধান উৎপাদনের জন্য গুরুত্বপূর্ণ এই অঞ্চলের ৬৫ ভাগ ধান এ পর্যন্ত কাটা হয়েছে। বুধবার দুপুরে দক্ষিণ সুনামগঞ্জ উপজেলার সাংহাই হাওরের ধান কাটা কার্যক্রম পরিদর্শন করতে এসে এ কথা বলেন তিনি। এরপর তিনি সদর উপজেলার গৌরারং ইউনিয়নের লালপুরে বোরা ধান সংগ্রহ অভিযান উদ্বোধন করেন।\nমন্ত্রী বলেন, “সুনামগঞ্জের হাওর এলাকা গভীর ও ঝূকিপূর্ণ। কিন্তু আনন্দের কথা সুনামগঞ্জ জেলায় ৭৫ ভাগ ধান কাটা হয়ে গেছে। প্রধানমন্ত্রী হাওরের প্রতি গুরুত্ব জাগিয়ে তোলায় অল্প সময়ে এবার ধান কাটা সম্ভব হয়েছে। সবাই সচেতনভাবে ধান কাটছেন।” তিনি বলেন, “বাংলাদেশ ছিল এক সময় খাদ্য ঘাটতির দেশ। দুর্ভিক্ষের দেশ। প্রাকৃতিক দুর্যোগে এখানে ফসল নষ্ট হতো। কিন্তু আজ বাংলাদেশ খাদ্যে স্বয়ংসম্পূর্ণ। এবারের বোরো ফসলও মাঠে। এবার ফলনও ভালো হয়েছে। ভালো ফলনে কৃষকরা খুশি। দামও ভালো পাচ্ছে।”\nহাওরে শ্রমিক সংকট সম্পর্কে তিনি বলেন, “করোনার কারণে বাইরের শ্রমিকরা এবার আসতে সমস্যা হয়েছে। আমরা বিশেষ ব্যবস্থায় প্রশাসনের সহায়তায় শ্রমিক নিয়ে এসেছি। এখন হাওরাঞ্চলে ৩ লক্ষ ২৫ হাজার শ্রমিক কাজ করছেন। ধানকাটা আরো ত্বরান্বিত করতে চারশটির বেশি কম্বাইন হার্ভেস্টর মেশিন মাঠে কাজ করছে যা ধান কাটছে দ্রুততার সঙ্গে। শ্রমিক কম। বাইরে থেকে শ্রমিক আনতে হয়। বিভিন্ন জেলা থেকে নিয়ে এসেছি।”\nকৃষিমন্ত্রী ড. আব্দুর রাজ্জাক বলেন, “প্রতি বছর হাওরে বজ্রপাতে শ্রমিক মারা যায়। প্রধানমন্ত্রী প্রত্যেক শ্রমিক পরিবারকে কমপক্ষে ১ লক্ষ টাকা দিয়ে সহায়তা দেন। শ্রমিকের পরিবার বড় হলে আরও বাড়াবেন। তাছাড়া সুনামগঞ্জ জেলা থেকে কৃষক পর্যায়ে ধান সংগ্রহ লক্ষ্যমাত্রা বাড়ানো যায় কিনা তা আগামীকাল সভায় আলোচনা হবে।”\nএবার ধান সংগ্রহের অনিয়ম হবে না উল্লেখ করে কৃষিমন্ত্রী বলেন, “এ বছর ধান সংগ্রহ নিয়ে অনিয়ম হবেনা। কোন মধ্যসত্তভোগী আসার সুযোগ পাবেনা। আমরা ইতোমধ্যে ক্ষুদ্র ও প্রন্তিক কৃষকের তালিকা করে দিয়েছি। এই তালিকা এদিক সেদিক করতে পারবেনা। ২২ টি জেলা থেকে অ্যাপসের মাধ্যমে ধান কেনা হবে। এবার ৮ লক্ষ মেট্রিক টন ধান চাষীর কাছ থেকে সরাসরি কিনব। ভালো দাম পাবেন। ন্যায্যমূল্য পাবেন কৃষক।”


North Dinajpur: স্বাস্থ্য আধিকারিকের দফতরে দাঁড়িয়ে প্রতারণা!\nদ্য ওয়াল ব্যুরো: রায়গঞ্জের কর্ণজোড়ায় (North Dinajpur) মুখ্য স্বাস্থ্য আধিকারিকের দফতরে ঢুকে চাকরি দেওয়ার নামে প্রতারণা চালাচ্ছিল এক যুবক। এই ঘটনার অভিযোগ পেতেই মঙ্গলবার বিকেলে সেই ব্যক্তিকে আটক করল রায়গঞ্জ পুলিশ৷ মালদার বাসিন্দা ওই ব্যক্তিকে হাতেনাতে ধরে পুলিশের হাতে তুলে দেয় প্রতারিত ও স্বাস্থ্য দফতরের কর্মীরা।\nঅভিযোগ, মুখ্য স্বাস্থ্য আধিকারিকের দফতরে সিঁড়ির পাশে দাঁড়িয়ে কিছু যুবক যুবতীদের কাছ থেকে নথিপত্র সংগ্রহ করছিলেন ওই ব্যক্তি। সে সময় তাকে দেখে অফিসের কর্মীদেরও সন্দেহ হয়। এরপর সেই যুবককে ডেকে জিজ্ঞাসাবাদ করে তার কাছে থাকা ব্যাগে তল্লাশি চালাতেই চক্ষু চড়কগাছ দফতরের কর্মীদের। ব্যাগের ভেতর থেকে উদ্ধার হয় বিপুল সংখ্যায় বিভিন্ন সরকারি দফতরের নিয়োগপত্রের নথিপত্র। তাতেই সন্দেহ বাড়ে।\nআরও পড়ুন: গ্রামের মহিলাকে প্রেমের প্রস্তাব! যুবককে জুতোর মালা পরিয়ে ঘোরাল সালিশিসভার প্রধানরা\nচাকরিপ্রার্থী ও স্বাস্থ্য দফতরের কর্মীদের জেরার মুখে পড়তেই সেখান থেকে চম্পট দেওয়ার চেষ্টা করে সেই যুবক। এরপরই তাকে ধরে রেখে পুলিশের হাতে তুলে দেয় সবাই। জানা গেছে, মালদহের বাসিন্দা ওই ব্যক্তি স্বাস্থ্য দফতরে চাকরি পাইয়ে দেওয়ার নাম করে উত্তর দিনাজপুরের (North Dinajpur) সিএমওএইচ অফিসে দাঁড়িয়ে সকলের কাছ থেকে নথি সংগ্রহ করছিল।\nএদিকে এই ঘটনায় রীতিমত চাঞ্চল্য ছড়ায় এলাকায়। খোদ মুখ্য স্বাস্থ্য আধিকারিকের দফতরের ভবনের সিঁড়িতে দাঁড়িয়ে এভাবে যুবক যুবতীদের প্রতারণা চালানোর ঘটনায় হতবাক সকলেই। মুখ্য স্বাস্থ্য আধিকারিক জানিয়েছেন, পুলিশকে এবিষয়ে বিস্তারিত জানানো হয়েছে। পুলিশ আইনানুগ ব্যবস্থা নিচ্ছে।\nBengali Newsfraudnorth dinajpur


ডাটা চচ্চড়ির মহিমা! | অন্বেষণ | DW | 05.07.2016\nডাটা চচ্চড়ির মহিমা!\nডাটা কুইজিন, মানে রাঁধছেন, অথচ সেই রান্নার ভিতর দিয়ে বড় বড় কোম্পানিতে মহিলা পরিচালকদের অনুপাত কত, সেই পরিসংখ্যানটিও ব্যক্ত করছেন৷ বেলজিয়ামের একটি রান্নার স্কুলে সেই রান্না শেখানো হয়৷\nডাটা কুইজিন – রান্নার এক নতুন পরিসংখ্যান\nপরিসংখ্যান কি রান্না করে দেখানো যায়? একে বলে ডাটা কুইজিন, বাংলায় বলা যেতে পারে তথ্যের মুড়িঘণ্ট! কিন্তু বেলজিয়ামের এই রান্নার কোর্সটিতে খাবারের মাধ্যমে কিছু বিশেষ খবরাখবর, সেই সঙ্গে একটি বিশেষ মনোভাব বা দৃষ্টিভঙ্গি পরিবেশন করা হচ্ছে৷ যেমন বিভিন্ন দেশে বিজ্ঞানের ক্ষেত্রে মহিলাদের অনুপাত৷ ‘ডাটা কুইজিন' প্রকল্পটি উদ্ভাবন করেছেন মোরিৎস স্টেফানার ও সুজানে ইয়াশকো৷ দু'দিনের ওয়ার্কশপ৷ গত চার বছর ধরে এই ওয়ার্কশপের আয়োজন করে আসছেন মোরিৎস আর সুজানে৷\nশিল্পকলার ইতিহাসের স্নাতক সুজানে ইয়াশকো, ‘‘আমি ভেবেছিলাম, কত ধরনের তথ্য আছে; মানুষজনের যাতে সে সব তথ্যে আগ্রহ জন্মায়, সে জন্য কিছু একটা করা দরকার৷ এগুলো সহজ তথ্য, কিন্তু শুধু পরিসংখ্যান বা সংখ্যা হিসেবে তা সব মানুষকে বোঝানো যায় না৷ সেই কারণেই আমরা খাবার বা রান্নাবান্নার মতো এমন একটা মাধ্যম খুঁজে বার করার চেষ্টা করেছি, যা ব্যক্তিগত অথচ আবেগপূর্ণ, যা দিয়ে এই সব তথ্যের মধ্যে অবরুদ্ধ কাহিনিগুলোকে দৃষ্টিগোচর করে তোলা যায়৷''\nক্যালোরি কম, তাই যত ইচ্ছে খান\nঅলিভ বা জলপাই\nআচারের কথা ভাবলেই জিবে জল এসে যায়, তাই না? হ্যাঁ, তেলে ভাজা চিপসের বদলে অলিভ অয়েলে ডোবানো জলপাইয়ের আচার বা শুধু জলপাই খেতে পারেন৷ এতে রয়েছে ভিটামিন এ, সোডিয়াম, ফ্যাটি অ্যাসিড, ক্যালসিয়াম এবং আয়রন৷ বলা হয়, জলপাই নাকি কার্ডিওভাসকুলার রোগ দূরে রাখে৷ ১০০ গ্রাম জলপাইয়ে ক্যালোরির পরিমাণ ১৪০, অন্যদিকে সম পরিমাণ চিপসে রয়েছে ৫৩৫ ক্যালোরি৷\nএক মুঠো বিভিন্ন বাদাম\nযদিও বাদামে রয়েছে প্রচুর চর্বি, তবুও কোনো চিন্তা ছাড়াই বাদাম খাওয়া যায়৷ তবে তা যেন অতিরিক্ত পরিমাণে না হয় এবং তাতে যেন লবণ দেয়া না থাকে৷ বাদামে রয়েছে ফ্যাটি অ্যাসিড, প্রোটিন, পটাশিয়াম এবং ম্যাগনেশিয়াম, যা শরীর ও ব্রেনের জন্য প্রয়োজন৷ তবে তা দিনে একমুঠোর বেশি নয়! এক মুঠো বাদাম একটা বাটিতে নিয়ে ধীরে ধীরে খেলে যেমন ক্যালোরির ভয় নেই, তেমনি টিভি দেখাও হয় আনন্দময়৷\nপপকর্নকে যতটা অস্বাস্থ্যকর ভাবা হয় আসলে কিন্তু ততটা নয়, যদি না পপকর্নকে চর্বি, লবণ এবং চিনিতে ডোবানো হয়৷ গবেষণায় দেখা গেছে পপকর্নে রয়েছে যথেষ্ট অ্যান্টিঅক্সিডেন্ট এবং আঁশ৷ একজন মানুষের দৈনন্দিন প্রয়োজনের শষ্যদানার দুই ততীয়াংশ মেটায় এক বাটি পপকর্ন৷\nমিষ্টি কুমড়োর শুকনো বিচি\nমিষ্টি কুমড়োর বিচি শরীরে শক্তি সরবরাহ করে৷ এতে রয়েছে যথেষ্ট পরিমাণে জিঙ্ক এবং মিনারেল, যা খাবারের রুচি বাড়ায় এবং এনজাইমকে সক্রিয় করে৷ তাছাড়াও রয়েছে যথেষ্ট প্রোটিন৷ টিভি দেখার সময় এগুলো বেশ ভালোভাবেই খাওয়া যায়, অথচ ওজন বাড়ার কোনো চিন্তা থাকে না৷\nমুখরোচক স্বাস্থ্যকর শসার আচার\nটিভি দেখা বা অন্য যে কোনো সময় শসা খাওয়া যায়, যা স্বাস্থ্যকর এবং খুবই অল্প ক্যালরিযুক্ত৷ ১০০ গ্রাম ছোট ছোট শসায় রয়েছে মাত্র ৭০ গ্রাম ক্যালরি৷ জার্মানিতে এ রকম শসার আচার বাজারে পাওয়া যায়৷ তবে কেউ ইচ্ছে করলে খুব সহজে ঘরেই তৈরি করে যখন তখন খেতে পারেন শসার আচার৷\nছোলা বা বুট\nসঙ্গী ছাড়া পার্কে বেড়ানোর যেমন মজা নেই, তেমনি সে সময় চানাচুর, বুট ছাড়া ঠিক জমে না৷ তবে শুকনো বুট বা ছোলা নিঃসন্দেহে চর্বিযুক্ত আলুর চিপস বা চানাচুরের চেয়ে ভালো৷ এতে রয়েছে যথেষ্ট পরিমাণে প্রোটিন, আঁশ, ভিটামিন, মিনারেল ও আয়রন৷ আঁশযুক্ত ছোলা সহজেই পেট ভরায় এবং অনেকক্ষণ পেটে থাকে৷ ছোলা জার্মানিতেও বেশ জনপ্রিয়, যা নানাভাবে খাওয়া হয়ে থাকে৷ টিভি দেখার সময় নিশ্চিন্তে ছোলা খেতে পারেন৷\nপেয়াজের আচার বা অলিভ অয়েলে ডোবানো পেঁয়াজ খুব বেশি খাওয়া সম্ভব নয়৷ তবে অন্যান্য খাবারের সাথে এটা খেলে, অন্যরকম একটা একটা স্বাদ এনে দেয়, বিশেষ করে ছোলার সাথে৷ তবে হ্যাঁ, পেয়াজের আচার বা অলিভ অয়েলে ডোবানো পেঁয়াজ খাওয়ার পর চুইংগাম, এলাচ বা মৌরি চিবাতে ভুলবেন না কিন্তু!\nকোর্সে যারা অংশ নিচ্ছেন,তারাই ঠিক করবেন, তারা ঠিক কোন পরিসংখ্যান ‘রান্না' করবেন৷ যে সব তথ্য তাদের নিজেদের কাছে অর্থপূর্ণ, আবার তাদের পারিপার্শ্বিক থেকেই এসেছে৷ এগুলোকে বলে স্থানীয় তথ্য৷ ওয়ার্কশপটি অনুষ্ঠিত হচ্ছে ব্রাসেলসের কাছে জেমব্লু-তে৷ বিশ্ববিদ্যালয়ের স্মার্ট গ্যাস্ট্রনমি ল্যাবে সর্বাধুনিক কিচেন রেঞ্জ ও অন্যান্য সাজসরঞ্জাম রাখা আছে, এমনকি চকোলেট দিয়ে প্রিন্ট করার থ্রি-ডি প্রিন্টার পর্যন্ত৷ ডাটা কুইজিন কোর্সে অংশগ্রহণকারী আর্লেনের প্রিয় যন্ত্র এটি৷\nডিজাইনার আর্লেনে, ‘‘বেলজিয়ামের ‘প্রেলিন' চকোলেটটার মজা হলো, ওর ভেতরে কী আছে, তা কেউ জানে না৷ তাই আমরা চকোলেট দিয়ে এই ছোট ছোট কফিনগুলো তৈরি করে নানা ধরনের পুর দিয়ে সেগুলো ভর্তি করি৷ এর পিছনে পরিসংখ্যান হলো, বেলজিয়ামে মানুষ কতরকমভাবে মারা যায়৷''\nএখন সেই কাজই চলেছে৷ কোর্সে অংশগ্রহণকারীদের পাশে দাঁড়িয়ে এক শেফ তাদের সাহায্য করছেন, দেখিয়ে দিচ্ছেন, তথ্য মিষ্টান্ন কীভাবে সত্যিই মুখরোচক হয়৷ আর্লেনে চার ধরনের পুর তৈরি করেছেন,যা চার ধরনের মৃত্যুর কারণ দেখাচ্ছে৷ অ্যান্টওয়ার্প থেকে আসা আর্লেনে মেপে মেপে, হিসেব করে করে কফিনগুলোকে ভরেছেন ছ'ঘণ্টা সময় ধরে, যাতে বেলজিয়ামে মানুষের মৃত্যুর কারণের যে বাস্তব পরিসংখ্যান, তার সঠিক প্রতিফলন ঘটে৷ এখন শুধু ফটোগ্রাফারের ছবি তোলা বাকি৷ কেননা খাবার আগে তথ্য মিষ্টান্নের ছবি তুলে রাখা হয়৷\nওজন বাড়ানোর কিছু উপায়\nঅনেকেই আছেন ভীষণ রোগা-পাতলা, বয়স এবং উচ্চতার তুলনায় ওজন অনেক কম৷ এজন্য তো তাদের কষ্ট আছেই আর সে কষ্টকে আরো বাড়িয়ে দেয় অনেকে – অপুষ্ট, রুগ্ন, কাঠির মতো শুকনো, শীর্ণ ইত্যাদি মন্তব্য করে৷ যদিও পাতলা মানুষরা এতো রোগা থাকার জন্য নিজেরা দায়ী নয়৷ তাছাড়া অনেক মোটা মানুষের তা ঈর্ষার কারণও হয়!\nজার্মানির লাইপশিস শহরের পুষ্টি বিশেষজ্ঞ ডা. ইয়েন্স পুটসিগারের মতে, ‘‘বেশিরভাগ ক্ষেত্রেই জেনেটিক কারণেই মানুষ এতো বেশি রোগা হয়ে থাকে৷ এমন মানুষও আছেন যাঁরা খুবই কর্মঠ, নিয়মিত খেলাধুলা করেন এবং যথেষ্ট এনার্জি আছে তারপরও তাঁরা বেশি খাওয়া-দাওয়া করেন না, তাঁদের খেতে ইচ্ছে হয় না৷’’\n‘‘তরুণীরা না খাওয়ার সমস্যায় বেশি ভোগে’’ এর কারণ সামাজিক যোগাযোগ মাধ্যম বলে এক সমীক্ষায় জানা গেছে৷ সমীক্ষাটি করেছে অ্যামেরিকার নর্থ ক্যারোলাইনা বিশ্ববিদ্যালয়ের গবেষকরা৷ জানা গেছে, ফেসবুক বা অন্যান্য গণমাধ্যমে সুন্দরী পাতলা বান্ধবী বা অন্যান্য তরুণীদের ছবি দেখে তারা সেরকম হতে চায়, আর তা থেকেই নাকি খাওয়ার আগ্রহ কমে যায়৷\nআপনাদের মধ্যে যাঁদের ওজন সত্যিই খুব কম তাঁরা চিকিৎসকের কাছে গিয়ে জেনে নিন তাদের থাইরয়েডের কোনো সমস্যা, কিংবা পেটের বা হজমের সমস্যা আছে কি না? তাছাড়া মানসিক কোনো সমস্যা বা বিষন্নতাও ওজন বাড়াতে বাধার সৃষ্টি করতে পারে৷\nযাদের ওজন খুব কম কিন্তু শারীরিক কোনো সমস্যা নেই, ডাক্তারি চেকআপে সুস্থ তাদেরও ভয়ের কারণ থাকতে পারে৷ কারণ দিনের পর দিন কম খাওয়ায় শরীরে প্রয়োজনীয় ভিটামিন না ঢোকায় শরীর আস্তে আস্তে দুর্বল হয়ে পড়তে পারে৷ ফলে বিপাক ক্রিয়ার সমস্যা হতে পারে, যা নিয়মিত ক্লান্তবোধের কারণ হতে পারে৷ শরীরে গ্লোবিন, হরমোন, এনজাইম, ভিটামিন ডি, ক্যালসিয়াম ইত্যাদির অভাবে হাড়ের ক্ষয়রোগও হতে পারে, অন্যান্য সমস্যা দেখা দিতে পারে৷\nআরো বেশি প্রোটিন, আরো চর্বি\nখাবারের তালিকায় নিয়মিত ডিম, দুধ, মাংস, ডিম, মুরগি থাকতে হবে৷ তাছাড়া ডিম সেদ্ধর বদলে ডিম ভাজি এবং সব খাবারেই আগের তুলনায় একটু বেশি চর্বি বা ফ্যাট দেয়া যেতে পারে৷ সালাদ, সবজি বা আলু ভাজিতে অবশ্যই অলিভ অয়েল বা অন্য তেলের পরিমাণ একটু বেশি থাকতে পারে৷ তাছাড়া খাবারের পরিমাণও আগের তুলনায় একটু বাড়াতে হবে৷ খাবারে যেন যথেষ্ট আঁশ থাকে সেদিকেও লক্ষ্য রাখা প্রয়োজন৷\nযাঁরা ওজন বাড়াতে চান, তাঁরা খাবার টেবিলে রঙিন খাবার রাখুন তাহলে খাওয়ায় রুচি ও আগ্রহ বাড়বে৷ খাবারগুলো একটু ধনে পাতা, পুদিনা পাতা ইত্যাদি দিয়ে একটু সাজিয়ে নিন৷ তাছাড়াও সর্ষে আর আদার ব্যবহার বাড়িয়ে দিন৷ আদা পেটের উদ্দীপক, রুচি বাড়াতেও সহায়তা করে৷ খাবার আগে স্যুপ খেতে পারেন, সালাদ বা সবজিতে সামান্য বাদাম ছেড়ে দিতে পারেন৷ খাবারে প্রোটিন এবং চর্বি রাখার পরামর্শ দিয়েছেন ডা: পুটসিগার৷\nএকটু ধৈর্য্য ধরে নিয়ম মেনে চলুন\nখাওয়া-দাওয়ায় পরিবর্তন এনে নিয়মমতো এবং একটু খেয়াল করে প্রয়োজনীয় সবকিছুই একটু বেশি করে খেলে ছয়মাসের মধ্যে শরীরের ওজন দুই থেকে চার কেজি বাড়ার কথা৷\nরান্না করা অন্যান্য পরিসংখ্যানগুলোও কিছু কম যায় না: বেলজিয়ামের শ্রমজীবীদের কাজের উৎসাহ থেকে শুরু করে পরমাণু শক্তি, সব বিষয় নিয়েই পরিসংখ্যান আছে, আবার রান্নাও আছে৷ এপ্রিল মাসের ক্যালেন্ডারটা দেখতে এইরকম৷\nডাটা ডিজাইনার মোরিৎস স্টেফানার বলেন, ‘‘তথ্য পরিবেশন করার জন্য আমরা সাধারণত খাবারদাবার ব্যবহার করি না৷ এই পন্থায় তথ্য নিখুঁতভাবে পরিবেশন করাও সম্ভব নয়৷ যেমন বলা সম্ভব নয়, এটায় দ্বিগুণ মিষ্টি দেওয়া হয়েছে না তিনগুণ৷ অপরদিকে এটা স্বাভাবিক যে, এভাবে ইন্দ্রিয়গ্রাহ্য করে তুলতে পারলে, লোকজন তথ্য সম্পর্কে অন্যরকম করে ভাবে৷''\nডাটা কুইজিন বা তথ্য রান্নার লক্ষ্যই হলো তাই৷ স্বাদ-গন্ধের মাধ্যমে তথ্য বাস্তবিক ‘অন্তরে প্রবেশ করবে'৷ যে কারণে তথ্যের মুড়িঘণ্ট শেষমেষ চেখেও দেখা হয়, যাতে তথ্যের পিছনে যে কাহিনি লুকিয়ে রয়েছে, তা বেরিয়ে আসতে পারে৷\nখাওয়া না কমিয়েও মেদ কমানোর কিছু উপায়\nদিনে দশ মিনিট করে জোরে জোরে হাসলেও নাকি মেদ কমে৷ হাসলে নাকি রোগ প্রতিরোধ ক্ষমতা বাড়ে, রক্তপ্রবাহেও ইতিবাচক পরিবর্তন আসে৷ রীতিমতো গবেষণা করে তা জানা গেছে৷ গবেষকরা বলছেন, প্রাপ্তবয়স্করা দিনে সাধারণত আটবারের মতো হাসেন, অন্যদিকে কোনো কোনো শিশু নাকি তিনশ’বার পর্যন্ত হাসে৷\nপ্রতিদিন অন্তত ৩০ মিনিট করে ঘরের সাধারণ কাজগুলো করলেও অনেক উপকার পাওয়া যায়৷ ঘরের মেঝে পরিষ্কার করা, বিছানার চাদর বদলানো- এ ধরণের কাজগুলো করলেও মেদ বৃদ্ধি নিয়ন্ত্রণ তো করা যায়ই, এমনকি মেদও কমানো যায়৷\nখাবারে যত কম মশলা থাকবে ততই ভালো৷ মশলায় যে অ্যালকালয়েড থাকে তা মেদ বৃদ্ধিতে সহায়ক৷ তাই মশলাযুক্ত খাবার যত ভালোই লাগুক, মেদ কমাতে চাইলে সেরকম খাবার কম খাওয়াই উত্তম৷ তবে মরিচ এবং দারুচিনির উপকার আছে৷ এগুলো রক্তে চিনির মাত্রা কমায়৷ দারুচিনি তো মেদও কমায়৷\nএক মিনিট চুমু খেলে শরীর থেকে ২০ ক্যালরির মতো চর্বি ধ্বংস হয়৷ পুরুষরা যখন চুমু খায় তখন তাদের মুখমণ্ডলের ৩৮টি পেশির সংকোচন-প্রসারন হয়৷ বলতে পারেন মুখের ব্যায়ামও হয় তখন৷\nএসি লাগানো গাড়িতে বসে কর্মস্থলে যেতে খুব আরাম, তবে তাতে কিন্তু মেদ বাড়ে৷ পাবলিক ট্রান্সপোর্টে যাতায়াতের ধকল সহ্য করুন দেখবেন তাতেও মেদ খুব একটা বাড়ছেনা৷ দৌড়ে বাস, ট্রেন ধরার মতো প্রাত্যহিক ধকল দিনে ৩০ মিনিট সহ্য করলে নাকি ২৭০ ক্যালরি মেদ ক্ষয় হয়৷\nওয়েস্টমিনস্টার ইউনিভার্সিটির গবেষকরা বলছেন, হরর মুভি বা ভৌতিক ছবি দেখলেও নাকি মেদ কমে৷ তাঁরা বলছেন, একটা ভৌতিক ছবি দেখলে ১৩৩ ক্যালরি মেদ ধ্বংস হয়৷ তাঁরা জানিয়েছেন, ভীতিকর দৃশ্য দেখার সময় শরীর থেকে অ্যাড্রেনালিন নিঃসরন বেড়ে যায়৷ এ প্রক্রিয়ায় চর্বিও গলে যায়৷\nডায়েট না করে মেদ কমানোর সবচেয়ে ভালো উপায় নাকি যৌনমিলন৷ একবারের পরিপূর্ণ যৌনমিলনে নাকি ৮০ থেকে ৩৫০ ক্যালরি মেদ ক্ষয় হয়৷\nডাটা কুইজিন-এর ওয়েবসাইট\nলেখক ফিলিপ ক্রেচমার/এসি\nকি-ওয়ার্ডস বিশ্ব, ডাটা চচ্চড়ি, অন্বেষণ, ডাটা কুইজিন, বেলজিয়ামের একটি রান্নার স্কুল, রান্নাবান্না


মাদক বিরোধী অভিযান : প্রাসঙ্গিক ভাবনা – সোনার দেশ\nমাদক বিরোধী অভিযান : প্রাসঙ্গিক ভাবনা\nআপডেট: জুন ৩, ২০১৮, ১:৪৩ পূর্বাহ্ণ\nদেশে এখন চলছে মাদকবিরোধী অভিযান। এ পর্যন্ত মাদকবিরোধী অভিযানে পুলিশ ও র‌্যাবের সঙ্গে বন্দুকযুদ্ধে নিহত হয়েছে শতাধিক ব্যক্তি। ধারণা করা হচ্ছে এই সংখ্যা বাড়তেই থাকবে।\nপাঁচটি সরকারি সংস্থার সমন্বিত জরিপে মাদক ব্যবসায়ী ও পৃষ্ঠপোষকদের একটি তালিকা তৈরি করা হয়েছে। গত এক দশকে দেশে ভয়াবহ আকারে মাদকের প্রসার ঘটেছে। মাদকের ভয়াবহ ছোবলে যুব সমাজ প্রায় ধ্বসের দ্বারপ্রান্তে। অপরাধ প্রবণতা বেড়েছে সর্বত্র। এমতাবস্থায় সরকার সিদ্ধান্ত নিয়েছে মাদক নির্মূলের।\nমাদকের ব্যাপক বিস্তার তো একদিনে হয়নি। কিভাবে এর বিস্তার লাভ হলো এই নিয়ে গবেষণা করলে রীতিমতো অবাক হওয়ার বিষয়। এই বিষয়ে কেউ যদি পিএইচডি ডিগ্রি অর্জনের ইচ্ছা পোষণ করেন তার জন্যে বহু তথ্য উপাত্ত বিদ্যমান রয়েছে সরকারের গোয়েন্দা বিভাগ সমূহের কাছে।\nসম্প্রতি সমাপ্ত পুলিশের অপরাধ বিষয়ক ত্রৈমাসিক সভায় পুলিশ সুপার পদমর্যাদার একজন কর্মকর্তা অভিযোগ করেছেন, মাদক বাণিজ্যের সঙ্গে পুলিশের মাঠ পর্যায়ের সদস্য ও কর্মকর্তারা জড়িত। দেশের বিভন্ন থানায় ওসি, এসআই পদায়নে রেঞ্জ ডিআইজিরা ২০ থেকে ৫০ লাখ টাকা পর্যন্ত ঘুষ নিয়ে থাকেন। পোস্টিং পাওয়ার পর কর্মকর্তারা ঘুষের টাকা আদায় করেন মাদক ব্যবসায়ীদের কাছ থেকে।\nইয়াবাসহ মাদকের ব্যবসা করতে হলে প্রশাসনকে ঘুষ দিতেই হবে। এই ঘুষের টাকার পরিমাণ কত তা শুনলে চোখ-ছানাবড়া হবেই। বিভিন্ন সংবাদপত্রে এতদসংক্রান্ত খবরাখবর পড়ে অবহিত হলাম প্রতিদিন শত শত কোটি টাকার কারবার হয় মাদকের ব্যবসায়!\nএই টাকা কে পায় বা নেয়? স্থানীয় প্রশাসন, রেঞ্জ, জেলা পুলিশ সুপার কার্যালয়, গোয়েন্দা বিভাগের এক শ্রেণির কর্মকর্তা এবং মাদক দ্রব্য নিয়ন্ত্রণ অধিদপ্তরের এক শ্রেণির কর্মকতা নিয়মিত এই টাকা পেয়ে থাকে। তাদের কারণেই দেশব্যাপি মাদকের দ্রুত বিস্তার ঘটেছে। মাসে কোটি টাকা তারাসহ একশ্রেণির রাজনীতিবিদ পায়। কিছু রাজনীতিবিদের নির্বাচনী ব্যয়ভার ও মাস্তান নিয়োগের কাজটিও করে থাকে মাদক ব্যবসায়ীরা। এসব দুর্নীতিবাজ কর্মকর্তাদের পারিবারিক অনুষ্ঠান, বিদেশ ভ্রমণ ও স্থানীয় প্রশাসনের বিভিন্ন অনুষ্ঠানের বিভিন্ন ব্যয়ভার বহন করে থাকে শীর্ষ মাদক ব্যবসায়ীরা। তারাই মাদকের গডফাদার হিসেবে চিহ্নিত। পুলিশ সদর দপ্তরের কাছে নাকি তালিকাও আছে কোনো কোনো অফিসার এই মাদক কারবারীদের সঙ্গে অপকর্মে লিপ্ত।\nসরকারের উচ্চ পর্যায়ের নির্দেশে সারাদেশে মাদক নির্মুল অভিযান পরিচালনাকালে গুরুত্বপূর্ণ অনেক তথ্য পাওয়া যাচ্ছে। অধিকাংশ জেলায় স্থানীয় প্রশাসন, রেঞ্জ, জেলা পুলিশ কার্যালয় ও গোয়েন্দা পুলিশ বিভাগে নতুন কোনো কর্মকর্তা যোগদান করলে, অভিযোগ আছে প্রথমে তাকে ১০ হাজার থেকে ১ লাখ, ৫ লাখ, ১০লাখ এমনকি এক কোটি টাকা পর্যন্ত ঘুষ দিয়ে থাকে মাদকব্যবসায়ীরা। চট্টগ্রামের সাতকানিয়ার দক্ষিণ রূপকাণিয়া গ্রামের মঞ্জুরুল আলম মাদকের গডফাদার হিসেবে পরিচিত। সে স্বরাষ্ট্র মন্ত্রণালয় এবং মাদকদ্রব্য নিয়ন্ত্রণ অধিদপ্তরের তালিকাভূক্ত শীর্ষ মাদক ব্যবসায়ী। সম্প্রতি মাদক বিরোধী অভিযানে বন্দুকযুদ্ধে মঞ্জু নিহত হয়েছে। সামান্য একজন ছোট কাপড় ব্যবসায়ী মাদকদ্রব্যের ব্যবসা করে মাত্র কয়েক বছরে কোটি কোটি টাকার মালিক হয়। তাকে কয়েক দফা মাদক মামলায় গ্রেফতারও করা হয়। ২০১২. ২০১৪ এবং ২০১৫ সালে সে হয় গ্রেফতার পুলিশের হাতে। যখনই সে ধরা পড়েছে তার কাছে পাওয়া গেছে লক্ষাধিক পরিমাণ ইয়াবা। সর্ববৃহৎ চালানটিতে নারায়ণগঞ্জে ধরা পড়ে, তার কাছে পাওয়া যায় প্রায় সাড়ে ৫ লাখ পিস ইয়াবা। মঞ্জুর আত্মীয়-স্বজনরা জানায় পুলিশ ও গোয়েন্দা কর্মকর্তাদের সঙ্গে তার সখ্য ছিল। গ্রেফতার হওয়ার মাত্র ক’দিন আগেও সে মোটা টাকা দিয়েছে এক পুলিশ কর্মকর্তাকে। ১৫ টিরও বেশি মামলার আসামী মঞ্জু ক্রস ফায়ারে নিহত হওয়ার পর আরও অনেক তথ্য বেরিয়ে আসছে।\nটঙ্গীর টোকাই বাচ্চু ছিল উক্ত এলাকার বড় মাদক ব্যবসায়ী। ফুটপাথের দোকানদার বাচ্চু ট্রাক থেকে সব্জি চুরি করে বিক্রি করতো। এক রাজনীতিবিদের হাত ধরে সে হয়ে ওঠে মাদকের ব্যবসায়ী। ইয়াবা বিক্রি করে হয় কোটিপতি। তার সঙ্গে পুলিশ ও গোয়েন্দা বিভাগের কতিপয় কর্তার প্রকাশ্যেই ঘোরাফেরা করতে দেখা গেছে। বাচ্চু পুলিশ কর্মকর্তাদের দামি উপঢৌকন প্রদান করে বহাল তবিয়তে চুটিয়ে মাদক ব্যবসা করেছে বছরের পর বছর। এর জন্য তাকে কোনো কোনো অফিসারকে ২ কোটি টাকা পর্যন্তও ঘুষ দিতে হয়েছে। প্রতি সপ্তাহে কয়েক কোটি টাকা দিতে হয়েছে বাচ্চুকে অবাধে মাদকদ্রব্যের ব্যবসা করতে।\nবাচ্চুকে একবার বস্তি থেকে গ্রেফতার করে গাজীপুর পুলিশের একজন কর্মকর্তা। পরে দফা রফা হয় (ছাড়া পায়) বাচ্চুর নিজস্ব নিশান এক্স টেইল জিপ এবং ৫০ লাখ টাকা দিয়ে ছাড়া পায়। গাজীপুর টঙ্গি এলাকায় যে পুলিশ অফিসারই এসেছে সেই অফিসারই বাচ্চুর কাছে ঘুষ এবং দামি মোবাইল, ফ্রিজ, স্বর্ণালঙ্কার উপহার পেয়েছেন। কমপক্ষে পাঁচবার ধরা পড়েও তাকে জেল হাজতে যেতে হয়নি। ঘুষের টাকাই তাকে জেল হাজত থেকে রক্ষা করেছে। বস্তিবাসী বাচ্চুর এখন তিনটি স্ত্রী। অনেক জমিজমা। এরশাদ আমলের টোকাই বাচ্চু বিএনপি আমলে থাকতো মিছিল-মিটিংয়ে। এখন ক্ষমতাসীন দলের রাজনৈতিক আশ্রয়ে সে থাকে শান শওকতে। ঘুষ প্রদানের কারণে দফায় দফায় ইয়াবাসহ বিভিন্ন মাদকদ্রব্যের দামও বাড়াতে হয় বাচ্চুকে।\nএমন উদাহরণ প্রচুর। পাবনা শহরে মাদক ব্যবসায়ী ক্ষমতাসীন দলের এক নেতা এবং তার ভাই জামিল। কয়েকদফা তাকে পুলিশ ধরেছে তাতে তার ব্যবসা বন্ধ হয় নাই। এছাড়া এক যুব নেতা যিনি ‘জয় বাংলা’ সেøাগান দিয়ে সম্প্রতি অপর এক আওয়ামী লীগ নেতার ব্যবসা প্রতিষ্ঠান ভাংচুর করে। এর পরেও মামলা মিমাংসা করতে বাধ্য হন ক্ষতিগ্রস্ত আওয়ামী লীগের হোটেল ব্যবসায়ী। রাজনীতির আশ্রয়ে-প্রশ্রয়ে মাদক দ্রব্যের ব্যবসা করে সে এখন কোটিপতি। নাম তার মামুন। আগে বিদেশে ছোট চাকরি করতো। এখন তার নামের আগে ইয়াবা যুক্ত হয়ে হয়েছে ‘ইয়াবা মামুন’। দামি গাড়িতে চলাফেরা তার এবং সাঙ্গপাঙ্গরা চলাফেরা করে দামি মোটর সাইকেলে। এখন সে শহরতলীতে বিশাল অট্টালিকা করেছে। মামুনের বাড়িতে পুলিশের আনাগোনা দেখা যায়।\nসম্প্রতি বদলি হয়ে যাওয়া একজন পুলিশের গোয়েন্দা কর্মকর্র্তা জানান, মামুন সদর থানার পুলিশ অফিসারদের দামি ফ্রিজ, টেলিভিশন, জামা-কাপড়সহ নানা উপঢৌকন দিয়ে থাকে। শুধু তাই নয় তার সঙ্গে পুলিশের বেশ সখ্য। থানায় মাঝে-মধ্যেই মামুনকে দেন দরবার করতে দেখা যায়। ইয়াবা মামুনের রয়েছে অস্ত্রধারী ক্যাডার বাহিনী। তাদের সঙ্গে মাঝে মধ্যেই ঝামেলা হয় প্রতিপক্ষের। পাবনা শহরের একজন ধনাঢ্য ব্যবসায়ী তার গডমাদার।\nবাচ্চু, মঞ্জু, মামুনদের মতো উদহরণ প্রচুর। প্রতিটি জেলায়, উপজেলা থেকে গ্রাম পর্যায়ে মাদক দ্রব্যের বিস্তার ঘটেছে। আর এমন সব মাদক ব্যবসায়ীর উদ্ভব হয়েছে হাজার হাজার।\nবাংলাদেশে মাদকদ্রব্যের ব্যাপক প্রসার লাভ করে আশির দশকে। তখন হেরোইন নামের বিষাক্ত মাদকদব্যে আসক্ত হয় যুবকেরা। হেরোইন এর নেশায় বহু পরিবার ধ্বংস হয়ে গেছে। কোটিপতি পরিবারের সন্তানেরা হেরোইন সেবনের কারণে পুরো পরিবার নিঃস্ব হয়ে গেছে। মৃত্যুও হয়েছে বহু মাদকাসক্তের। আবার মাদকের ব্যবসা করে বহু ব্যক্তি আঙ্গুল ফুলে কলাগাছ হয়েছে। এছাড়াও নানা ধরনের মাদকদ্রব্য বাংলাদেশের বাজারে বিকিকিনি হয়ে থাকে। যেমন বাংলা মদ ও বিদেশি মদ, গাঁজা, চরস, হাসিস, শীষা, ফেন্সিডিল ইত্যাদি। বর্তমানে সহজলোভ্য ইয়াবা ট্যাবলেট। মাদকদ্রব্যের ব্যবসা যারা করে তারা সর্বদাই আইনশৃংখলা রক্ষাকারী বাহিনীর কতিপয় সদস্যের সঙ্গে সুসম্পর্ক গড়ে নেয়। এতে আইনশৃংখলা রক্ষাকারী বাহিনীর কিছু অসৎ কর্মচারিও বেশ লাভবান হয়।\nমাদকদ্রব্য নিয়ন্ত্রণ অধিদপ্তর নামের একটি দপ্তর আছে আমাদের দেশে। সীমিত সংখ্যক জনবল নিয়ে চলে দপ্তরটি। এই দপ্তর মাদকদ্রব্য নিয়ন্ত্রণ করে, নির্মূল করে না। মাদকদ্রব্য নিয়ন্ত্রণ করার চেয়ে এখন জরুরি হয়ে পড়েছে নির্মূল করার।\nমাদকদ্রব্যের প্রসার হয়েছে ক্যান্সারের মতো। চিকিৎসা শাস্ত্রে বলা হয় ক্যান্সার যখন প্রাথমিক পর্যায়ে থাকে তখন তা নিয়ন্ত্রণ করা যায়। কিন্তু যখন তা ছড়িয়ে পড়ে শরীরে তখন নিরাময় অসম্ভব হয়ে পড়ে। আমাদের দেশে মাদকদ্রব্যের ব্যবহার ক্রমান্বয়ে ছড়িয়ে পড়েছে। কিছু অসৎ ব্যক্তি এই ব্যবসায় জড়িয়ে পড়েছে। তাদের মদদদাতা কিছু অসৎ রাজনীতিবিদ। আবার কিছু অসৎ প্রশাসনের কর্মকর্তা-কর্মচারি এর সঙ্গে জড়িত।\nএখন সরকার মাদকের ভয়াবহতা থেকে জাতিকে রক্ষা করতে শুরু করেছে মাদকবিরোধী অভিযান। এই অভিযানে বন্দুকযুদ্ধে নিহত হচ্ছে মাদক ব্যবসায়ীরা। কেউ বলছেন এটি হত্যাকা-, আবার এর বিপরীতে সরকারি লোকজন বলছেন এটি ‘বন্দুকযুদ্ধে’ মৃত্যু। বিচার বহির্ভুত হত্যাকা- আমাদের দেশে সংবিধান সম্মত না। সংবিধানে প্রতিটি নাগরিকের বাঁচার অধিকার সংরক্ষণ করা আছে। কিন্তু মৃত্যু তো হচ্ছে প্রতিদিনই আইনশৃংখলা রক্ষাকারী বাহিনীর হতে।\nশুধু কি মাদকের কারবারীরাই এর জন্য দায়ী? দায় কি বর্তায় না প্রশাসনের উপর? কী করে মাদকদ্রব্যের এতো প্রসার ঘটলো?\nমাদক ব্যবসায়ীদের সম্পদ রাতারাতি বৃদ্ধি পেয়েছে। সেই সাথে যেসব সরকারি কর্মকর্তা-কর্মচারিদের সম্পদের পরিমাণ বেড়েছে তাদের হিসাবটাও নিতে হবে। আয়ের সঙ্গে ব্যয়ের সঙ্গতি নেই যেসব পুলিশ অফিসারের তাদের ব্যাপারে সরকারকে একটি কঠিন আইনানুগ সিদ্ধান্ত নিতে হবে। হ্যাঁ, এ প্রসঙ্গে বলতেই হয়, আইনানুগ ব্যবস্থা নিতে হলে কি করণীয়। ক্রস ফায়ারে মৃত্যু যেহেতু প্রশ্নবিদ্ধ হচ্ছে,অতএব সংক্ষিপ্ত বিশেষ আদালতে বিচার করে শাস্তি দেয়ার বিধান করতে হবে।\nআবারও বলতে হয়, ‘আমরা আইনের শাসন চাই না, চাই ন্যায়ের শাসন।’ কারণ আইনের শাসনে আমাদের ভয় আছে। বঙ্গবন্ধুসহ জাতীয় নেতাদের হত্যা করার পর আইন করে (ইনডেমনিটি) হত্যাকা-ের বিচার বন্ধ করা হয়েছিল। অর্থাৎ বেআইন দিয়ে আইনকে প্রতিরোধ করা হয়েছিল। অত্রএব আমরা চাই ন্যায়ের শাসন। ন্যায় ভিত্তিক সমাজ প্রতিষ্ঠা করতে হলে দরকার অর্থনৈতিক স্বচ্ছতা। অবৈধ আয়ের উৎস এবং অবৈধ আয় বন্ধ করতে হবে প্রথম। এর জন্য দরকার ন্যায়ের শাসন।\nমাদকের ব্যবসায়ী বা কারবারিদের প্রতিরোধ করার পাশাপাশি প্রতিরোধ করতে হবে ঘুষখোরদের। যারা ঘুষের বিনিময়ে নানা অপকর্ম করার পথ প্রশস্ত করে দেয় তাদের ব্যাপারে দ্রুত সিদ্ধান্ত নিতে হবে।\nসরকারেরই বিভিন্ন সংস্থার দেয়া তথ্যে দেখা যাচ্ছে মাদকের প্রসার ঘটার পেছনে কতিপয় পুলিশ, গোয়েন্দা বিভাগ, মাদকদ্রব্য নিয়ন্ত্রণ দপ্তরের সদস্যসহ প্রশাসনিক কর্মকর্তারা জড়িত। যেহেতু এটি পরিস্কার যে কিছু অসাধু সরকারি কর্মকর্তা-কর্মচারির নিজ নিজ স্বার্থ হাসিলের কারনেই মাদকদ্রব্যের প্রসার ঘটেছে, অতএব তাদের ব্যাপারে সিদ্ধান্ত নিতে হবে সরকারকেই।\nপুলিশের ওসি, পুলিশ সুপার, ডিআইজি, আইজি, র‌্যাবের কর্মকর্তাসহ গোয়েন্দা বিভাগের সকল কর্মকর্তার সম্পদের হিসাব নেয়া এবং রাখা হোক এবং তাদের কার্যকলাপ মনিটরিং করা হোক। যারা ইতোমধ্যেই সম্পদের পাহাড় বানিয়েছেন তাদের সম্পদ বাজেয়াপ্ত করে রাষ্ট্রীয় তহবিলে জমা করা হোক।\nদুর্নীতি রোধে এখনই কঠিনতম সিদ্ধান্ত নিতে হবে। অনেকেই অবৈধ অর্থ কামিয়ে দেশে বিদেশে নিজের নামে এবং নিকটাত্মীয়দের নামে স্থাবর অস্থাবর সম্পদ করেছে, সে সবেরও হিসাব নিতে হবে।\nদেশটা তো জনগণের। বহু ত্যাগের বিনিময়ে এই দেশ পেয়েছি আমরা। কিছু লোক রাষ্ট্রীয় চেয়ারে অফিসার পদে বসে লুটেপুটে খাবে এ জন্য তো দেশ স্বাধীন হয়নি। আর যারা রাজনীতিবিদ ক্ষমতাসীন তাদেরও দেশের প্রতি দায়িত্ব থাকতে হবে। জনগণের টাকায় ক্রয় করা দামি গড়িতে চড়ে জনগণের সঙ্গে বা দেশের জনগণের সঙ্গে যারা বেঈমানি করছেন তাদের ভয় ডর বলতে কিছু নেই বলেই মনে হয়। প্রকাশ্যে ঘুষ-দুর্নীতি চলছে, এর প্রতিকার নেই। সরকারি জমি, জলা, বালু সবই চলে যাচ্ছে অপকর্মকারীদের দখলে। এখনই সময় তা রক্ষা করার।\nএখন দরকার একজন সৎ রাষ্ট্রনায়কের এবং কিছু সৎ অফিসারের। ইতালির মতো। নব্বইয়ের দশকে ইতালিতে শুদ্ধি অভিযান হয়েছিল। মাত্র এক’শ জন সৎ ম্যাজিস্ট্রেট এবং সম সংখ্যক পুলিশ অফিসার দুর্নীতি বিরোধী অভিযান পরিচালনা করে। বহু দুর্নীতিবাজ ব্যক্তি ভয়ে তাদের বাড়ি-ঘর সম্পদ রেখে দেশ থেকে পালিয়ে যায়। পালিয়ে যাওয়াদের মধ্যে বহু সামরিক অফিসার ও পুলিশ অফিসার ও আমলা ছিল। সরকার দুর্নীতিবাজদের জন্য সময় নির্ধারণ করে দেয় দেশে ফিরে আয়-ব্যয়ের (সম্পদের) হিসাব দেয়ার জন্য। যারা ফিরে আসে তারা আদালতে বিচারের সম্মুখিন হয়। অনেকেরই জেল-জরিমানা এবং অবৈধ আয়ে করা সম্পদ বাজেয়াপ্ত হয়। আবার অনেকে ভয়ে আর দেশেই ফেরে নাই। বাজেয়াপ্ত করা সম্পদ দিয়ে বহু গরিবের কর্মসংস্থান হয়েছে সেদেশে।\nসংবাদমাধ্যমেই দেখলাম মাদকবিরোধী অভিযান শুরু হওয়ার পর থেকেই মাদক ববসায়ীরা তাদের মাদকের টাকায় নির্মাণ করা বাড়ি-ঘরে তালা ঝুলিয়ে পলাতক হয়েছে।\nআমাদের জাতিগতভাবে একটা কঠিন সিদ্ধান্ত নিতে হবে। আমাদের কিছু লোকের মানসিকতাটাই এমন এদেশে লুটপাট করে সম্পদ করাটা যেন অতিরিক্ত যোগ্যতা। তাদের ভুল ভাঙাতে এখনই সঠিক সিদ্ধান্ত নিতে হবে।\nএখন প্রশ্ন, ‘বিড়ালের গলায় ঘণ্টাটা বাঁধবে কে?’\nহাবিবুর রহমান স্বপন [email protected]\n(লেখক ; সাংবাদিক, কলামিস্ট)\nবঙ্গবন্ধু বিশ^বন্ধু : তোমাকে অভিবাদন\nপ্রধানমন্ত্রীর হস্তক্ষেপ কামনাÑ সাঁওতাল পল্লীর বিচারপ্রার্থীদের


নূর মোহাম্মদ | ১২ ডিসেম্বর ২০১৮, বুধবার | সর্বশেষ আপডেট: ১২:০৯\nচার দলের প্রধান লড়ছেন এক আসনে। ফলে এ আসনকে ঘিরে কৌতূহল দেশজুড়ে। এ চারজনের দুইজন বর্তমান সংসদের সদস্য। অপর দুইজনও সাবেক সংসদ সদস্য। আসন্ন নির্বাচনে সংসদে যাওয়ার প্রতিযোগিতায় কে থাকবেন এগিয়ে তা নিয়ে চলছে নানা হিসাবনিকাশ। এ চার প্রার্থী হলেন জাতীয় পার্টির চেয়ারম্যান হুসেইন মুহম্মদ এরশাদ, বাংলাদেশ জাতীয় পার্টির (বিজেপি) চেয়ারম্যান\nব্যারিস্টার আন্দালিব রহমান পার্থ, বাংলাদেশ ন্যাশনালিস্ট ফ্রন্ট (বিএনএফ)-এর প্রধান এসএম আবুল কালাম আজাদ এবং তৃণমূল বিএনপির সভাপতি ব্যারিস্টার নাজমুল হুদা। এ চার ভিআইপি প্রার্থীর কারণে ঢাকা-১৭ আসন এখন গোটা দেশের দৃষ্টিতে। এ আসনে রয়েছে আরও ৬ প্রার্থী।\nভিআইপি এ আসনের নির্বাচনী হালচাল কেমন? সরজিমন আসনটি ঘুরে দেখা গেছে ভোটারদের ব্যাপক আগ্রহ হেভিওয়েট প্রার্থীদের লড়াই দেখার।\nরাজধানীর অভিজাত এলাকা গুলশান, বনানী, বারিধারা এবং সেনানিবাস এলাকা নিয়ে গঠিত এ আসন। দেশের কূটনীতিক পাড়াও এই নির্বাচনী আসনের মধ্যে। এ আসনের সীমানার মধ্যে রয়েছে ভাষানটেক, বালুঘাট ও মানিকদী, ধামালকোট, লালসরাই, বাইগারটেক ও আলবর্দীরটেক। রয়েছে রাজধানীর সব থেকে বড় বস্তি কড়াইলসহ তিনটি বস্তি। এ আসনে লড়ছেন নৌকা প্রতীক নিয়ে আওয়ামী লীগের প্রার্থী চিত্রনায়ক আকবর হোসেন পাঠান ফারুক, বাংলাদেশের সমাজতান্ত্রিক দল-বাসদের প্রার্থী এসএম আহসান হাবিব (মই), প্রগতিশীল গণতান্ত্রিক দল প্রার্থী আলি হায়দার (বাঘ), ইসলামী আন্দোলন বাংলাদেশের প্রার্থী আমিনুল হক তালুকদার (হাতপাখা), বিকল্প ধারা বাংলাদেশের প্রার্থী লে. কর্নেল ডা. (অব.) একেএম সাইফুর রশিদ (কুলা), জাকের পার্টির প্রার্থী কাজী মো. রাশিদুল হাসান (গোলাপফুল) লড়ছেন ভোটের মাঠে।\nভোটাররা বলছেন, গত ১০ বছর এলাকাবাসী এমপিদের দেখা পাননি। তাই এবার যাকে দুঃখে-সুখে কাছে পাওয়া যাবে এমন প্রার্থীই বাছাই করবেন তারা। ভাষানটেক টেম্পুস্ট্যান্ডে ওষুধের দোকানি আবদুল জলিল বলেন, এ এলাকায় নতুন করে উন্নয়ন হচ্ছে। নতুন নতুন হাউজিং হচ্ছে। কিন্তু এলাকার পাতি মাস্তানদের চাঁদাবাজিতে মানুষ অতিষ্ঠ। এদের যন্ত্রণায় অনেকেই বাড়ির কাজ পর্যন্ত বন্ধ করে দিয়েছে। তাদের অভিযোগ, বাড়ি করতে চাইলে জমির পরিমাণ ও কয়তলা হবে সে হিসেবে চাঁদা দাবি করে মাস্তানরা। শুধু তাই নয়, আরেক পক্ষের কাছ থেকে টাকা নিয়ে অনেকেই জমির ওপর দিয়ে অবৈধভাবে রাস্তাও করে দিয়েছে তারা। এসব বিষয়ে বর্তমান সংসদ সদস্যের কাছে অতিষ্ঠ এলাকাবাসী গিয়েও কোনো সমাধান পায়নি। কখনো উল্টোটা হয়েছে। বিচার দেয়ার পর সন্ত্রাসীরা নতুন করে চাঁদা চেয়েছে। ভাষানটেকে জমি কিনে চাঁদাবাজিতে অতিষ্ঠ হয়ে একজন আইনজীবী বাড়ির কাজ বন্ধ রেখেছেন। ভুক্তভোগী ফারুক হোসাইন মানবজমিনের কাছে অভিযোগ করে বলেন, দুইবছর আগে বাড়ির প্ল্যান পেয়েছি। কাজ শুরু করতে গিয়ে তিনটি গ্রুপ আমাদের কাছে চাঁদা চায়। স্থানীয় কমিশনার, এমপি এবং স্থানীয় ক্লাবের পরিচয় দিয়ে এ চাঁদা চাওয়া হয়। কাউকে চাঁদা না দেয়ায় আমার জমির ওপর দিয়ে অন্য একটি গ্রুপকে রাস্তা করে দেবে বলে ৩০ লাখ টাকা নেয়। এতে বাধা দিলে তার অস্ত্রের ভয় দেখিয়ে এলাকা থেকে চলে যাওয়ার হুমকি দেন। বাধ্য হয়ে আমি কোর্টে মামলা করে বাড়ির কাজ বন্ধ রেখেছি। বিষয়টি নিয়ে বর্তমান এমপি আবুল কালাম আজাদের কাছে গিয়ে কোনো প্রতিকার পাইনি। সবাইকে ম্যানেজ করে চলার পরার্মশ দেন তিনি। তার দাবি, অন্যের ওপর নির্ভরশীল হয়ে এলাকায় এমপি গিরি করবে এ রকম কাউকে ভোট দেবে না এলাকাবাসী। বিভিন্ন ভোটারদের সঙ্গে কথা বলে জানা গেছে, জমি দখল, চাঁদাবাজি, মাদক, ভাঙা রাস্তাঘাট এলাকার অন্যতম সমস্যা। এসব সমস্যা সমাধানে যারা প্রতিশ্রুতি দিতে পারবে তাকেই ভোট দেবেন তারা। তবে, বর্তমান প্রার্থীদের নিয়ে অনেকেই সন্তোষ প্রকাশ করেছেন। তরুণ ভোটার তানবির বলেন, এ আসনে সব সময় হেভিওয়েট প্রার্থী দেয়া হয়। গত বছর বিএনএফ নামে একটি দলের যে এমপি ছিল তিনি কোনোদিন এলাকার কোনো সমস্যার সমাধান করে দেয়নি। এবার আওয়ামী লীগ, বিএনপি ও জাতীয় পার্টির প্রার্থী দেখে তারা খুশি। তিনজনই প্রভাবশালী প্রার্থী। এলাকাবাসী তাদের কাছে পাবে এমন প্রত্যাশা করেছেন তারা।\nজানা গেছে, ২০০১ সালের নির্বাচনে বিএনপি চেয়ারপারসন খালেদা জিয়া প্রথমে নির্বাচিত হন। পরবর্তীতে খালেদা জিয়া আসনটি ছেড়ে দিলে উপ-নির্বাচনে মেজর (অব.) কামরুল ইসলাম এমপি হন। ২০০৮ সালের নির্বাচনে এ আসনের এমপি নির্বাচিত হন জাপা চেয়ারম্যান হুসেইন মুহম্মদ এরশাদ। আর সর্বশেষ ২০১৪ সালের একতরফা নির্বাচনে আওয়ামী লীগের টিকিটে বিএনএফের আবুল কালাম আজাদ নির্বাচিত হন।


কম্পিউটারে হারিয়ে যাওয়া ডাটা উদ্ধারের সহজ উপায় | How to recover your lost data from PC- Bengali Gizbot\n4 days ago গ্রাহকের দরজায় নতুন সিম পৌঁছে দিচ্ছে এয়ারটেল, জিও ও ভি\n5 days ago হোয়াটসঅ্যাপেই কীভাবে খুঁজে পাবেন নিকটবর্তী টিকাকরণ কেন্দ্র?\nNews টিকা স্বত্ব তুলে নেওয়ার ক্ষেত্রে ধীরে চলো নীতি, ইউরোপীয় ইউনিয়নের সিদ্ধান্তে বাড়ছে ধোঁয়াশা\nLifestyle সাপ্তাহিক রাশিফল : ৯ মে থেকে ১৫ মে\nস্টোরেজ ডিভাইস থেকে গুরুত্বপূর্ণ ডাটা কোনভাবে ডিলিট হয়ে গেলে চোখে শর্ষে ফুল দেখি আমরা। ভুল করে ডিলিট করে দিয়ে একাধিকবার আমরা ল্যাপটপ বা ডেস্কটপ থেকে গুরুত্বপূর্ণ ডাটা হারিয়ে ফেলি। কখনো হার্ড ডিস্ক ক্র্যাশ করার কারনে গুরুত্বপূর্ণ তথ্য হারিয়ে যায়। নিজের কম্পিউটার বা ল্যাপ্টপ থেকে ডিলিট হওয়া যে কোন ডাটা রিকভার করবে কী ভাবে?\n* ফাইল এক্সটেনশান এর মাধ্যমে সহজে ডিলিট হওয়া ডাটা খুঁজে পাওয়া সম্ভব।\n'Restore the previous version’ নামে Windows এর একটি ডিফল্ট ফিচার রয়েছে। এই ফিচারে ফাইল ও ফোল্ডার স্ক্যান করে Windows এ সাম্প্রতিক বদলগুলিকে ফিরিয়ে নিয়ে আসে।\nস্টেপ ১। 'This PC’ ওপেন করুন।\nস্টেপ ৩। সেই ফাইল বা ফোল্ডারে রাইট ক্লিক করে 'Restore previous version’ সিলেক্ট করুন।\nস্টেপ ৫। যে ভার্সানটি রিস্টর করতে চান সেটি সিলেক্ট করে রিস্টোর বাড়নে ক্লিক করুন।\nপ্রথম পদ্ধতিতে যদি আপনার ফাইল খুঁজে না পান তবে হতাশার কারন নেই। একাধিক থার্ড পার্ট সফওয়্যারের মাধ্যমে ডিলিট হওয়া ফাইল এমনকি গোটা ড্রাইভ ফর্ম্যাট হয়ে গেলেও তা রিস্টোর করা সম্ভব। easeUS partition, Recuva, Rescue Pro এর মতো একাধিক সফটওয়্যার ব্যবহার করে এই কাজ করে নিতে পারেন।\nউপরের যে কোন একটি সফটওয়্যার ডাউনলোড করে যে ড্রাইভে ফাইল বা ফোল্ডার ছিল তা সিলেক্ট করে ও ফাইল ফর্ম্যাট সিলেক্ট করে প্রথমে ড্রাইভ স্ক্যান করুন। স্ক্যানের শেষে আপনি ড্রাইভ থেকে ডিলিট হওয়া সব ফাইল দেখতে পাবেন। যে ফাইলগুলি গুরুত্বপূর্ণ শুধুমাত্র সেই ফাইলগুলি সিলেক্ট করে সেভ করে নিন।\nকিভাবে আপনার কম্পিঊটারে হাইড করবেন প্রয়জনীয় ফাইল ?\nHere’saready-to-use guide on how you can recover/restore your deleted or lost data from your PC


Bengal Doctor's Strike: Doctor's withdrew their strike, started to check patients - Anandabazar\n১৮ জুন, ২০১৯, ০৩:০২:২১\nশেষ আপডেট: ১৮ জুন, ২০১৯, ০৮:৩৬:১৯\nমুখ্যমন্ত্রীর সঙ্গে বৈঠক করে সপ্তম দিনের মাথায় আন্দোলনে ইতি টানলেন জুনিয়র চিকিৎসকেরা।\nসোমবার শুরু থেকেই বৈঠকের রাশ নিজের হাতে রেখে তাঁদের অভিযোগ, অনুযোগ, পরামর্শ শুনলেন মমতা বন্দ্যোপাধ্যায়। দিলেন পদক্ষেপের আশ্বাস। ভুল হয়ে থাকলে তাঁর কাছে করজোড়ে ক্ষমা চাইলেন ডাক্তারদের প্রতিনিধিরাও। ‘লক্ষ্মী ছেলে’ বলে তাঁদের স্নেহ-সম্বোধন করলেন মমতা।\nতাঁর আশ্বাসের প্রেক্ষিতে এ দিন সন্ধ্যা থেকেই কাজে যোগ দিয়েছেন জুনিয়র ডাক্তারেরা। আজ, মঙ্গলবার সকাল থেকে আউটডোরেও স্বাভাবিক কাজ শুরু হবে। কর্মবিরতি ওঠার পরে এ দিন রাতেই মৌলালির বেসরকারি হাসপাতালে ভর্তি আহত চিকিৎসক পরিবহ মুখোপাধ্যায়কে দেখতে যান মুখ্যমন্ত্রী।\nএ দিন সাড়ে তিনটে নাগাদ মুখ্যমন্ত্রীর দফতরের কনফারেন্স কক্ষে পৌঁছে যান জুনিয়র ডাক্তারদের ৩১জন প্রতিনিধি। স্বাস্থ্য প্রতিমন্ত্রী চন্দ্রিমা ভট্টাচার্য, দুই প্রবীণ চিকিৎসক সুকুমার মুখোপাধ্যায় ও অভিজিৎ চৌধুরী, মুখ্যসচিব, স্বরাষ্ট্রসচিব, স্বাস্থ্যসচিব, ডিজি, এডিজি (আইনশৃঙ্খলা), কলকাতা পুলিশ কমিশনারকে সঙ্গে নিয়ে বিকেল চারটেয় বৈঠক শুরু করেন মুখ্যমন্ত্রী। সরাসরি সম্প্রচার হয় সেই বৈঠকের।\n• নিরাপত্তা নিশ্চিত করতে ডিজি, কলকাতার পুলিশ কমিশনারকে নির্দেশ। বসবে জরুরি বিভাগে কোলাপসিব্‌ল গেট।\n• নিরাপত্তায় নজর রাখতে নোডাল পুলিশ অফিসার নিয়োগ।\n• সরকারি প্রতিশ্রুতি পূরণে প্রশাসনিক শীর্ষ কর্তাদের উপযুক্ত নির্দেশ।\n• ক্ষতিপূরণের দাবি নিয়ে স্বাস্থ্যসচিবকে প্রয়োজনীয় পদক্ষেপের নির্দেশ।\n• চিকিৎসক ও রোগীর পরিবারের মধ্যস্থতায় জনসংযোগ আধিকারিক নিয়োগের নির্দেশ।\n• অভিযোগ কেন্দ্র গঠন করে প্রচার।\n• রাজনৈতিক রং না-দেখে পুলিশকে ব্যবস্থা নেওয়ার নির্দেশ।\n• রোগী কল্যাণ সমিতি সক্রিয় করার নির্দেশ।\nএ দিনের বৈঠকের বেশির ভাগটা জুড়েই ছিল নিরাপত্তা নিয়ে জুনিয়র চিকিৎসকদের অভিজ্ঞতা এবং প্রস্তাব। রোগীদের পরিজনদের উপস্থিতি, বহিরাগতদের উস্কানি, অভিযোগ কেন্দ্র খুঁজে না পাওয়া, রোগী কল্যাণ সমিতিগুলির দুর্বল উপস্থিতি— ইত্যাদি বিষয়ে তাঁরা মুখ্যমন্ত্রীকে জানান। শুরুতেই মেডিক্যাল কলেজের অর্চিষ্মান ভট্টাচার্য মুখ্যমন্ত্রীর উদ্দেশে বলেন, ‘‘বাধ্য হয়ে, অনিচ্ছা সত্ত্বেও আন্দোলনে যেতে হয়েছে। সাধারণ মানুষের খুব কষ্ট হচ্ছে, কিন্তু আমরা নিরূপায়। কাজে ফিরতে চাই। নির্ভয়ে কাজ করতে চাই। হামলাকারীদের যেন দৃষ্টান্তমূলক শাস্তি হয়। আপনার উপর প্রবল আস্থা রয়েছে।’’\nএ দিন হাসপাতালের গোলমালে বহিরাগত এবং রাজনৈতিক উস্কানির অভিযোগ মুখ্যমন্ত্রীকে জানিয়েছেন চিকিৎসকেরা। রোগীমৃত্যু হলে কেন জুনিয়র ডাক্তারদের জবাবদিহি করতে হয়, সেই প্রশ্নও তুলেছেন তাঁরা। মুখ্যমন্ত্রী বলেন, ‘‘রোগীর মৃত্যু হলে পরিজনদের মাথার ঠিক থাকে না। তাঁদের খবরটা সঠিক ভাবে জানানো সম্ভব হয় না। হাসপাতালগুলিতে তিন শিফটে জনসংযোগকারী নিয়োগ করতে হবে।’’ রাজনৈতিক রং নির্বিশেষে সকলে যাতে হাসপাতালের নিয়ম মানতে বাধ্য থাকে, তা নিশ্চিত করার নির্দেশ পুলিশকে দেন তিনি।\nগত ছ’দিন ডাক্তারদের অন্যতম দাবি ছিল, মুখ্যমন্ত্রীকে যেতে হবে এনআরএস হাসপাতালে। এ দিন সরাসরি সেই প্রসঙ্গে না টেনেও নিজেদের দাবির ব্যাখ্যা দিতে গেলে মমতা বলেন, ‘‘আমি নিজে থেকেই যাই। আমার উপর ছেড়ে দাও। কখন কোথায় যাব তোমরা বোলো না।’’\nপ্রশাসনিক কর্তাদের একাংশের ধারণা, এই পর্ব থেকেই বৈঠকের চালিকাশক্তি হয়ে ওঠেন মুখ্যমন্ত্রী নিজে। চিকিৎসকদের কিছু দাবি মেনেছেন, কিছু খারিজ করেছেন। তাঁর প্রশ্নের মুখে পড়েছেন আমলারাও। তাঁদের মুখ্যমন্ত্রী বলেন, ‘‘এরা (ডাক্তাররা) যেটা চাইছে, তাতে কত টাকা লাগবে? টাকা বরাদ্দ হলেই হবে না, তা বাস্তবায়িত হতে হবে। আমি জানি, অনেক মেশিন কেনা হলেও তা খোলাই হয়নি। কেন পড়ে রয়েছে? এগুলো তো এ বার নষ্ট হয়ে যাবে।’’\nএর আগে মুখ্যমন্ত্রী জানিয়েছিলেন, চিকিৎসক ও হামলাকারীদের উভয়ের বিরুদ্ধেই অভিযোগ জমা পড়েছে। দু’টি অভিযোগই খতিয়ে দেখা হবে। এ দিন মুখ্যমন্ত্রী সকলকে আশ্বস্ত করে বলেন, ‘‘ডাক্তারদের কারও বিরুদ্ধে মামলা হয়নি। ছোট, ছোট ছেলেমেয়েরা আমাদের ভবিষ্যৎ। কেন মামলা করব?’’ এক চিকিৎসক মুখ্যমন্ত্রীকে বলেন, ‘‘দৃঢ় বার্তা দিন ডাক্তার পেটানো যায় না।’’ মমতা পাল্টা বলেন, ‘‘কোন দৃঢ় শব্দ চাইছ জানাও, তা-ই বলব। বৈঠক শেষে প্রতিনিধিরা জানান, হাসপাতালে ফিরে আলোচনা করে আন্দোলন তোলার কথা ঘোষণা করবেন তাঁরা। মুখ্যমন্ত্রী তাঁদের বলেন, ‘‘লক্ষ্মী ছেলেরা আমার। কাজে যোগ দাও। লাইভ হচ্ছে, এখানে মিষ্টি করে বলে দাও। ওখানে গিয়ে জোরালো করে ঘোষণা করো।’’


প্ল্যাটফর্ম নিউজ, ২৮ ডিসেম্বর ২০২১, মঙ্গলবার\n‘প্যালিয়েটিভ কেয়ার’ শব্দগুচ্ছটি সাধারন মানুষ এবং ডাক্তার সবার জন্যই নতুন। ব্যাপারটা যদিও কিছুটা অদ্ভুত আমরা এত এত রোগের চিকিৎসা পড়ি কিন্তু মৃত্যু পথ যাত্রী মানুষদের কষ্ট কীভাবে কমাতে পারি তা পড়ানো হয় না। আমরা জানি না কীভাবে সেই মানুষের মনটাকে বাচিঁয়ে রাখা যায়, যখন চিকিৎসাবিজ্ঞান জবাব দিয়ে দেয়। যখন মৃত্যু অনিবার্য এবং হয়তো খুব বেশি দিন বাকি নেই তখন এই নিরাময় অযোগ্য মানুষগুলো যাতে দেহ ত্যাগের আগে মারা না যায়, সেই ভোগান্তি কমানোর যত্নের ভাষা কি আমরা জানি? পৃথিবীতে একমাত্র ধ্রুব সত্য হলো জন্ম এবং মৃত্যু। জন্মের জন্য যদি যত্ন প্রয়োজন হয় মৃত্যুর জন্য কেন যত্নের প্রয়োজন হবে? মৃত্যু পথযাত্রী এবং তার পরিবারের ভোগান্তি কমানোর কথাই বলে ‘প্যালিয়েটিভ কেয়ার’। কাজেই ‘প্যালিয়েটিভ কেয়ার’ জানা মানে নিজের প্রয়োজনে জানা। নিজের পরিবারের প্রয়োজনে জানা।\nপ্যালিয়েটিভ কেয়ার বিষয়টা যেহেতু তুলনামূলক নতুন তাই Palliative Care Society Of Bangladesh এবং Phoenix Wellness Center, Bangladesh এর যৌথ উদ্যোগে আয়োজন করা হয়েছে – বিশ্ব স্বাস্থ্য সংস্থা (WHO) সমর্থিত “18 hours Volunteers training course”\nআগামী ২১-২২ জানুয়ারী ২০২২ তারিখে ট্রেইনিং প্রোগ্রামটি পরিচালনা করবেন অধ্যাপক (ডা.) সানজিদা শাহরিয়া, কাউন্সিলর, সাইকোথেরাপি প্রক্টিশনার, ফিনিক্স ওয়েলনেস সেন্টার বাংলাদেশ এবং অধ্যাপক (ডা.) নিজামুদ্দিন আহমাদ,\nফাউন্ডার চেয়ারম্যান পালিয়েটিভ মেডিসিন বিভাগ, বঙ্গবন্ধু শেখ মুজিব মেডিকেল বিশ্ববিদ্যালয়।\nকোর্স বিবরণী নিম্নে উল্লেখ করা হলোঃ\nতারিখঃ ২১-২২ জানুয়ারী ২০২২\nসময়ঃ সকাল ৯.০০ টা – বিকাল ৫.০০ টা\nস্থানঃ এনজিও ফোরাম ফর পাবলিক হেলথ, লালমাটিয়া।\nকোর্স ফি: ১০০০ টাকা।\nগ্রুপ সাইজ: ৩৫\nরেজিস্ট্রেশনের সময়: ১৭.০১.২০২২\n[বি.দ্রঃ উক্ত নম্বরে ১৭ই জানুয়ারি ২০২২ এর মধ্যে বিকাশ করে অগ্রিম রেজিস্ট্রেশন আবশ্যক। ওয়ার্কশপে অন্তর্ভুক্তির জন্য [email protected] বিকাশ পেমেন্ট স্লিপ সংযুক্ত করে ইমেইল করুন]\nরেজিস্ট্রেশন লিংকঃ https://docs.google.com/forms/d/1TgKwGZnesE0QR7rhsen5VFAz_WILL9lRJif0_b_9CAU/edit\n– বয়স ২৩ বছর বা তদ্দূর্ধ।\n– শিক্ষাগত যোগ্যতা স্নাতক বা তদ্দূর্ধ।\n– এছাড়াও মৃত্যু পথযাত্রীদের সেবা করতে ইচ্ছুক এমন যে কেউ এই কোর্সটি করতে পারবেন।\nPosted in World Health Organization, ইভেন্ট নিউজ, প্রতিবেদন, প্রথম পাতাTagged ##Palliative Care Society # Phoenix ##Palliative Care Training Program


৮:০০ এএম রবিবার ২৩ ফেব্রুয়ারি, ২০২০\nপ্রকাশিত : ০৪:৪৫ পিএম, ১২ জানুয়ারি ২০২০ রবিবার\nযৌনকর্মী ও তাদের মক্কেলরা যক্ষ্মা ছড়ানোর জন্য অন্যতম উৎস হলেও রাজশাহী শহরের বিপুল সংখ্যক নারী যৌনকর্মী যক্ষ্মা ছড়ানোর এই মারাত্মক বিষয়ের সাথে পরিচিত নন। তাদের প্রায় অর্ধেক জানেনই না যে, যক্ষ্মা সংক্রামক রোগ। ৯০ শতাংশ সুপ্ত যক্ষ্মা সম্পর্কে জ্ঞান রাখেন না। রাজশাহী শহরের নারী যৌন কর্মীদের উপর রাজশাহী বিশ্ববিদ্যালয়ের এক গবেষণা থেকে এসব তথ্য জানা গেছে। গবেষকরা বলছেন, যক্ষ্মা ঝুঁকিতে রাজশাহী শহরের এসব নারী যৌনকর্মীরা।\nএই গবেষণার মোট ২২৫ জন নারী যৌনকর্মীর ৪৩.১ শতাংশ শহর থেকে, ৩৪.৭ গ্রাম থেকে ২২.২ শতাংশ বস্তি এলাকা থেকে আসা। গবেষণা বলছে, যক্ষ্মার বিস্তার সম্পর্কে জানেন না ৭৬% শতাংশের বেশি নারী যৌনকর্মী। ৪১% এর বেশি অনুভব করেছেন যে টিবি একটি অসংক্রামক রোগ। অর্ধেক যক্ষ্মা ছড়ায় এ বিষয়টি জানলেও খুব বেশি গুরুত্ব দেন না। বিশ^বিদ্যালয়ের পরিসংখ্যান বিভাগের অধ্যাপক ড. গোলাম হোসেনের তত্ত্বাবধানে `Knowledge of tuberculosis among female sex workers in Rajshahi city, Bangladesh:across sectional study’ শিরোনামের এই গবেষণার উদ্দেশ্য ছিল রাজশাহী নগরীতে নারী যৌনকর্মীদের যক্ষ্মা সম্পর্কিত জ্ঞানের মূল্যায়ন। বিএমসি জার্নালে প্রকাশিত এ গবেষণা সম্পন্ন করেছেন পাঁচ সদস্যের গবেষকদল।\nগবেষকরা বলছেন, মূলত ২ ধরনের যৌনকর্মী আছেন। কেউ স্বামী বা পরিবারের নির্যাতনে এই পেশায় আসতে বাধ্য হয়েছেন এবং কেউ কেউ অতিরিক্ত অর্থ আয়ের জন্য যৌন কর্মের পথ বেছে নিয়েছেন। তাদের অধিকাংশই ধনিক শ্রেণীর। যক্ষ্মা সম্পর্কে তাদের জ্ঞান পরিমাপ করা হয়েছে ৬টি ভিন্ন প্রশ্নের মাধ্যমে। পরে যক্ষ্মা সম্পর্কে সাধারণ জ্ঞানের অভাব সংশ্লিষ্ট কারণগুলি খুঁজে বের করার জন্য ÔChi-square test’ I `multinomial logistic regression mode’ নামের দুইটি টেস্ট ব্যবহার করা হয়।\nতবে যক্ষ্মা ঝুঁকি কেনো.? এমন প্রশ্নের উত্তরে গবেষক ড. গোলাম হোসাইন বলেন, এ শহরে কোনো বৈধ পতিতালয় নেই এ জন্য তারা রাস্তা, বিভিন্ন হোটেল বা বস্তি এলাকাতে বিভিন্ন স্থানে তাদের যৌনকর্ম সম্পাদন করেন। যার অধিকাংশ জায়গা যক্ষ্মার ঝুকি সম্পন্ন। এছাড়া নারী যৌন কর্মীদের কাছে যারা আসেন তারা দূরের ভ্রমণের পর একটা চাহিদা থেকে এটা করেন। অধিকাংশই বাস, রিকশা ড্রাইভার। যৌনকর্মীরা সচেতন না হওয়ার অসচেতনভাবেই এসব স্থান ও ব্যক্তিদের সাথে যৌনকর্ম সম্পাদনের কারণে যক্ষ্মার ঝুঁকি বেড়ে যায়। সে কারণেই তাঁদের সচেতনতার প্রয়োজন ।\nএ বিষয়ে রাবি মেডিকেল সেন্টারের চিকিৎসক ডা. নাজিব ওয়াদুদ বলেন, এইচআইভি সম্পর্কে একটু সচেতন হলেও সংক্রামক এই রোগটি সম্পর্কে যৌনকর্মীরা জানেন না এটা খুব মারাত্মক একটা বিষয়। যদিও তারা এবং তাদের ক্লায়েন্টরা যক্ষ্মা ছড়ানোর অন্যতম মাধ্যম। বাংলাদেশের মতো উন্নয়নশীল দেশে অন্যতম জনস্বাস্থ্য সমস্যা এটি। `সরকার-সংশ্লিষ্ট বিভাগ ও এনজিওগুলো এবং গবেষকদের যৌথ উদ্যোগ বাংলাদেশে যক্ষ্মা রোগের প্রকোপ কমাতে সচেতনতা তৈরি ও জ্ঞান বৃদ্ধিতে সহায়তা করতে পারে।


দৈনিক পূর্বকোণ | বাংলাদেশে আধুনিক সংবাদপত্রের পথিকৃৎ চট্টগ্রামের বিনিয়োগকারীদের মধ্যে একটি দায়িত্বশীল মনোভাব রয়েছে\nবেপজিয়া নেতৃবৃন্দের সাথে মতবিনিময় সভায় কাস্টমস বন্ড কমিশনার\nকাস্টমস বন্ড কমিশনারেট চট্টগ্রামের কমিশনার মো. মাহবুবুজ্জামান বলেছেন, বন্দরনগরী চট্টগ্রামে বিনিয়োগের আগ্রহ সবসময় বেশি থাকে শিল্পোদ্যোক্তাদের। এ আগ্রহের প্রধান কারণ হচ্ছে চট্টগ্রাম ইপিজেড ও কর্ণফুলী ইপিজেড’র দীর্ঘদিনের সুনাম। এখানে বিনিয়োগকারীদের মধ্যে একটি দায়িত্বশীল মনোভাব রয়েছে। এটা অবশ্যই স্যালুটের দাবি রাখে। তিনি আরো বলেন, প্রধানমন্ত্রী শেখ হাসিনা নেতৃত্বে দেশের অর্থনীতি, ব্যবসা-বাণিজ্য ও শিল্পায়ন কার্যক্রম গতিশীল হয়েছে। যে কারণে বাংলাদেশ এখন বিশ্বের ৩২তম বৃহৎ অর্থনীতির দেশে পরিণত হয়েছে। ব্যবসা-বাণিজ্য ও শিল্পখাতে অগ্রগতির অব্যাহত থাকলে বাংলাদেশ অতি দ্রুত উন্নত দেশের কাতারে পৌঁছে যাবে। গতকাল মঙ্গলবার সকাল ১১টায় ইপিজেড ইনভেস্টর ক্লাবে বাংলাদেশ ইপিজেড ইনভেস্টর এসোসিয়েশন (বেপজিয়া)’র নেতৃবৃন্দ’র সাথে মতবিনিময় সভায় প্রধান অতিথির বক্তব্যে তিনি এ কথা বলেন। বেপজিয়া চেয়ারম্যান মো. নাসির উদ্দীনের সভাপতিত্বে মতবিনিময় সভায় বক্তব্য রাখেন বেপজিয়ার নির্বাহী কমিটির সিনিয়র ভাইস প্রেসিডেন্ট তাকাসি মিয়াতা, বেপজিয়া জোনাল এক্সিকিউটিভ কমিটির সিনিয়র ভাইস প্রেসিডেন্ট সৈয়দ মোহাম্মদ তানভীর, ইয়ংওয়ান গ্রুপের ডেপুটি ডিরেক্টর খলিলুর রহমান,\nবিজিএমইএ এর পরিচালক অঞ্জন শেখর দাশ, কাস্টম বন্ড কমিশনারেট চট্টগ্রামের উপ-কমিশনার মোহাম্মদ সাইফুর রহমান, কর্ণফুলী ইপিজেডের সহকারী কমিশনার দৈপায়ন চাকমা, কাস্টম বন্ড কমিশনারেট চট্টগ্রামের যুগ্ম কমিশনার তোফায়েল আহমেদ, সিইপিজেডের মহাব্যবস্থাপক খুরশীদ আলম, কাস্টম বন্ড কমিশনারেট চট্টগ্রামের অতিরিক্ত কমিশনার মাহফুজুল হক ভুঁইয়া। অনুষ্ঠানে স্বাগত বক্তব্য রাখেন বেপজিয়া’র জোনাল এক্সিকিউটিভ কমিটির সাধারণ সম্পাদক আজিজুল বারী চৌধুরী জিন্নাহ, ধন্যবাদ জ্ঞাপন করেন বেপজিয়া সভাপতি খাজা মঈনুদ্দিন ফরহাদ। অনুষ্ঠান সঞ্চালনা করেন বেপজিয়ার এক্সিকিউটিভ সেক্রেটারি মোস্তফা জুয়েল।\nপ্রধান অতিথি কমিশনার মো. মাহবুবুজ্জামান বলেন, বর্তমান সরকারের অন্যতম প্রতিশ্রুতি হচ্ছে বিনিয়োগকারীদের জন্য অনুকূল বিনিয়োগবান্ধব পরিবেশ তৈরি করা। সরকারের এই উদ্যোগের ফলে দেশে ব্যবসা-বাণিজ্য, বিনিয়োগ ও শিল্পবান্ধব পরিবেশ সৃষ্টি হয়েছে। তিনি বিনিয়োগকারীদের উদ্দেশ্যে বলেন, সরকারের বর্তমান যে নীতি সে নীতিতে কোন বিনিয়োগকারীর সমস্যা হওয়ার কথা নয়। তারপরও আপনারা কোন সমস্যা অনুভব করলে আমাকে জানাবেন। আপনারা অডিট, বন্ড রেনুয়াল, বন্ড অটো রেনুয়াল, বন্ড টু বন্ড ট্রান্সফারসহ যে সব সমস্যার কথা অবহিত করেছেন আমি সর্বাত্মক চেষ্টা করবো আইনের মধ্যে থেকে সেসব সমস্যা সমাধানের। তবে একটি বিষয় মাথায় রাখতে হবে আপনাদের সুবিধা দিতে গিয়ে যে অন্য কেউ ক্ষতিগ্রস্ত না হয়।\nসভাপতির বক্তৃতায় বেপজিয়া চেয়ারম্যান মো. নাসির উদ্দীন বলেন, প্রধানমন্ত্রী শেখ হাসিনার সুদক্ষ নেতৃত্বে বাংলাদেশ যুগান্তকারী অর্থনৈতিক অগ্রগতির দিকে ধাবিত হচ্ছে। প্রধানমন্ত্রীর রূপকল্প-২০২১ ও ২০৪১ নিয়ে বাংলাদেশ দ্রুততম অর্থনৈতিক প্রবৃদ্ধির দিকে এগিয়ে যাচ্ছে। এ রূপকল্প বাস্তবায়নের গর্বিত অংশীদার বিনিয়োগকারীরা।


পুরনো এই2টাকার একটি কয়েনের বিনিময়েই পেয়ে যাবেন5লক্ষ টাকা! কোথায় বিক্রি করবেন? জানুন বিস্তারিত! - Tollytimes.Com\nপ্রথম পাতা/অফবিট/পুরনো এই2টাকার একটি কয়েনের বিনিময়েই পেয়ে যাবেন5লক্ষ টাকা! কোথায় বিক্রি করবেন? জানুন বিস্তারিত!


মানবিকতা কি শুধু চিকিৎসকদের ক্ষেত্রে প্রযোজ্য?\nপ্রকাশের সময় : ফেব্রুয়ারি ৯, ২০১৯, ১০:০৮ অপরাহ্ণ\nআপডেট সময় : ফেব্রুয়ারি ৯, ২০১৯ at ১০:০৮ অপরাহ্ণ\nআমেনা বেগম ছোটন : মানবিকতা কী শুধু চিকিৎসকদের ক্ষেত্রে প্রযোজ্য? শিক্ষকের আচরণবিধি নিয়ে আইন হওয়া প্রয়োজন। চিকিৎসকদের জন্য জেনেভা কনভেনশনও আছে, শিক্ষকের জন্য কী আছে?\nবীভৎস সব গল্প শিক্ষকদের নিয়ে। সেদিন আবির বলছিলো, তাদের এক ক্লাসমেটের কথা। বেচারা ভালো ছাত্র, হঠাৎ কী এক পারিবারিক দুর্ঘটনায় সে আর স্কুলের বেতন দিতে পারতো না, স্কুল ড্রেস কিনতে পারতো না। সেজন্য তাদের ক্লাসটিচার প্রতিদিন ছেলেটিকে মারতেন, চুলের মুঠি ধরে বেঞ্চে ঠুকে দিতেন।\nআশ্চর্য ব্যাপার এতো অত্যাচার সহ্য করেও ছেলেটি স্কুলে পড়তে আসতো। ভালো রেজাল্ট করতে চাইতো, অথচ ছেলেটিকে সাহায্য করার মতো কেউ ছিলো না। ওইটুকু ছেলে অনেক চেষ্টা করেও আর হাইস্কুল পাস করতে পারেনি। ঝরে গেছে স্কুল থেকে।\nএতোসব বীভৎস গল্পের মাঝে এই গল্পটা শুনে মাথা হেঁট হয়ে গেছে আমার। কতোক্ষণ আবিরের দোষ দিলাম, এতোগুলো সহপাঠী একজনের দায়িত্ব নিতে পারোনি? আবির দুঃখিত স্বরে বললো, আমরাও তো তখন ছোট। যেটা আমাদের শিক্ষকরাই বুঝতে পারছিলেন না, আমরা কীভাবে বুঝবো? ফেসবুক থেকে


sushant singh rajput death case: Rhea Chakraborty spoke to rumoured boyfriend Aditya Roy Kapur dgtl - Anandabazar\nsushant singh rajput death case: Rhea Chakraborty spoke to rumoured boyfriend Aditya Roy\nকললিস্টে ২৩ বার ফোনের ইঙ্গিত, সুশান্ত ছাড়া আরও এক বলি নায়কের সঙ্গে সম্পর্ক ছিল রিয়ার?\nকলকাতা ১২ সেপ্টেম্বর ২০২০ ০৯:৩৮\nবাইকুল্লা জেলের একটি সলিটারি সেল-ই আপাতত ঠিকানা তাঁর। তিনি রিয়া চক্রবর্তী। বলিউড অভিনেতা সুশান্ত সিংহ রাজপুতের মৃত্যুর পর বার বার যাঁর দিকে অভিযোগের আঙুল তোলা হয়েছে। শুধু সুশান্ত নন, বলিউডের একাধিক নামী ব্যক্তির সঙ্গে রিয়ার পরিচয় ছিল কর্মসূত্রেই।\nএনসিবি-র এক সূত্রের দাবি, জিজ্ঞাসাবাদের সময়ে রিয়া এনসিবি-র গোয়েন্দাদের জানান যে, সুশান্তের লোনাভালার ফার্মহাউসে নিয়মিত মাদকের আসর বসত এবং বলিউডের অনেক তারকা সেখানে আসতেন। সেই সূত্রেই জানা গিয়েছে, সুশান্ত ছাড়াও আরও এক বলি নায়কের সঙ্গে সম্পর্ক ছিল রিয়ার।\nরিয়া এবং মহেশ ভট্টের সম্পর্কটা ঠিক কী রকম? মহেশ কি রিয়ার গডফাদার? তাঁরা কি ভাল বন্ধু? নাকি নেহাতই সন্তানস্নেহে রিয়াকে দেখেন মহেশ? এমন প্রশ্ন আগে উঠলেও এই অভিনেতার কথা কিন্তু খুব একটা শোনা যায়নি।\nসুশান্ত সিংহ রাজপুতের মৃত্যুর সূত্র ধরে রিয়ার কললিস্ট চেক করতে গিয়ে এই তারকার নাম উঠে এসেছে।\nতাঁর সঙ্গে গত এক বছরে ২৩ বার কথা হয়েছিল রিয়ার। রিয়ার প্রাক্তন প্রেমিকও নাকি তিনি।\nমহেশ ভট্ট ক্যাম্পের সঙ্গে এই অভিনেতার ভাল সম্পর্ক। সম্প্রতি ‘সড়ক ২’ ছবিতে তাঁকে দেখাও গিয়েছে। ‘আশিকি-২’-এর নায়কও তিনি। এ বার নিশ্চয় বুঝতে পারছেন তিনি কে।\nরিয়ার সঙ্গে তাঁর আলাপও কর্মসূত্রেই ২০১২ সাল নাগাদ। কারণ দু’জনেই ছিলেন ভিডিয়ো জকি। ইনি আদিত্য রয় কপূর।\nআদিত্যর সঙ্গে ২০১৪ সাল নাগার রিয়ার নাম জড়িয়েছিল, তাঁদের নানা অনুষ্ঠানে এক সঙ্গে দেখাও গিয়েছে। পাপারাজ্জি দেখলেই নাকি তাঁরা এড়িয়ে চলতেন। এ নিয়ে বলিউডের বেশ কয়েকটি পত্রিকা ও সর্বভারতীয় সংবাদমাধ্যমে খবরও প্রকাশিত হয়েছিল।\nরিয়াকে এই নিয়ে প্রশ্ন করা হলে যদিও তিনি বার বার বলতেন, আদিত্য শুধুই তাঁর ভাল বন্ধু।\nএর পরে একটা ইভেন্টে পরস্পরের হাত ধরে দু’জনে ধরাও পড়েছিলেন পাপারাজ্জিদের ক্যামেরায়।\nরিয়া এর পরেও বলেছেন, আদিত্যর সঙ্গে তিনি মোটেও ডেট করেননি। আদিত্য ঘনিষ্ঠ বন্ধু ছিলেন, থাকবেনও।\nএর পর ২০১৪ সালে মুক্তি পায় ‘সোনালি কেবল’। শোনা যায়, সেই সময় আরও ঘনিষ্ঠতা বেড়েছিল দু’জনের। ‘আশিকি-২’ ছবির সময় আদিত্যর সঙ্গে নাম জড়ায় শ্রদ্ধা কপূরের।\nপ্রাথমিক ভাবে ‘সোনালি কেবল’ করার আগে রিয়ার শর্ত ছিল, তিনি কোনও লিপ লক দৃশ্যে অভিনয় করবেন না। কিন্তু শ্রদ্ধার নাম জড়াতেই আদিত্যর উপর নাকি স্রেফ ‘প্রতিশোধ’ নিতে চুম্বনদৃশ্যে অভিনয় করেন তিনি।\nশোনা যায় এর পর এক পুরস্কার বিতরণী অনুষ্ঠানে আদিত্যকে পুরস্কার দেওয়ার জন্যও মঞ্চে উঠতে চাননি রিয়া।\nতবে প্রকাশ্যে রিয়ার বক্তব্য ছিল, যখন তাঁদের ব্যস্ততা কম ছিল, দুই বন্ধু এক সঙ্গে মলে ঘুরতে গিয়েছিলেন। সিনেমা দেখেছেন।\nরিয়ার দাবি, এক সঙ্গে শপিংও করেছেন দুই বন্ধু। কিন্তু প্রেমের সম্পর্ক কখনওই ছিল না।\nআদিত্যর সঙ্গে একটা রোম্যান্টিক ছবিতে অভিনয় করে এ জাতীয় গুজবের জবাব দেবেন রিয়া, এমন কথাও বলেছিলেন ‘জালেবি’ অভিনেত্রী।\nবন্ধু হিসেবে আদিত্যকে পছন্দ করেন, তাই তাঁদের দু’জনের নামে কেউ রটনা করলে তাঁদের কিছু যায় আসে না, এ কথাও উল্লেখ করেন রিয়া একটি সাক্ষাৎকারে।\nতবে সুশান্ত রহস্যমত্যু ও মাদক কাণ্ডে বার বার অভিযোগের আঙুল ওঠার পরে যখন বলিউডের বেশ কয়েক জন যখন রিয়ার পাশে এসে দাঁড়িয়েছেন, তখন আশ্চর্যজনক ভাবে চুপ ‘বন্ধু’ আদিত্য।


৫ নং নন্দলালপুর ইউনিয়ন-\n1.উদ্যোক্তা জীবনে ঘটা একটি সংক্ষিপ্ত গল্প-১\n2.উদ্যোক্তা জীবনে ঘটা একটি সংক্ষিপ্ত গল্প-২\nকুষ্টিয়ার কুমারখালী উপজেলার নন্দলালপুর ইউনিয়নের আলাউদ্দিন নগর শিক্ষাপল্লীর রুপকার প্রখ্যাত ব্যক্তি হিসাবে অদ্বিতীয় শিল্পপতি, সমাজ সেবক, শিক্ষানুরাগী, দানবীর, আলহাজ্ব ড. আলাউদ্দিন আহমেদ। এই ইউনিয়নের একটি গ্রাম নিভৃত পল্লী চকরঘুয়ায় (বর্তমান আলাউদ্দিন নগর) তাঁর জন্ম।\nএই নিভৃত পল্লীতে জ্ঞানের আলো ছড়িয়ে দিতে তিনি গড়ে তুলেছেন অসংখ্য শিক্ষাপ্রতিষ্ঠান। ফলে এই চকরঘুয়া গ্রামটির নাম সংস্কৃত হয়ে তাঁর নামেই পরিচিতি পেয়েছে আলাউদ্দিন নগর শিক্ষাপল্লী হিসাবে। আলাউদ্দিন নগর শিক্ষাপল্লীতে তিনি শুধু মানুষকে জ্ঞানের আলোই ছড়াচ্ছেন না মানুষের কর্মসংস্থানের ব্যবস্থায় নিরলস ভাবে কাজ করে যাচ্ছেন। বর্তমানে এ অঞ্চলে একটি জৈব সার কারখানা স্থাপন করেছেন (নির্মানাধীন)। এই প্রতিষ্ঠানের মাধ্যমে শুধু মানুষের কর্মসংস্থানের ব্যবস্থায় হবেনা, কৃষকের সারের চাহিদা মেটাতেও অগ্রগামী ভূমিকা রাখবে। নিজ এলাকায় শুধু নয় দেশের বিভিন্ন জেলার প্রত্যন্ত গ্রামঞ্চলে শিক্ষাপ্রতিষ্ঠান স্থাপন করে তিনি শিক্ষানুরাগী বনে গেছেন।\nনিজএলাকাসহ দেশের বিভিন্ন অঞ্চলে শিল্পপতিষ্ঠান স্থাপন করে নিজেকে শিল্পপতি বনে গেছে।\nতিনি রাস্তাঘাট উন্নয়নসহ সমাজের নির্যাতিত, নিপিড়ীত মানুষের পাশে দাড়িয়ে সাহায্যের হাত বাড়িয়ে দিয়ে নিজের নামের আগে সমাজসেবক খেতাবটি অর্জন করেছেন।\nতিনি শুধু নিজের প্রতিষ্ঠানই স্থাপন করেন নাই, এদেশের অসংখ্য শিক্ষাপ্রতিষ্ঠান, ধর্মীয় প্রতিষ্ঠান, সাংস্কৃতি সংগঠন ও ক্রীড়া অঙ্গনের উন্নয়নে সাহায্যের হাত বাড়িয়ে নিজেকে সত্যিকারের দানবীরের পরিচয় দিয়ে তাঁর নামের আগে দানবীর খেতাবটি অর্জন করেছেন। তাঁর বাস্তবিক কর্মকান্ডে “কাল্পনিক কাহিনী আলাউদ্দিনের আচার্য্য প্রদীপ’কে” পরাস্ত করেছে।\nনন্দলালপুর ইউনিয়নের একজন ক্ষুদ্র উদ্যোক্তা হিসাবে আমি মনে করি, সমাজসেবক, শিল্পপতি, শিক্ষানুরাগী, দানবীর, আলহাজ্ব ড. আলাউদ্দিন আহমেদ, সমাজ সংস্কারক ও একটি মডেল গ্রামের রুপকার হিসাবে তিনি এদেশের শীর্ষ স্থানে এবং অদ্বিতীয় প্রখ্যাত ব্যক্তি।\nআরিফ খান উদ্যোক্তা, নন্দলালপুর ইউনিয়ন তথ্য ও সেবা কেন্দ্র।\nসাইটটি শেষ হাল-নাগাদ করা হয়েছে: ২০১৮-০৭-১৮ ০৯:৪৯:৫৭


অবিশ্বাস্য সব কাণ্ড ঘটিয়ে এটাই কি ইতিহাসের সবচেয়ে পাগলাটে দলবদলের মৌসুম? - স্পোর্টস গসিপ অবিশ্বাস্য সব কাণ্ড ঘটিয়ে এটাই কি ইতিহাসের সবচেয়ে পাগলাটে দলবদলের মৌসুম? - স্পোর্টস গসিপ\nঅবিশ্বাস্য সব কাণ্ড ঘটিয়ে এটাই কি ইতিহাসের সবচেয়ে পাগলাটে দলবদলের মৌসুম?\nঅবিশ্বা'স্য সব কাণ্ড ঘটিয়ে এটাই কি ইতিহাসের সবচেয়ে পাগলাটে দলবদলের মৌসুম?\nএটাই কি ইতিহাসের সবচেয়ে পাগলাটে দলবদলের মৌসুম? পাগলাটে—বলার কারণ, কল্পনাতীত সব ঘটনা! করো'নাভাইরাস ম হা'মা'রিতে আগের দলবদলের মৌসুমটা ছিল ম্যাড়মেড়ে।\nম হা'মা'রি না কা'টায় এবারও সাদামাটা মৌসুম ভেবেছিলেন অনেকে। কিন্তু গত ৯ জুন (ইংল্যান্ড ও ফ্রান্স) থেকে শুরু হওয়া দলবদলে দিন গড়ানোর স'ঙ্গে কপালে ভাঁজও বেড়েছে। রোমেলু লুকাকু, সের্হিও রামোস, ক্রিস্টিয়ানো রো'নালদো, এমনকি লিওনেল মেসির ঠিকানাও পাল্টে গেল!\nযে মেসিকে বার্সেলোনার বাইরে কেউ কল্পনা করেনি, তাঁকে দেখা যাচ্ছে পিএসজির জার্সিতে। যে রো'নালদো ম্যানচেস্টার ইউনাইটেডে কখনো ফিরবেন কি না, তা নিয়ে সন্দে'হ ছিল যথেষ্ট, এমনকি নগর প্রতিদ্বন্দ্বী ম্যানচেস্টার সিটিতে যাওয়ার সম্ভাবনাও যখন প্রবল হয়ে উঠেছিল, ঠিক তখনই ভোজবাজির মতো পাশার দান পাল্টে গেল—রো'নালদোর গায়ে এখন ম্যানচেস্টারের ‘লাল’ অংশের জার্সি। পাগলাটে মৌসুম নয় তো আর কী! তারই পর্দা নামল আজ বাংলাদেশ সময় ভোর চারটায়।\nইউরোপে শীর্ষ পাঁচ লিগের মধ্যে জার্মানি, স্পেন ও ইতালিতে দলবদলের মৌসুম শুরু হয় ১ জুলাই। সেদিনই পাগলা ঘণ্টিটা প্রথম বেজে ওঠে স্পেনে। বার্সার স'ঙ্গে চুক্তির মেয়াদ ফুরোনোয় ফ্রি এজেন্টে পরিণত হন মেসি। কাতালান ক্লাবটি তাঁর স'ঙ্গে চুক্তি করবে করবে করে একবার জানা গেল পাঁচ বছরের চুক্তি মৌখিকভাবে হয়ে গেছে, এখন আনুষ্ঠানিক সই–স্বাক্ষর বাকি। কিন্তু গত মাসে জানা গেল, বার্সা মেসিকে ধরে রাখতে পারছে না লা লিগার বেঁধে দেওয়া বেতনসীমা'র কারণে।\nএরপরই পিএসজির ‘লাভ ফ্রম প্যারিস’ এবং মেসি তা দুহাতে গ্রহণ করে বিচ্ছেদ ঘটান বার্সার স'ঙ্গে ২১ বছরের সম্পর্কের। মেসিকে প্যারিসে দেখে এখন ভাবতে হচ্ছে, এই বিশ্বসংসারে আসলে সবকিছুই সম্ভব! তা না হলে রামোস মেসির সতীর্থ হন কীভাবে!\nরো'নালদো ফিরলেন ম্যানচেস্টার ইউনাইটেড\nতেমনি রো'নালদোকে নিয়েও ভাবা যায়নি। জুভেন্টাস ছাড়তে চান, তা ছিল ‘ওপেন সিক্রেট’। একবার গু'ঞ্জন উঠল, রিয়াল মা'দ্রিদ তাঁকে ফেরানোর চেষ্টা করছে। কেউ কেউ অঙ্ক কষলেন, রিয়াল যেহেতু এমবাপ্পেকে চায় এবং এমবাপ্পেও যেতে চান, তাহলে পিএসজি তাঁকে ছেড়ে দিয়ে রো'নালদোকে আনতে পারে। এ নিয়ে হিসাব–নিকাশ চলার মাঝেই বাজারে আবির্ভাব ঘটল ম্যানচেস্টার সিটির। ইউরোপে বেশির ভাগ আস্থাভাজন সংবাদকর্মী জানালেন, সিটি রো'নালদোকে প্রায় কিনেই ফেলেছে, দুই বছরের চুক্তিও নাকি হয়ে গেছে।\nআশ্চর্যের বি'ষয়, এই খবর প্রকাশের পরদিনই সিটি দৌড়ে নেই! একদম ভোজবাজির আলোচনায় ম্যানচেস্টার ইউনাইটেড ও রো'নালদো–শিকে ছিঁড়ল তাদের ভাগ্যেই। ওদিকে সিটি অ্যাস্টন ভিলা থেকে জ্যাক গ্রিলিশকে ১১ কোটি ৭০ লাখ ইউরোয় কিনে রেকর্ড গড়ে—ইংলিশ খেলোয়াড়দের মধ্যে এটাই সবচেয়ে দামি দলবদল। গ্রিলিশকে না কিনলে হয়তো রো'নালদোকে নিয়ে ম্যানচেস্টারের দুই অংশের লড়াইটা দেখা যেত।\nরো'নালদোকে টানাটানির নাটক শেষ হলেও এমবাপ্পে–আখ্যান শেষ 'হতে সময় লেগেছে। বাংলাদেশ সময় গত রাত পর্যন্ত খবর, ফরাসি ফুটবলের ‘পোস্টার বয়’কে কিনতে রিয়াল ১৮ কোটি ইউরো পর্যন্ত দাম বলেও পায়নি।\nরিয়ালের রামোস গেলেন পিএসজিতে? তিনি এখন মেসির সতীর্থ\nইতালির ইউরোজয়ী গোলকিপার দোন্নারুম্মা (ফ্রি এজেন্ট), ডাচ অধিনায়ক ভাইনালডাম (ফ্রি এজেন্ট) এবং এই মুহূর্তে অন্যতম সেরা ফুলব্যাক আশরাফ হাকিমিকে (৭ কোটি ইউরো) কিনে পিএসজি এবার দলবদলের বাজারে সবচেয়ে বেশি নাড়া দিলেও আরেকটু হলে গ্রিলিশের রেকর্ড ভেঙে দিত চেলসি।\nইন্টার মিলান থেকে ১১ কোটি ৫০ লাখ ইউরোয় তারা রোমেলু লুকাকুকে ফিরিয়ে আনে স্টামফোর্ড ব্রিজে। এক মৌসুমে একস'ঙ্গে এত সব তারকার দলবদল কি আগে কখনো দেখা গেছে? এসব নিয়ে যখন সবাই ঘোরের মধ্যে ঠিক তখনই গ্রীষ্মকালীন দলবদলে দেখা গেল আরেক চমক। বার্সেলোনা ছেড়েছেন আতোয়ান গ্রিজমান।\nতাঁকে আতলেতিকো মা'দ্রিদে এক বছরের জন্য ধারে পাঠিয়েছে বার্সা। মেসির ক্লাব ছাড়ার পর এটি বার্সা স মর'্থকদের জন্য একটা বড় ধাক্কাই। আর্থিক সংকটের এ সময় খেলোয়াড়দের বেতন–ভাতা বাবদ খরচে সমন্বয় আনতেই বার্সার এ সি'দ্ধান্ত বলে জানা গেছে।\n১৯৭৭ সালে দলবদলের উদাহরণ টানা যেতে পারে। সেবার ফর্মের তু'ঙ্গে থাকা আর্জেন্টাইন ফরোয়ার্ড কার্লোস বিয়াঞ্চি রেঁস থেকে নাম লেখান পিএসজিতে। সেল্টিক থেকে লিভারপুলে যান কেনি ডালগ্লিশ।\nতাঁর লিভারপুল-কিংবদন্তি হওয়ার দ্বার খোলার সে মৌসুমে অলরে'ডদের ছেড়ে যান আরেক কিংবদন্তি কেভিন কিগ্যান—নাম লেখান হা'মবুর্গে। টটেন হা'ম কিংবদন্তি প্যাট জেনিংস যোগ দেন উত্তর লন্ডনেরই প্রতিবেশী আর্সেনালে। বরুসিয়া মুনশেনগ্লাডবাখ থেকে রিয়ালে যোগ দেন জার্মান মিডফিল্ডার উলি স্টিলিক।


ঐক্যফ্রন্টের সমাবেশ নাকি বিএনপির শোডাউন? – CDNEWS24.COM\nঐক্যফ্রন্টের সমাবেশ নাকি বিএনপির শোডাউন?\nডেস্ক: জাতীয় ঐক্যফ্রন্টের জনসভায় বিপুল জনসমাগমের লক্ষ্যে জোটের নেতাকর্মীরা রাজধানীর সোহরাওয়ার্দী উদ্যানে জড়ো হচ্ছেন। দুপুর ২টায় আনুষ্ঠানিকভাবে সমাবেশ শুরুর কথা থাকলেও সকাল থেকেই উদ্যানের সামনে জড়ো হতে থাকে জোটের নেতাকর্মীরা।\nবিশেষ করে, বিএনপি নেতাকর্মীদের উপস্থিতিতে মুখর হয়ে উঠেছে পুরো সোহরাওয়ার্দী এলাকা। নেতাকর্মীদের হাতে বিএনপি নেত্রী খালেদা জিয়া, তারেক রহমানের ছবি সম্বলিত ফেস্টুনসহ আছে নানা রকমের ব্যানার-প্ল্যাকার্ড। এছাড়া খালেদা জিয়ার মুক্তির দাবিতে নেতাকর্মীরা বিভিন্ন স্লোগানে স্লোগানে মুখরিত করছে আশপাশের এলাকা।\nঢাকার আশপাশের জেলা থেকেও আসছে বিএনপি ও ঐক্যফ্রন্টের নেতাকর্মীরা। খণ্ড খণ্ড মিছিল ও স্লোগানে সমাবেশস্থলে জড়ো হচ্ছেন তারা।জাতীয় ঐক্যফ্রন্টের জনসভায় প্রথমবারের মতো মঞ্চে উঠবেন কৃষক-শ্রমিক-জনতা লীগ সভাপতি বঙ্গবীর কাদের সিদ্দিকী। জাতীয় ঐক্যফ্রন্ট প্রধান ড. কামাল হোসেন প্রধান অতিথি হিসেবে উপস্থিত থাকবেন।\nবিএনপি মহাসচিব মির্জা ফখরুল ইসলাম আলমগীরের সভাপতিত্বে প্রধান বক্তা হিসেবে কর্মসূচি ঘোষণা করবেন জাতীয় সমাজতান্ত্রিক দলের (জেএসডি) সভাপতি আ স ম আবদুর রব। এ ছাড়া নাগরিক ঐক্যের আহ্বায়ক মাহমুদুর রহমান মান্নাসহ ঐক্যফ্রন্টের শীর্ষ নেতারা বক্তব্য রাখবেন।অনুষ্ঠান সঞ্চালনা করবেন বিএনপির প্রচার সম্পাদক শহীদ উদ্দিন চৌধুরী এ্যানী ও সহ-সাংগঠনিক সম্পাদক আব্দুস সালাম আজাদ।\nসংসদ ভেঙে নিরপেক্ষ সরকারের অধীনে নির্বাচন ও খালেদা জিয়ার মুক্তিসহ সাত দফা দাবিতে শাহবাগ থেকে মৎস্যভবন, মৎস্য ভবন থেকে শিল্পকলা পর্যন্ত পুরো রাস্তা জুড়ে অবস্থান নিয়েছেন দলীয় নেতাকর্মীরা।\nএদিকে বিভিন্ন সড়কে ছড়িয়ে ছিটিয়ে থাকা নেতাকর্মীদের সমাবেশ স্থল নিয়ে যাওয়ার চেষ্টা করছেন আইনশৃঙ্খলাবাহিনীর সদস্যরা।\nঅন্যদিকে কেরানীগঞ্জ, চক বাজার, লালবাগ, কামরাঙ্গীরচর ও হাজারীবাগ দিয়ে জনসভায় যোগ দিচ্ছে, এমন সন্দেহভাজন কাউকেই ঢাকার দিকে আসতে দেয়া হচ্ছে না। প্রত্যক্ষদর্শীরা জানান, নবাবগঞ্জ বেড়িবাঁধ এলাকা থেকে অন্তত অর্ধশত জন আটক করে নেয়া হয়েছে লালবাগ থানায়।


সাড়ে তিন লাখ কোটি || প্রথম পাতা || জনকন্ঠ\nসাড়ে তিন লাখ কোটি\nএডিপির সম্ভাব্য আকার হবে ১ লাখ ১২ হাজার ৯শ’ কোটি টাকা;###;রাজস্ব আয়ের টার্গেট ২ লাখ ৪৬ হাজার ৯শ’ কোটি টাকা;###;প্রবৃদ্ধি ৭ শতাংশ ;###;ঘাটতি ৯১ হাজার ১০১ কোটি টাকা\nহামিদ-উজ-জামান মামুন ॥ আগামী অর্থবছরের (২০১৬-১৭) জন্য আসছে নতুন বাজেট। এর আকার হতে পারে ৩ লাখ ৩৮ হাজার কোটি টাকা থেকে সাড়ে ৩ লাখ কোটি টাকার মধ্যে, যা চলতি অর্থবছরের দুই লাখ ৯৫ হাজার ১০০ কোটি টাকা থেকে প্রায় ৪৩ হাজার ১০০ কোটি টাকা বেশি। এরই মধ্যে বাজেট তৈরির জন্য প্রস্তুতি শুরু হয়ে গেছে। বাজেট তৈরির সঙ্গে সংশ্লিষ্টদের প্রশিক্ষণও শুরু করেছে অর্থ মন্ত্রণালয়। তাছাড়া সরকারী কর্মকর্তা ও কর্মচারীদের নতুন বেতন ও ভাতা পুরোটাই দেয়ার জন্য বাজেটে অতিরিক্ত বরাদ্দ রাখা হচ্ছে ২৫ হাজার কোটি টাকা। নতুন বাজেটে সবচেয়ে বেশি গুরুত্ব দেয়া হচ্ছে স্বাস্থ্য, শিক্ষা ও মানবসম্পদ খাতকে। চলতি অর্থবছরেও এসব খাতে গুরুত্ব দেয়া হয় সবচেয়ে বেশি। সম্প্রতি অর্থ মন্ত্রণালয়ে অনুষ্ঠিত বাজেট মনিটরিং ও সম্পদ কমিটির বৈঠকে নতুন অর্থবছরের সম্ভাব্য বাজেটের আকারের বিষয়টি উপস্থাপন করা হয়।\nবাজেটের পুরো বিষয়টি নিয়ে ভেবে দেখা হচ্ছে বলে জানিয়েছেন উন্নয়ন বাজেট তৈরির দায়িত্বে নিয়োজিত এক কর্মকর্তা। তিনি জনকণ্ঠকে বলেন, বাজেটের এই আকার চূড়ান্ত নয়, এটি এখনও প্রাথমিক পর্যায়ে আছে। তাছাড়া বার্ষিক উন্নয়ন কর্মসূচীর (এডিপি) বিষয়ে এখনও কাজ শুরু হয়নি। চলতি অর্থবছরের সংশোধিত এডিপি এবং নতুন অর্থবছরের এডিপি তৈরির কাজ পাশাপাশি চলবে।\nনতুন এ বাজেটকে বরাবরের মতো উচ্চাভিলাষী হিসেবে মনে করছেন ঢাকায় নিযুক্ত বিশ্বব্যাংকের প্রধান অর্থনীতিবিদ ড. জাহিদ হোসেন। তিনি জনকণ্ঠকে বলেন, চলতি বাজেটে গৃহীত বিভিন্ন সংস্কার কার্যক্রম শেষ না করে শুধু বরাদ্দ বাড়ালে তা বাস্তবায়নের শঙ্কা থেকেই যায়। নতুন এ বাজেট খুব বেশি আশান্বিত হওয়ার মতো কিছু হবে বলে মনে হয় না। কেননা সরকারী কর্মচারীদের ভাতা কার্যকর করতে অতিরিক্ত বরাদ্দ দেয়া হচ্ছে। অনুন্নয়ন ব্যয় যেটা ধরা হবে সেটি ব্যয় করা কোন সমস্যা নয়; সেটিতো ব্যয় হবেই। কিন্তু মূল সমস্যা হচ্ছে বার্ষিক উন্নয়ন কর্মসূচী (এডিপি)। এটি বাস্তবায়নের সক্ষমতা না বাড়লে আকার বাড়িয়ে কোন লাভ নেই। অতীতে যেভাবে প্রচুর নতুন প্রকল্প নিয়ে এডিপির আকার বাড়ানো হয়েছিল। আগামী অর্থবছরও যদি তাই করা হয় তাহলে কিছুই হবে না।\nএক প্রশ্নের জবাবে জাহিদ হোসেন বলেন, খাতা-কলমে বার্ষিক উন্নয়ন কর্মসূচীর (এডিপি) আকার বাড়িয়ে লাভ নেই। এক্ষেত্রে টাকার অঙ্কে আকার বাড়ার চেয়ে প্রকল্প সমাপ্ত করার দিকে বেশি গুরুত্ব দিতে হবে। যেসব বড় প্রকল্প রয়েছে সেগুলো বাস্তবায়ন করতে এডিপির আকার না বাড়িয়েও করা যায়। এগুলো প্রকল্পের কাজ শুরু করতে কিংবা বাস্তবায়ন কাজ অব্যাহত রাখতে খুব বেশি অর্থায়ন সমস্যা নয়, সমস্যা হচ্ছে মনিটরিংয়ের ক্ষেত্রে।\nঅর্থ মন্ত্রণালয় সূত্র জানায়, আগামী অর্থবছরের নতুন বাজেটে ঘাটতি থাকবে ৯১ হাজার ১০১ কোটি টাকা, যা চলতি অর্থবছরের বাজেটে রয়েছে ৮০ হাজার ৮৫৭ কোটি টাকা। নতুন বাজেটে রাজস্ব আয়ের লক্ষ্য ধরা হচ্ছে প্রায় ২ লাখ ৪৬ হাজার ৯০০ কোটি টাকা, যা চলতি অর্থবছরের বাজেটে ধরা হয়েছে ২ লাখ ৮ হাজার ৪৪৩ কোটি টাকা। নতুন বাজেটে বার্ষিক উন্নয়ন কর্মসূচীর (এডিপি) আকার নির্ধারণ করা হতে পারে ১ লাখ ১২ হাজার ৯শ’ কোটি টাকা, যা চলতি অর্থবছরে প্রায় ১ লাখ কোটি টাকা। আগামী অর্থবছরের বাজেটে প্রবৃদ্ধি ধরা হচ্ছে ৭ শতাংশ, যা চলতি বাজেটে মোট দেশজ উৎপাদন (জিডিপি) প্রবৃদ্ধি ৭ শতাংশই ধরা হয়।\nপ্রবৃদ্ধি অর্জনের লক্ষ্য বিষয়ে ড. জাহিদ হোসেন বলেন, সপ্তম পঞ্চবার্ষিক পরিকল্পনা অনুযায়ী প্রবৃদ্ধি অর্জনের লক্ষ্য ধরার কথা ৭ দশমিক ২ শতাংশ। সেক্ষেত্রে আগামী বাজেটে সরকার যদি ৭ শতাংশ প্রবৃদ্ধির লক্ষ্য নির্ধারণ করে সেটি হবে বাস্তবতার কাছাকাছি। এটি ভাল উদ্যোগ। কেননা চলতি অর্থবছর ৭ শতাংশ প্রবৃদ্ধির লক্ষ্য রয়েছে। আমরা (বিশ্বব্যাংক) প্রক্ষেপণ দিয়েছি সাড়ে ৬ শতাংশ প্রবৃদ্ধি হবে। কিন্তু বর্তমান যে পরিস্থিতি এতে সাড়ে ৬ শতাংশও প্রবৃদ্ধি অর্জন কঠিন হয়ে যাবে। কেননা অর্থমন্ত্রীর বাজেট বক্তব্যে আমরা দেখেছি বেশ কিছু বড় প্রকল্পের তালিকা দেয়া হয়েছিল। যেগুলোর মধ্যে চলতি অর্থবছরে বেশ কিছু প্রকল্প শেষ করার কথা ছিল। যেমন ঢাকা-চট্টগ্রাম চার লেন প্রকল্প। এটি শেষ হওয়ার তো কোন লক্ষণই নেই। তাছাড়া ব্যক্তি খাতে ঋণপ্রবাহ কিছুটা বাড়লেও রেমিটেন্স প্রবাহ ও বেসরকারী বিনিয়োগসহ বেশ কিছু আর্থিক সূচকের অবস্থা খারাপ। এ অবস্থায় চলতি অর্থবছরের বাজেটে যেগুলো সংস্কারের উদ্যোগ নেয়ার কথা ছিল সেগুলো যদি করা না হয় এবং বড় বড় প্রকল্প বাস্তবায়ন করে অবকাঠামো সমস্যার সমাধান করা না গেলে আগামী অর্থবছরও ৭ শতাংশ প্রবৃদ্ধি অর্জন কঠিন হবে।\nসূত্র জানায়, অষ্টম বেতন স্কেলের আলোকে সরকারী কর্মকর্তা ও কর্মচারীদের পুরো বেতন ও ভাতা পাবেন আগামী অর্থবছরের জুলাই থেকে। তবে এ বছরের জুলাই থেকে নতুন বেতন স্কেলে শুধু বেতন দেয়ার ঘোষণা দিয়েছে সরকার। বেতন ও ভাতা একসঙ্গে কার্যকর করতে আগামী বাজেটে অতিরিক্ত ২৫ হাজার কোটি টাকা বরাদ্দ রাখা হয়েছে। ফলে এ খাতে মোট বরাদ্দ দাঁড়াবে ৬১ হাজার ৫৭৮ কোটি টাকা। আগামী বছরে বেতন ও ভাতা খাতে অতিরিক্ত বরাদ্দের বিষয়টি বাজেট মনিটরিং ও সম্পদ কমিটির বৈঠকে গুরুত্বের সঙ্গে উপস্থাপন করা হয়। অন্যদিকে চলতি বাজেটে নতুন পে-স্কেলে শুধু বেতন দেয়ার জন্য অতিরিক্ত ১৫ হাজার কোটি টাকা বরাদ্দ রাখা হয়েছে। এ বছর কর্মকর্তাদের বেতন খাতে ব্যয় হবে ৬ হাজার ৮৮৭ কোটি টাকা এবং কর্মচারীদের বেতন খাতে ২২ হাজার ৭৪১ কোটি টাকা বরাদ্দ রাখা হয়। আর ভাতা খাতে বরাদ্দ রয়েছে ১৬ হাজার ৯৫০ কোটি টাকা।\nনতুন বাজেটে রাজস্ব আয়ের লক্ষ্য ২ লাখ ৪৬ হাজার ৯০০ কোটি টাকা নির্ধারণ করা হয়েছে। এর মধ্যে রাজস্ব আয় হচ্ছে ২ লাখ ৮ হাজার কোটি টাকা। করবহির্ভূত আয় হচ্ছে ৩৮ হাজার ৯শ’ কোটি টাকা। অবশ্য চলতি অর্থবছরের রাজস্ব আয়ের লক্ষ্য ছিল ২ লাখ ৮ হাজার কোটি টাকা। প্রস্তাবিত এ বাজেটে এডিপির আকার ধরা হয়েছে ১ লাখ ১২ হাজার ৯শ’ কোটি টাকা। অবশ্য চলতি বাজেটের তুলনায় এডিপির আকার ১৫ হাজার ৯শ’ কোটি টাকা বেশি ধরা হয়েছে।\nরাজস্ব আদায়ের লক্ষ্যমাত্রা বিষয়ে ড. জাহিদ হোসেন বলেন, নতুন ভ্যাট আইন যদি আগামী বছর জুলাই থেকে বাস্তবায়ন শুরু হয় তাহলে রাজস্বের ক্ষেত্রে গতি আসবে। সেক্ষেত্রে আবার যেটি খেয়াল রাখতে হবে, সেটি হচ্ছে- এখন যেভাবে আইনটি রয়েছে সেভাবেই বাস্তবায়ন করতে হবে। কেননা এ আইনের বিভিন্ন ক্ষেত্রে ব্যবসায়ীদের চাপ আছে।\nবাজেট মনিটরিং ও সম্পদ কমিটির বৈঠকে চলতি বাজেটের জুলাই থেকে সেপ্টেম্বর এই তিন মাসের অগ্রগতি তুলে ধরা হয়। সেখানে বলা হয়, এ সময়ে বাজেটে ৩৭ হাজার কোটি টাকা খরচ হয়েছে। আর বার্ষিক উন্নয়ন কর্মসূচীর আওতায় প্রকল্পে ব্যয় করা হয়েছে ৯ হাজার কোটি টাকা। তবে নতুন বাজেট বাস্তবায়নে সকল মন্ত্রণালয়ের কাছে উপস্থাপন করা হবে। মন্ত্রণালয়গুলো থেকে আয় ও ব্যয়ের হিসাব নেয়া হবে। এরপর বাজেটের আকার চূড়ান্ত করা হবে। পাশাপাশি রাজস্ব আহরণের জন্য করের আওতা বাড়ানো ও আয়করের ব্যাপ্তি বাড়ানোর ওপর গুরুত্ব দেয়া হচ্ছে।\nআগামী অর্থবছরের বাজেট বিষয়ে পরিকল্পনা কমিশনের সাধারণ অর্থনীতি বিভাগের (জিইডি) সদস্য (সিনিয়র সচিব) ড. শামসুল আলম এর আগে জনকণ্ঠকে বলেন, যেভাবে গত ৫ বছর বাজেটের আকার বেড়েছে এবং সরকার বিনিয়োগ ব্যয় বাড়াতে চাচ্ছে- সেক্ষেত্রে আগামী অর্থবছরের বাজেট সাড়ে ৩ লাখ কোটি টাকার মধ্যে হলে এটি স্বাভাবিক হবে। কেননা গত অর্থবছরের রাজস্ব আদায়ের লক্ষ্য পূরণ হয়েছে। চলতি অর্থবছরেও আশা করা হচ্ছে লক্ষ্য পূরণ হবে। সেক্ষেত্রে আগামী অর্থবছরেও রাজস্বের ক্ষেত্রে নেতিবাচক প্রভাব পড়ার আশঙ্কা নেই। অর্থনীতি তার নিজস্ব গতিতেই এগিয়ে চলছে। সে বিবেচনায় আগামী বাজেটের এ আকার বাস্তবসম্মত, বাস্তবায়নযোগ্য ও স্বাভাবিক।


কুরআনের বিনিময়ে মাথার টিউমার অপারেশন !! - BD NEWS\nHome / ধর্ম ও জীবন / কুরআনের বিনিময়ে মাথার টিউমার অপারেশন !!\nNewsroombda 1 week ago\tধর্ম ও জীবন Leaveacomment0Views\nPrevious পরীমণি ১৭ মাসেই কোটিপতি !\nNext শেষ পর্যন্ত শাকিব হতে যাচ্ছেন বুবলির !!\nইসলামের দৃষ্টিতে “ভ্যালেন্টাইন’স ডে” বা “ভালবাসা দিবস” ; সমস্ত প্রশংসা আল্লাহর জন্য, এবং আল্লাহর পক্ষ …


হবিগঞ্জে ৩ পৌরসভায় হেরে যা বলছে আ.লীগ\nঅবশ্য পরিসংখ্যান বলছে, বিএনপি পাস করলেও বিগত পাঁচ বছরে তাদের ভোট খুব একটা বাড়েনি।\nআমীর হামজা, হবিগঞ্জ\n১৭ জানুয়ারি ২০২১, ১৭:১১আপডেট : ১৭ জানুয়ারি ২০২১, ১৮:০৭\nহবিগঞ্জের তিনটি পৌরসভাতেই জিতেছেন বিএনপির প্রার্থীরা। শুধু তা-ই নয়, মাধবপুর পৌরসভা প্রতিষ্ঠার পর থেকে আওয়ামী লীগের দখলে থাকা চেয়ারে এই প্রথম বসছেন বিএনপির হাবিবুর রহমান মানিক। অবশ্য শায়েস্তাগঞ্জ ও মাধবপুর পৌরসভায় নৌকার ভরাডুবির পেছনে আওয়ামী লীগের বিদ্রোহীদের দায়ী করছে দলটি।\nঅন্যদিকে নবীগঞ্জ পৌরসভা ২০১৫ সাল থেকে ছিল বিএনপির দখলে। জেলা আওয়ামী লীগের সাধারণ সম্পাদক অ্যাডভোকেট আলমগীর চৌধুরীর বাড়ির এই পৌরসভাটি উদ্ধারে বেশ চেষ্টাও করেছে আওয়ামী লীগ। দিয়েছিল প্রভাবশালী প্রার্থীও। বন ও পরিবেশমন্ত্রী শাহাব উদ্দিনের জামাতা গোলাম রসুল রাহেল চৌধুরী বিএনপির কাছে হারলেও লড়াই করেছেন হাড্ডাহাড্ডি।\nমাধবপুরে গত পাঁচ বছরে ধানের শীষের ভোট বেড়েছে মাত্র ৮৩টি। ২০১৫ সালের পৌর নির্বাচনে বিএনপির মানিক পেয়েছিলেন ৪ হাজার ৯৪৮ ভোট। পাঁচ বছর পর একই প্রার্থী একই প্রতীকে পেয়েছেন ৫ হাজার ৩১ ভোট। সে হিসাবে পাঁচ বছরে বিএনপির ভোট বেড়েছে মাত্র ৮৩টি।\nঅন্যদিকে নবীগঞ্জে গত নির্বাচনে ব্যালট বাক্সে পড়েছিল ধানের শীষের ৫ হাজার ৬২১ ভোট। এবার একই প্রার্থীর একই প্রতীকে ভোট পড়েছে ৫ হাজার ৭৪৯। পাঁচ বছরে বেড়েছে মাত্র ১২৮ ভোট।\nগত নির্বাচনে নবীগঞ্জে নৌকার প্রার্থী পেয়েছিলেন ৩ হাজার ৭৭৩ ভোট। এবার প্রার্থী বদল করে নৌকায় ভোট পড়েছে ৫ হাজার ৪৮৫ ভোট। অর্থাৎ গত পাঁচ বছরে নবীগঞ্জে নৌকার বেড়েছে হাজার ৭১২ ভোট।\nপ্রথম ধাপে অনুষ্ঠিত শায়েস্তাগঞ্জ পৌরসভায় বিএনপির ফরিদ আহমেদ অলি ধানের শীষ প্রতীকে ৪ হাজার ৪১ ভোট পেয়ে জয়ী হয়েছেন। নিকটতম প্রতিদ্বন্দ্বী নৌকা প্রতীকে মাসুদুজ্জামান পান ৩ হাজার ১৪১ ভোট। দুজনের ভোটের ব্যবধান ছিল ৯০০।\nনির্বাচনে আওয়ামী লীগের বিদ্রোহী প্রার্থী ছালেক মিয়া পেয়েছেন ২ হাজার ৫৯৯ ভোট। দলের অপর দুই বিদ্রোহী ফজল উদ্দিন তালুকদার পেয়েছেন ১ হাজার ৫১০ ভোট ও আবুল কাশেম ১ হাজার ৪৩০ ভোট।\nদলটির নেতা-কর্মীদের ভাষ্য ছিল, যদি আওয়ামী লীগ থেকে একজন বিদ্রোহী প্রার্থী কম হতো, তাহলেও শায়েস্তাগঞ্জ নৌকার দখলে থাকত। কেননা তিন বিদ্রোহী প্রার্থী নির্বাচনে পেয়েছেন ৫ হাজার ৫৩৯ ভোট। আর আওয়ামী লীগের কোনো বিদ্রোহী প্রার্থী না থাকলে এই তিনজনের প্রাপ্ত ভোট মাসুদুজ্জামান পেলে তার ভোট দাঁড়াত ৮ হাজার ৬৮০টি, যা ধানের শীষের প্রায় দ্বিগুণ।\nআওয়ামী লীগের নেতা-কর্মীরা বলছেন, শায়েস্তাগঞ্জের অবস্থার পুনরাবৃত্তি হয়েছে মাধবপুরেও। মাধবপুর পৌরসভা নির্বাচনেও আওয়ামী লীগের বিদ্রোহী হয়ে আবির্ভূত হন প্রভাবশালী দুই প্রার্থী। উপজেলা আওয়ামী লীগের সভাপতি ও দুবারের সাবেক মেয়র বীর মুক্তিযোদ্ধা শাহ মো. মুসলিম (জগ) এবং গত নির্বাচনে নৌকা প্রতীক নিয়ে নির্বাচিত হিরেন্দ্র লাল সাহার ছোট ভাই পংকজ কুমার সাহা (নারকেল গাছ) প্রতীক নিয়ে নির্বাচন করেন।\nজেলা আওয়ামী লীগের শীর্ষস্থানীয় নেতৃবৃন্দের দাবি, প্রভাবশালী দুই বিদ্রোহী মাঠে থাকাটাই নৌকার কাল হয়েছে। শনিবারের ভোটে ধানের শীষ প্রতীক নিয়ে মানিক জিতেছেন ৫ হাজার ৩১ ভোট পেয়ে। দ্বিতীয় হয়েছেন আওয়ামী লীগের মনোনয়ন না পেয়ে স্বতন্ত্র প্রার্থী হিসেবে ভোটে লড়া পংকজ কুমার সাহা। নারকেল গাছ প্রতীক নিয়ে তিনি ভোট পেয়েছেন ৪ হাজার ১৫৬টি; যা বিএনপি প্রার্থীর চেয়ে মাত্র ৮৭৫ ভোট কম।\nক্ষমতাসীন দলের আরেক বিদ্রোহী দুবারের সাবেক মেয়র বীর মুক্তিযোদ্ধা শাহ মো. মুসলিম এখানে তৃতীয় হয়েছেন। জগ মার্কায় তিনি পেয়েছেন ৩ হাজার ৪৯ ভোট। তারা বিদ্রোহী না হলে এসব ভোট নৌকায় পড়ত বলে দাবি তাদের।\nআওয়ামী লীগের প্রার্থী শ্রীধাম দাশগুপ্তের নৌকায় ভোট পড়েছে মাত্র ৫৬৮টি। যত ভোট পড়েছে তার সাড়ে ১২ শতাংশ না পাওয়ায় তার জামানত বাজেয়াপ্ত হয়েছে। এই প্রথম মাধবপুর পৌরসভা আওয়ামী লীগের হাতছাড়া হওয়ার পাশাপাশি পেয়েছে জামানত হারানোর লজ্জাও।\nজেলা আওয়ামী লীগের শীর্ষ স্থানীয় নেতৃবৃন্দ দলের প্রার্থীর পরাজয়ের পেছনে বিদ্রোহীদের দায়ী করলেও মানতে নারাজ উপজেলা আওয়ামী লীগের নেতৃবৃন্দ।\nতাদের দাবি, প্রার্থী নির্বাচনে ভুল ছিল আওয়ামী লীগের মনোনয়ন বোর্ডের। পাশাপাশি প্রার্থীর আচার-আচরণ ও দলীয় নেতা-কর্মীদের বিরুদ্ধে ভোটের এক দিন আগে মামলা দেয়ায় এ অবস্থার সৃষ্টি হয়েছে।\nএ ব্যাপারে মাধবপুর উপজেলা আওয়ামী লীগের প্রচার সম্পাদক এরশাদ আলী বলেন, ‘নৌকা যাকেই দেয়া হবে আমরা তার হয়েই কাজ করব। কিন্তু নৌকা পাওয়ার পর আওয়ামী লীগের প্রার্থী শ্রীধাম দাশগুপ্ত দলের কোনো নেতা-কর্মীরা সঙ্গে যোগাযোগ রাখেননি। উল্টো নির্বাচনের এক দিন আগে ককটেল বিস্ফোরণের অভিযোগ এনে দলীয় নেতা-কর্মীদের বিরুদ্ধে মামলা করেছেন। যে কারণে দলীয় নেতা-কর্মী তো বটেই, সাধারণ মানুষের কাছ থেকেও তিনি প্রত্যাখ্যাত হয়েছেন।’\nবাংলাদেশ আওয়ামী লীগ কেন্দ্রীয় কমিটির সদস্য ও হবিগঞ্জ জেলা পরিষদের চেয়ারম্যান ডা. মুশফিক হোসেন চৌধুরী বলেন, ‘আওয়ামী লীগ একটি বড় দল। এখানে অনেক ত্যাগী ও জনপ্রিয় নেতা-কর্মী আছেন। অনেক সময় এই ত্যাগী নেতা-কর্মীরা দলীয় মনোনয়ন না পাওয়ায় জনপ্রিয়তার কারণে বিদ্রোহী হয়ে দাঁড়ান। যে কারণে আওয়ামী লীগ প্রার্থীদের ভরাডুবি হচ্ছে।’\n২০১৫ সালের নির্বাচনে নবীগঞ্জ পৌরসভাটি বিএনপির দখলে চলে যায়। এ পৌরসভাটি উদ্ধারে আপ্রাণ চেষ্টা চালিয়েছে আওয়ামী লীগ। দলীয় সব বিভক্তি ভেঙে এককাট্টা হয়ে কাজ করেছে দলটি। যে কারণে শায়েস্তাগঞ্জ ও মাধবপুর পৌরসভায় বিদ্রোহী প্রার্থী থাকলেও এখানে ছিল আওয়ামী লীগের একক প্রার্থী।\nবেশ শক্তিশালী প্রার্থীও দিয়েছিল দলটি। স্থানীয়ভাবে প্রভাবশালী এবং বন ও পরিবেশমন্ত্রী শাহাব উদ্দিনের জামাতাকে এই পৌরসভায় মনোনয়ন দেয় ক্ষমতাসীন আওয়ামী লীগ।\nআওয়ামী লীগের নির্বাচনী প্রচারাভিযানে এসেছেন একাধিক কেন্দ্রীয় নেতা। কেন্দ্রীয় ছাত্রলীগের সাবেক সাধারণ সম্পাদক জাকির হোসেন থেকে শুরু করে আলোচিত আইনজীবী ব্যারিস্টার সায়েদুল হক সুমনও এখানে এক সপ্তাহ প্রচার চালিয়েছেন। সেই সঙ্গে জেলা আওয়ামী লীগ, ছাত্রলীগ, যুবলীগসহ অঙ্গ ও সহযোগী সংগঠনের নেতৃবৃন্দ প্রতিদিনই আওয়ামী লীগ প্রার্থীর প্রচারে গিয়েছেন। কিন্তু এরপরও শেষ হাসি হাসা হয়নি, উদ্ধার হয়নি পৌরসভাও।\nধানের শীষ প্রতীকে বিএনপির ছাবির আহমেদ চৌধুরীর কাছে আওয়ামী লীগ প্রার্থী গোলাম রসুল রাহেল চৌধুরী হেরেছেন ২৬৪ ভোটে। এখানে বিএনপি প্রার্থী ভোট পেয়েছেন ৫ হাজার ৭৪৯ এবং আওয়ামী লীগের গোলাম রসুল রাহেল চৌধুরীর নৌকায় পড়েছে ৫ হাজার ৪৮৫ ভোট। ভোটে হেরে কারচুপির অভিযোগ এনে ফল প্রত্যাখ্যান করেছে আওয়ামী লীগ। পাশাপাশি তারা দুটি কেন্দ্রের ফল পুনরায় গণনার দাবি জানিয়েছে।\nফল প্রত্যাখ্যানের পর উপজেলা আওয়ামী লীগের সাধারণ সম্পাদক সাইফুল জাহান চৌধুরী সংবাদ সম্মেলন করে দাবি করেন, ‘চক্রান্ত করে প্রশাসন আওয়ামী লীগ প্রার্থীকে ফেল করিয়ে দিয়েছে।’ এ ব্যাপারে তারা দুটি কেন্দ্রের ভোট পুনরায় গণনার আহ্বান জানিয়ে আইনি পদক্ষেপ নেবেন বলেও জানান।\nএ ব্যাপারে এক প্রতিক্রিয়ায় বিজয়ী মেয়র প্রার্থী ছাবির আহমেদ চৌধুরী বলেন, ‘নির্বাচন আগেও চারবার করেছি। এ নির্বাচন আমার জন্য নতুন অভিজ্ঞতা। কারণ, এ নির্বাচনে আওয়ামী লীগের প্রার্থী ছিলেন হেভিওয়েট। তিনি বন ও পরিবেশমন্ত্রীর জামাতা।’\nছাবির আহমেদ চৌধুরী বলেন, ‘আমি মনে করি, জনগণ আমাকে ভালোবাসে বলেই বিজয়ী করেছে। আমি জনগণের এই ভালোবাসার যখাযথ মূল্যায়ন করার চেষ্টা করব।’


হকির নির্বাচন ঠিকই হচ্ছে\nস্পোর্টস রিপোর্টার | প্রকাশের সময় : ১৬ এপ্রিল, ২০১৯, ৯:১২ পিএম\nনা কোনো সমঝোতা নয়, বাংলাদেশ হকি ফেডারেশনের (বাহফে) নির্বাচন ঠিকই হচ্ছে। একটি পক্ষের অনড় ভূমিকার কারণেই শেষ পর্যন্ত ভোটযুদ্ধে নামছেন হকি সংগঠকরা। মঙ্গলবার নিশ্চিত হওয়া গেছে ২৯ এপ্রিলই অনুষ্ঠিত হচ্ছে বাহফে’র নির্বাচন। এই নির্বাচনকে সামনে রেখে মঙ্গলবারই ছিল মনোনয়নপত্র প্রত্যাহারের শেষ দিন। এদিন সাজেদ-সাদেক পরিষদের কেউই মনোনয়নপত্র প্রত্যাহার করেননি। তাদের দেয়া ৩০ জনের প্যানেলের শুধু একজনই শিশু কিশোর সংঘের কাউন্সিলর তারেক এ আদেল বাদ পড়েছেন সেকান্দার হায়াতের মামলার ভিত্তিতে। ফলে বর্তমানে ২৮ পদের বিপরীতে বাহফে নির্বাচনে তাদের রয়েছে ২৯ প্রার্থী। বিপরীতে ‘বাঁচও হকি’ শ্লোগানে রশিদ-সাঈদ পরিষদের ৩৭ জনের প্যানেল জমা হলেও মনোনয়নপত্র প্রত্যাহারের শেষ দিন এই সংখ্যা দাঁড়ায় ২৭ জনে। আরো একজনকে নিয়ে শঙ্কা থেকে গেছে। তিনি হলেন, গোপালগঞ্জের রতন কুমার রায়। অপরিচিত একজন এসে তার মনোনয়নপত্র প্রত্যাহারের পত্র দিয়ে গেছেন জাতীয় ক্রীড়া পরিষদ (এএসসি) টাওয়ারস্থ নির্বাচন কমিশনে। এই পত্র পাওয়ার পর সত্যতা যাচাইয়ের জন্য রিটার্নিং অফিসার বেশ ক’বার রতন কুমারকে ফোন দিলেও তাকে পাওয়া যায়নি। তাই তার মনোনয়নপত্র প্রত্যাহারের ব্যাপারে সিদ্ধান্ত দিতে পারেননি রিটানির্ং অফিসার এসএম কবিরুল হাসান।\nরশিদ-সাঈদ পরিষদের ৯ জন দুই পদে মনোনয়নপত্র জমা দিলেও প্রত্যাহারের শেষ দিন একটি পদ থেকে তারা সরে দাঁড়ান। সারওয়ার হোসেন সহ-সভাপতি পদ রেখে সদস্যপদ, মাহমুদ রিবন সহ-সভাপতি পদ রেখে সদস্যপদ, নুরে আলম খোকন সহ- সভাপতি পদ রেখে সদস্য পদ, আব্দুর রশিদ সিকদার সহ-সভাপতি পদ রেখে সাধারণ সম্পাদক পদ, আলহাজ্ব একেএম মমিনুল হক সাঈদ সাধারণ সম্পাদক পদ ঠিক রেখে সহ-সভাপতি পদ প্রত্যাহার করে নেন। এছাড়া বদরুল ইসলাম দীপু যুগ্ম-সম্পাদক পদ প্রত্যাহার করে সদস্য পদ ঠিক রাখেন। কামরুল ইসলাম কিসমত ও আনোয়ারা সরকার সদস্যপদ প্রত্যাহার করে যুগ্ম-সম্পাদ পদে এবং হাজী মোহাম্মদ হুমায়ুন সদস্যপদ প্রত্যাহার করে কোষাধ্যক্ষ পদে নির্বাচনে টিকে রইলেন। এই ৯ জনের বাইরে প্রার্থীতা প্রত্যাহার করে নিজেদের নির্বাচন থেকে একেবারে সরিয়ে নিলেন সহ-সভাপতি প্রার্থী প্রতাপ শঙ্কর হাজরা ও সদস্য পদে হাবিবুর রহমান এবং রতন কুমার রায় (যদিও তার ব্যাপারে নির্বাচন কমিশন সিদ্ধান্ত নেয়নি)।\nরিটার্নিং অফিসার কবিরুল হাসান বলেন, ‘মোট ১২ জন নিজেদের প্রার্থীতা প্রত্যাহার করেছেন। এদের মধ্যে ৩ জন প্রার্থীতা পুরোপুরি প্রত্যাহার করে নিয়েছেন। অর্থাৎ তারা তিনজন কোন পদেই আর লড়ছেন না। ২৯ এপ্রিল নির্বাচন হচ্ছে এটি এখন বলাই যায়। একটা পক্ষের ২৯ জন রয়েছেন। অন্যপক্ষের রয়েছেন ২৭ জন। এর মাঝে রতন নামে একজনের ব্যাপারে এখনো সিদ্ধান্ত হয়নি।’\nএদিকে রশিদ-সাঈদ প্যানেলের যুগ্ম-সম্পাদক প্রার্থী কামরুল ইসলাম কিসমত বলেন,‘আশা করছি প্রতিদ্বন্দ্বিতামুলক নির্বাচন হবে। এতে ক্লাব প্রতিনিধি, জেলার কাউন্সিলর ও ফোরাম থেকে সাড়া পাবো আমরা। সুষ্ঠু এবং প্রভাবমুক্ত নির্বাচন হলে আমরা জয়ের ব্যাপারে আশাবাদি। ভোটাররা যাতে নিদ্বিধায়, নির্বিঘেœ ভোট দিতে পারেন সেটিই চাওয়া থাকবে নির্বাচন কমিশনারের কাছে। ভোট কেন্দ্রে মোবাইল ও ক্যামেরা ব্যবহারের উপর বিধি-নিষেধের বিষয়টি শতভাগ নিশ্চিত করতে হবে নির্বাচন কমিশনকে।’\nনির্বাচনে কেন পুর্ণ প্যানেল দিতে পারেননি? এমন প্রশ্নের উত্তরে কিসমত বলেন, ‘জেলার কাউন্সিলরদের বিভিন্নভাবে হুমকি ধামকি দেয়া হচ্ছে। উপরমহলের চাপে কয়েকজন তাদের প্রার্থীতা প্রত্যাহার করে নিয়েছেন বিধায় আমাদের পুর্ণ প্যানেল হয়নি। ক্ষমতার অপব্যবহার করছে একটি মহল। তারপরও আমরা জয়ের ব্যাপারে আশাবাদি।’\nএ বিষয়ে সাজেদ-সাদেক পরিষদের বক্তব্য, ‘অপবাদ দিতে চাইলে তো দেয়াই যায়। তারা এখন পূর্ন প্যানেল দিতে না পারায় যা খুশি তাই বলছে। আসন্ন নির্বাচনে তাদের পরাজয় নিশ্চিত ভেবে আমাদের দিকে কাদা ছুঁড়ছে। কাউন্সিলরা ব্যালটের মাধ্যমে জবাব দিবেন।’\nঘটনাপ্রবাহ: হকি ফেডারেশন নির্বাচন\nহকির নির্বাচন : সাঈদের ঐতিহাসিক জয়\n১৫ ঘন্টা আগে কেন্দ্র বদল!\nহকি ফেডারেশন নির্বাচন : প্রথমদিন ১২৩ মনোনয়নপত্র বিক্রি


Vivo IPL 2018: IPL 2018: স্পিনের সুনীল কাব্যে কাঁটা হয়তো রশিদ রাগিণী - ipl 2018, kkr vs srh match prediction: who will win today's match between kolkata knight riders and sunrisers hyderabad | Eisamay\nIPL 2018: স্পিনের সুনীল কাব্যে কাঁটা হয়তো রশিদ রাগিণী\nNo-Author | EiSamay | Updated: Apr 14, 2018, 12:58 PM\nকেকেআরে কোনও বাঙালি নেই তো কী হয়েছে, চৈত্র শেষের রাতে ইডেনে ‘এসো হে জয়’-এর সুর অবশ্যই থাকবে৷ তার উপর হায়দরাবাদে বাঙালি ত্রয়ী৷ ঋদ্ধিমান সাহা, সাকিব আল হাসান, শ্রীবৎস গোস্বামী৷\nচার -ছক্কা হৈ হৈ-এর আইপিএলে হঠাৎ দুরন্ত ঘূর্ণির রিংটোন! সবার মুখে মুখে মুম্বইয়ের বিস্ময় রিস্ট স্পিনার মায়াঙ্ক মার্কান্ডের নাম! বৃহস্পতিবার মুম্বই ইন্ডিয়ান্সের বিরুদ্ধে রুদ্ধশ্বাস ম্যাচ জিতে উঠে ডাকাবুকো শিখর ধাওয়ানকে পর্যন্ত বলতে হয়েছে, ‘মার্কান্ডে ভালো বোলার৷ পরের বার ওকে ঠিক মতো খেলার চেষ্টা করব৷’ বেচারা শিখর৷ এক স্পিনের অন্তর্জাল কেটে বেরিয়েছেন কী বেরোননি, সামনে হাজির অন্য দু’জন কব্জির জাদুকর৷ সুনীল নারিন ও কুলদীপ যাদব৷ বাংলা বছরের শেষ রাতে কোথায় কব্জি ঘুরিয়ে নিজের রানের খিদে মেটাবেন, গব্বর সিংকে হাসফাঁস করতে হয়েছে স্পিনের জালে৷\nশুক্রবার সন্ধেয় ইডেনের বাইশ গজ দেখে অবশ্য সবুজ বিপ্লবের কথা মনে হবে৷ তবে স্পিনের ম্যানড্রেকরা আর কবে বাইশ গজের তোয়াক্কা করেছেন! মনে পড়ে যাচ্ছিল মুথাইয়া মুরলীধরণের কথা৷ কলকাতায় ভিশন ২০২০-র জন্য এসেছেন মুরলী৷ বাংলার স্পিনারকুল তাঁর কাছে আক্ষেপ করে বলেছেন, এখানে স্পিনিং ট্র্যাক হয় না৷ সল্টলেকের যাদবপুর বিশ্ববিদ্যালয়ের ক্যাম্পাসে বাইশ গজের বাইরে ঘাসের মধ্যেই বল ঘুরিয়েছিলেন শ্রীলঙ্কান কিংবদন্তি৷ তার পর হাসতে হাসতে বলেছিলেন, ‘বল ঘুরছে তো’ আইপিএল ইলেভেনের স্পিন প্রদর্শনীতে যেন মুরলীর কথাই প্রতিধ্বনি হয়ে ফিরেছে৷ পিচ ঘোরে না, ঘোরে বল৷ নারিন ঘোরাচ্ছেন, মার্কান্ডে ঘোরাচ্ছেন৷ আছেন রশিদ খানও৷ ক্রিকেট মানচিত্রে আফগানিস্তানকে অন্য উচ্চতায় নিয়ে যাচ্ছেন এই আফগান শিল্পী৷\nটি-টোয়েন্টিতে এক নম্বর তো বটেই, রশিদ আইপিএলে আছেন স্বপ্নের ছন্দে৷ মুম্বই ইন্ডিয়ান্সের বিরুদ্ধে ৪ ওভারে ১৩ রানে এক উইকেট নিয়ে ম্যাচের সেরা৷ তবে টি-টোয়েনি্টির বিশ্বে এ ভাবে পারফরম্যান্স বললে কিছুই বলা হয় না৷ আসলে রশিদের ২৪ বলের মধ্যে ১৮টা ডট বল৷ পিছিয়ে নেই নারিনও৷ চেন্নাই ম্যাচে ৪ ওভারে মাত্র ১৭ রান দিয়েছেন নারিন৷\nরশিদই বোলিংয়ের সেরা শক্তি মানতে দ্বিধাহীন হায়দরাবাদ ক্যাপ্টেন কেন উইলিয়ামসন৷ মুম্বইকে হারানোর পর পরে বলে দিয়েছেন, ‘বল হাতে আমাদের বড় সম্পদ রশিদ খান৷’ ভুবনেশ্বর কুমার পিঠে চোটের জন্য আগের ম্যাচ খেলেননি৷ বদলে সন্দীপ শর্মা মন্দ নন৷ আজ ভুবি ফিরবেন কী ফিরবেন না, তা নিয়ে খুব একটা হাল্লাবোল কানে এল না হায়দরাবাদ শিবির থেকে৷ নাকল বলে ভুবনেশ্বরের প্রক্সিটা সামলে দিচ্ছেন সিদ্ধার্থ কল৷\nভর দুপুরে কেকেআরের প্র্যাক্টিসে বরং অনেক মরিয়া মুখ৷ টানা অনেকক্ষণ হাত ঘোরানোর পর নেটে হেলমেট মাথায় পরে ব্যাট করে গেলেন নারিন৷ কুলদীপ যাদবও নেট বোলারদের সঙ্গে অক্লান্ত প্র্যাক্টিসে মগ্ন৷ সকালে এক অনুষ্ঠানে গিয়ে দেশের এক মাত্র চায়নাম্যান বোলার কুলদীপের গলায় শোনা গিয়েছে , আইপিএলে সাম্প্রতিক স্পিন বিপ্লবের নেপথ্য কাহিনী৷ আইপিএলে টি-টোয়েন্টি ফর্ম্যাটে স্পিনারদের সাফল্য নিয়ে কুলদীপের ব্যাখ্যা , ‘স্পিনারদের এখন অনেক বৈচিত্র্য৷ সেটাই সাফল্যের কারণ৷’ নিজেও সেই বৈচিত্র্যের খোঁজে৷\nরীতিমতো হৈ হৈ করে প্র্যাক্টিস কেকেআরের৷ লিন ব্যাট করলেন তিন দফায়৷ সম্ভাব্য দুটো বদলের আভাস পাওয়া যাচ্ছে৷ টম কুরানের জায়গায় মিচেল জনসন৷ যিনি চেন্নাই ম্যাচে চোটের জন্য বাইরে ছিলেন৷ এবং বিনয় না করে বলে দেওয়া যায়, বর্ষবিদায়ের রাতে বিনয় কুমারের সঙ্গে কেকেআরের মধুচন্দ্রিমা থাকছে না৷ টিমে আসতে পারেন সদ্য বিশ্বকাপ জয়ী টিমের পেসার শিবম মাভি৷ এই জায়গায় আসতে পারতেন কমলেশ নাগারকোটি৷ কিন্তু যা খবর, চোটের জন্য তিনি আজ অনিশ্চিত৷ এমনকী পুরো আইপিএলে না দেখা গেলেও অবাক হওয়ার কিছু নেই৷ বোলিং কোচ হিথ স্ট্রিকের কড়া নজরে নেটে নিজেকে নিংড়ে দিচ্ছিলেন মাভি৷\nরাত দুপুরে শহরে পা রাখা হায়দরাবাদের প্র্যাক্টিসের গল্প নেই৷ তবে তিন প্রাক্তন নাইটের অভিজ্ঞতা থাকছে হায়দরাবাদ কোচ মুডির সঙ্গে৷ মণীশ পাণ্ডে, সাকিব আল হাসান ও ইউসুফ পাঠান৷ এবং অবশ্যই ইডেনের ভূমিপুত্র ঋদ্ধিমান সাহা৷ তাঁর চেয়ে ভালো ইডেন আর কে চিনবেন? বড্ড ক্রিকেটীয় কচকচি হয়ে যাচ্ছে৷ আসলে আজ যে বর্ষ বিদায়ের দিন৷ বাঙালির ঘরে নতুন পোশাকের গন্ধ লেগে রয়েছে নিশ্চয়ই৷ এ দিন নীল ষষ্ঠীর বাজারও আগুন৷ কমলালেবুর সাইজে নারকেলও বিকোচ্ছে চল্লিশ টাকা জোড়া! কেকেআরে কোনও বাঙালি নেই তো কী হয়েছে, চৈত্র শেষের রাতে ইডেনে ‘এসো হে জয়’-এর সুর অবশ্যই থাকবে৷ তার উপর হায়দরাবাদে বাঙালি ত্রয়ী৷ ঋদ্ধিমান সাহা, সাকিব আল হাসান, শ্রীবৎস গোস্বামী৷ শেষ জন খেলছেন না৷ বাকি দুই বাঙালি স্বমহিমায় চারমিনারের শহরে৷\nপার্টি পণ্ড করতে ঝড় -বৃষ্টির পূর্বাভাসও থাকছে৷ তবে সে সব নিয়ে আর কে ভেবেছেন? ইডেনে কখনও জেতেনি সানরাইজার্স হায়দরাবাদ৷ তবে এ সব নীরস কাঠের মতো শুধুই তথ্য৷ ছন্দে ছন্দে রং বদলানোর নামই তো ক্রিকেট৷ এ তো আবার টি-টোয়েন্টি৷ অনিশ্চয়তার কুড়ি-বিশে বসন্তের শেষ সন্ধেয় স্পিনের সুনীল কাব্য বনাম রশিদ রাগিণী হলে মন্দ কী?\nIPL 11, RCB vs KXIP Live: KXIP-কে ৪ উইকেটে হারাল কোহলিরা পরের খবর\nVivo IPL 2018 Sunrisers Hyderabad kolkata knight riders and sunrisers hyderabad Kolkata Knight Riders KKR vs SRH\nWeb Title : ipl 2018, kkr vs srh match prediction: who will win today's match between kolkata knight riders and sunrisers hyderabad


আওয়ামী লীগে সম্পাদক হিসেবে থাকছেন সৈয়দ আশরাফ; সিনিয়র নেতাদের ইঙ্গিত\nজাতীয় কাউন্সিলকে ঘিরে নানা পরিকল্পনা নিয়ে এগুচ্ছে ক্ষমতাসীন দল আওয়ামী লীগ। নবীন-প্রবীণ মিশেলে নেতৃত্বের ওপর বেশি গুরুত্ব দেয়া হচ্ছে। এছাড়া দলের সভাপতি মন্ডলীর সদস্য ফিরে পেতে পারেন কয়েকজন। আর সাধারণ সম্পাদক হিসেবে সৈয়দ আশরাফুল ইসলাম বহাল থাকতে পারেন বলে ইঙ্গিত দিয়েছেন দলের সিনিয়র নেতারা।\nসম্প্রতি প্রধানমন্ত্রীর এমন মন্তব্যের পর ৬৭ বছর বয়সী আওয়ামী লীগের ২০তম কাউন্সিল নিয়ে আগ্রহ আরও বেড়ে গেছে দলীয় নেতা-কর্মী থেকে সাধারণ মানুষের মধ্যে। দেখতে চাইছেন গঠনতন্ত্র ও নেতৃত্বে কী ধরনের পরিবর্তন আসে। বিশেষ করে ২০১৯ সালের শুরুতে একাদশ জাতীয় সংসদ নির্বাচন হওয়ার কথা। সে ক্ষেত্রে এই কাউন্সিলে দলের নতুন নেতৃত্বে যে নির্বাচিত হবে, সেই নেতৃত্বের হাতেই অর্পিত হবে সংসদ নির্বাচনের প্রস্তুতি ও রণকৌশল। আওয়ামী লীগের প্রেসিডিয়াম সদস্য নূহ-উল আলম লেলিন বলেন, এবারের সম্মেলনে প্রবীনের পাশাপাশি তরুন নেতৃত্বের প্রতি জোর দেয়া হবে। মূল কমিটিতে গুরুত্বপূর্ণ পদে আসবেন প্রধানমন্ত্রীর পুত্র সজীব ওয়াজেদ জয়।\nকাউন্সিলকে ঘিরে এখন বহুল আলোচিত বিষয় আওয়ামী লীগের সাধারণ সম্পাদক পদে কোন পরিবর্তন আসছে কি-না? দলের সিনিয়র নেতাদের সঙ্গে কথা বলে জানা যায়, দুঃসময়ে দলের হাল ধরা এবং নেতা-কর্মী ও সাধারণ মানুষের কাছে গ্রহনযোগ্য হিসেবে পরিচিত সৈয়দ আশরাফেই সাধারণ সম্পাদক হিসেবে চান প্রধানমন্ত্রী শেখ হাসিনা। তবে নূহ-উল আলম লেলিন জানান, চূড়ান্ত সিধান্ত দিবেন কাউন্সিলরা।\nএবার মোট ৬ হাজার ৫৭০ জন কাউন্সিলর ভোট দিয়ে পরবর্তী নেতৃত্ব নির্ধারণ করবে। আলোচনায় আছে, আবুল হাসনাত আব্দুল্লাহ, মোফাজ্জল হোসেন চৌধুরী মায়া, ড. আব্দুর রাজ্জাক, ডা. দিপু মণি, অবসরপ্রাপ্ত কর্নেল ফারুক খান ও নুরুল ইসলাম নাহিদ প্রেসিডিয়াম সদস্য হিসেবে অন্তর্ভুক্ত হতে পারেন। এছাড়া উপদেষ্টা পরিষদে থাকা তোফায়েল আহমেদ এবং আমির হোসেন আমু আবারও যুক্ত হতে পারেন সভাপতিমণ্ডলীতে। আওয়ামী লীগের যুগ্ম সাধারণ সম্পাদক মাহবুব উল আলম হানিফ জানান, নানা কারণে কমিটির পরিধি বাড়ানোর সিদ্ধান্ত নেয়া হয়েছে।\nআগামী ২২ ও ২৩শে অক্টোবর রাজধানীর সোহরাওয়ার্দী উদ্যানে অনুষ্ঠিত হবে দেশের সবচেয়ে পুরানো রাজনৈতিক দল আওয়ামী লীগের জাতীয় কাউন্সিল। এর আগে সবশেষ কাউন্সিল হয় ২০১২ সালের ২৯শে ডিসেম্বর।


ভারত-বাংলাদেশের দ্বিতীয় টি-টুয়েন্টি বাতিল! ভারত-বাংলাদেশের দ্বিতীয় টি-টুয়েন্টি বাতিল! – দ্য পিপলস নিউজ ২৪ ডট কম\nতাড়াশে পাচঁশত গরীব ও দুস্থদের ১০ কেজি করে চাল বিতরণ ছাত্রলীগ নেতা এনামুল হকের মৃত্যুতে শোক ও দোষীদের শাস্তির দাবী সিরাজগঞ্জ জেলা আ.লীগের তাড়াশে কাঁচা মরিচের দাম আকাশ চুম্বী মারাই গেলেন সিরাজগঞ্জে প্রতিপক্ষের হামলায় আহত ছাত্রলীগ নেতা বিজয় কাজিপুরে নতুন করে ৩ জন করোনায় আক্রান্ত কাজিপুরে ভিজিডির চাল আটকের ঘটনায় তদন্ত কুড়িগ্রামে ৩শ বন্যার্ত পরিবারের মাঝে সেনা বাহিনীর ত্রাণ বিতরণ সাবেক সফল মন্ত্রী আমির হোসেন আমু ১৪ দলের মুখপাত্র ও সমন্বয়ক নির্বাচিত হওয়ায় বীর মুক্তিযোদ্ধা আ.স.ম আব্দুর রহিম পাকনের শুভেচ্ছা বেলকুচিতে যুবলীগ কর্মীর উপর হামলা প্রশিক্ষণের সময় বয়ে যায়\nভারত-বাংলাদেশের দ্বিতীয় টি-টুয়েন্টি বাতিল!\nদিল্লিতে সিরিজের প্রথম টি-টুয়েন্টি ম্যাচ জিতে ফুরফুরে মেজাজে বাংলাদেশ। এরইমধ্যে দ্বিতীয় ম্যাচের ভেন্যু রাজকোটে পৌঁছেছে তারা। সৌরাষ্ট্র ক্রিকেট অ্যাসোসিয়েশন স্টেডিয়ামে বৃহস্পতিবার সিরিজ জয়ের লক্ষ্য টাইগারদের। অপরদিকে, সিরিজ বাঁচাতে জয়ের বিকল্প নেই ভারতের।\nএমন গুরুত্বপূর্ণ ম্যাচটি যদি বাতিল হয়ে যায়- এমন আশঙ্কাই এখন প্রবল। দিল্লিতে প্রথম ম্যাচটি বায়ুদূষণের কারণে পরিত্যক্তের সম্ভাবনা তৈরি করেছিল। তবে রাজকোটের ঘটনা ভিন্ন। সৌরাষ্ট্র ও সমগ্র দক্ষিণ গুজরাটের আবহাওয়ার পূর্বাভাস বলছে, ভারত-বাংলাদেশ লড়াই নাও দেখা যেতে পারে। কারণ ধেয়ে আসছে প্রলয়ঙ্করী ঘূর্ণিঝড় ‘মহা’।\nএই সাইক্লোন ভয়ঙ্কর আকার ধারণ করবে বলেই মত জয়ন্ত সরকারের। সে ক্ষেত্রে সৌরাষ্ট্র ও দক্ষিণ গুজরাটে কয়েকদিন টানা প্রবল বৃষ্টিপাত হবে। ফলে বাংলাদেশ ও ভারতের মধ্যকার দ্বিতীয় টি-টুয়েন্টি ম্যাচ মাঠে গড়ানোর সম্ভাবনা কম।\nভারতের জনপ্রিয় ধারাভাষ্যকার হার্শা ভোগলে টুইটার অ্যাকাউন্টে সাইক্লোন এবং ম্যাচের ভবিষ্যত নিয়ে লিখেছেন, ‘এখন রাজকোটে ম্যাচটির আগে পূর্ব উপকূলে সাইক্লোনের জন্য ৬-৭ নভেম্বরে সৌরাষ্ট্র উপকূলের জেলেদের জন্য বিপজ্জনক সতর্কতা জারি করা হয়েছে। আশা করছি, সেখানকার বাসিন্দাদের জন্য সেটা বিপজ্জনক হবে না। এই বছরের আবহাওয়া বেশ অনুনমেয়।’


ফ্ল্যাটের ক্রেতাদের ঋণসুবিধা বাড়াতে হবে »\n11:35:11 am, January 23, 2019\nআবাসন সংস্থার মালিকদের সংগঠন রিয়েল এস্টেট অ্যান্ড হাউজিং সোসাইটি অব বাংলাদেশের (রিহ্যাব) সভাপতি আলমগীর শামসুল আলামীন। দ্বিতীয় মেয়াদে তিনি এ দায়িত্ব পালন করছেন। প্রথম আলো ডটকমের উদ্যোগে আয়োজিত বার্জার আবাসন মেলাকে সামনে রেখে তিনি কথা বলেছেন। কথায় কথায় উঠে আসে দেশের আবাসন খাতের বর্তমান অবস্থা, এ খাতকে গতিশীল করার পন্থাসহ নানা বিষয়। তাঁর সঙ্গে কথা বলেছেন নাজনীন আখতার ।\nপ্রতিবেদক : আবাসন খাতের চিত্রটা এখন কেমন? নির্বাচনের কারণে একটি রাজনৈতিক অস্থিরতা তৈরি হয়েছিল, এ খাতে কী প্রভাব ফেলেছে?\nআলমগীর শামসুল আলামীন: প্রতিটি নির্বাচনের আগেই বাজার কিছুটা স্থবির হয়। অতীতেও হয়ে এসেছে। মানুষের মনে আশঙ্কা থাকে, নির্বাচনের কারণে কোনো বিশৃঙ্খলা হতে পারে। এবারের নির্বাচনে সে ধরনের বিশৃঙ্খলার কোনো ঘটনা ঘটেনি। আশা করা যায়, মানুষের মধ্যে আবাসন খাত নিয়ে আস্থা ফিরে আসবে। এ খাতে সাড়ে চার বছর ধরে মন্দা যাচ্ছিল। তবে এর ভেতরও আবাসন বাজার উন্নতি করছিল। আরেকটি জিনিস মনে রাখতে হবে, ক্রেতারা সব আবাসন ব্যবসায়ীর কাছে যান না। যাঁরা সুনামের সঙ্গে ব্যবসা করছেন, সরকারি আইন মেনে চলছেন, রাজউকের প্ল্যান অনুসরণ করে নির্মাণকাজ করছেন, তাঁদের কাছেই ক্রেতারা যাচ্ছেন। ভবিষ্যতেও যাঁরা সুনাম অর্জন করতে পারবেন, তাঁদের কাছেই ক্রেতারা যাবেন। আবাসন খাতে এখন কিছুটা স্থিতিশীলতা এসেছে। ফ্ল্যাটের দাম কমে যাচ্ছিল। এটা এখন স্থিতিশীল। যাঁরা ভালোভাবে প্রতিশ্রুতি রক্ষা করেছেন, আবাসন খাতে তাঁদের অবস্থা ভালো। এ ব্যবসা তাঁদের জন্যই খারাপ, যাঁরা সুনাম ও প্রতিশ্রুতি ঠিকঠাক রাখতে পারেননি।\nপ্রতিবেদক : বেশির ভাগ ফ্ল্যাটই সাধারণ মানুষের নাগালে নেই বলে ক্রেতাদের অভিযোগ রয়েছে। এ ব্যাপারে আপনারা কী বলেন?\nআলমগীর শামসুল আলামীন: এ অভিযোগের সঙ্গে আমি একমত। আমাদের দেশের মানুষের কেনাকাটার যে সামর্থ্য, সে তুলনায় আবাসন খাতের বাজার এখনো সাধারণ মানুষের ক্রয়ক্ষমতার বাইরে।\nপ্রতিবেদক : তাহলে ফ্ল্যাটের দাম সাধারণ মানুষের নাগালে আনার উপায় কী?\nআলমগীর শামসুল আলামীন: এ বাজার মানুষের নাগালে আনতে হলে নীতিমালার প্রয়োজন আছে। ঢাকার বাইরে স্যাটেলাইট সিটি করতে হবে। ঢাকায় জমির দাম বেশি। ঢাকায় ফ্ল্যাট নির্মাণ করে মধ্যবিত্ত শ্রেণির আয়ের মধ্যে আবাসন ব্যবসায়ীরা ফ্ল্যাট দিতে পারেন না। সারা দেশে রড, সিমেন্টসহ নির্মাণসামগ্রীর দাম এক। শুধু জমির দামে হেরফের। ফ্ল্যাটের ক্রেতারা সবাই ঢাকামুখী। ঢাকার বাইরে অবকাঠামোগত উন্নয়নও দেখছি না। এসব উন্নয়ন যখন হবে, তখন আবাসন ব্যবসায়ীরা ঢাকার বাইরে যাবেন। মেট্রোরেল, এলিভেটেড এক্সপ্রেস হলে ঢাকার বাইরে ব্যবসায়ীদের কাজের পরিধি বাড়বে। এ ছাড়া ক্রেতাদের ফ্ল্যাট কেনার সুযোগ তৈরি করতে হবে। ঋণসুবিধা বাড়াতে হবে। কিস্তি হতে হবে দীর্ঘমেয়াদি। এক কোটি টাকা দামের একটি ফ্ল্যাট কিনতে একজন ক্রেতার পক্ষে এককালীন টাকা দেওয়া কষ্টসাধ্য। ঋণের ওপর সুদের হার কমিয়ে আনতে হবে।\nপ্রতিবেদক : জেলা শহর কিংবা প্রত্যন্ত অঞ্চলে আপনাদের কোনো আবাসিক প্রকল্পের কাজ হচ্ছে কি?\nআলমগীর শামসুল আলামীন: ক্রেতাদের চাহিদা ঢাকামুখী হওয়ায় এখন আবাসন ব্যবসার প্রায় পুরোটা জুড়ে আছে ঢাকা। আবাসন ব্যবসায়ীদের ৯৮ শতাংশ ঢাকায় বিনিয়োগ করছেন। আর মাত্র ২ শতাংশ ঢাকার বাইরে কাজ করছেন।\nপ্রতিবেদক :বেশিসংখ্যক মানুষকে আবাসিক সুবিধা দেওয়ার ক্ষেত্রে কী ধরনের উদ্যোগ নেওয়া প্রয়োজন বলে মনে করেন?\nআলমগীর শামসুল আলামীন: এর উত্তরও একই। ক্রেতাদের ফ্ল্যাট কেনার সুযোগ তৈরিতে দীর্ঘমেয়াদি কিস্তিতে কম সুদে ঋণ দিতে হবে। পৃথিবীর সব উন্নত দেশেই সাধারণ মানুষকে এই নীতির মাধ্যমে বাড়ির মালিক করা হচ্ছে। বাংলাদেশ ব্যাংকের তথ্য অনুসারে, গৃহঋণের ক্ষেত্রে খেলাপি সবচেয়ে কম। আবাসন খাতে অর্থায়ন করে যেসব প্রতিষ্ঠান, তাদের সঙ্গে কথা বলে দেখুন, গৃহঋণে খেলাপি হওয়ার ঘটনা সবচেয়ে কম পাবেন। ব্যাংক, সরকার, বিনিয়োগকারীদের জন্য আবাসন খাত হচ্ছে বিনিয়োগের জন্য সবচেয়ে সুরক্ষিত ও নিরাপদ জায়গা।\nপ্রতিবেদক : আবাসন ব্যবসায়ীদের ব্যাপারে সাধারণ মানুষের এক ধরনের নেতিবাচক ধারণা আছে। এটা কাটিয়ে ওঠা কীভাবে সম্ভব বলে মনে করেন?\nআলমগীর শামসুল আলামীন: রিহ্যাবের সদস্য এখন ১১০০-রও বেশি। সদস্যরা ঢাকা ও চট্টগ্রামভিত্তিক। এতটুকু শহরে এত সদস্যের কোনো প্রয়োজন ছিল না। আবাসন খাতের সুরক্ষার জন্য সরকারের কোনো নীতিমালা ছিল না। আমি প্রেসিডেন্ট হওয়ার সময় আবাসন ব্যবসায়ীদের জন্য নিজস্ব মূলধনের নীতিমালা ছিল না। আমি এসে বাধ্যতামূলক করেছি, রিহ্যাবের সদস্য হতে হলে নিজস্ব মূলধন ন্যূনতম এক কোটি টাকা হতে হবে। অনেকে ৫০ হাজার টাকা মূলধন নিয়েও এ ব্যবসায় নেমে পড়েছেন। আবাসন ব্যবসায় ধস নামার পর এই ব্যবসায়ীরা টাল সামলাতে পারেননি। প্রকল্প শেষ করতে পারেননি। ব্যাঙের ছাতার মতো অনেকে আবাসন ব্যবসায়ী হয়েছিলেন, তাঁরা টিকে থাকতে পারেননি। ফ্ল্যাট হস্তান্তর ঠিকমতো করবেন না। আবার বলবেন ব্যবসা খারাপ, তা তো হবে না।\nপ্রতিবেদক : উন্নত দেশের চেয়ে আমাদের আবাসন খাত কতটা পিছিয়ে?\nআলমগীর শামসুল আলামীন: আমাদের ও উন্নত দেশের প্রেক্ষাপট এক নয়। এ দেশের প্রেক্ষাপটেই এ দেশের ব্যবসায়ীরা ব্যবসা করছেন। তাঁরা সাহসী। প্রতিকূলতার মধ্যে ঝুঁকি নিয়ে এ ব্যবসাকে এগিয়ে নিয়ে যাচ্ছেন। এ দেশ এখন তৈরি পোশাকশিল্প নিয়ে গর্বিত। মাথাপিছু আয় বেড়েছে। রিজার্ভ, রপ্তানি বেড়েছে। আমি বিশ্বাস করি, সরকার যদি সহানুভূতি দেখায় এবং নীতিমালা ব্যবসাবান্ধব হলে দেশটি আরও ওপরে যেতে পারবে।\nপ্রতিবেদক : অভিযোগ আছে, ফ্ল্যাট বুঝে না পেলে রিহ্যাবে অভিযোগ করে কোনো ফল পাওয়া যায় না?\nআলমগীর শামসুল আলামীন: এ অভিযোগ সত্য নয়। রিহ্যাব প্রতিবছর গড়ে ছয়-সাত হাজার ফ্ল্যাট ক্রেতাদের কাছে হস্তান্তর করে। সে তুলনায় অভিযোগ কত? আমি চার বছর ধরে রিহ্যাবের প্রেসিডেন্ট। দায়িত্ব নেওয়ার সময় অভিযোগ ছিল ১১০০-র মতো। এখন ১৭০টি অভিযোগ বকেয়া আছে। চার বছরে প্রায় ২৪ হাজার ফ্ল্যাট হস্তান্তর হয়েছে, সেই হিসাবে অভিযোগ কি খুব বেশি? ক্রেতার প্রতিটি অভিযোগ অত্যন্ত গুরুত্বের সঙ্গে নেওয়া হয়। অভিযোগ নেওয়া ও প্রতিকারের জন্য আলাদা সেল রয়েছে। একটি কমিটির মাধ্যমে দুই পক্ষকে ডেকে অভিযোগ নিষ্পত্তি করা হয়।\nপ্রতিবেদক : রিহ্যাবের বাইরেও আবাসন ব্যবসায়ী আছেন। এঁদের ব্যাপারে রিহ্যাব কোনো ব্যবস্থা নিতে পারে কি না বা সরকার কী করতে পারে বলে মনে করেন?\nআলমগীর শামসুল আলামীন: রিহ্যাবের বাইরেও অনেক প্রতিষ্ঠান আবাসন ব্যবসা করছে। রিহ্যাব শুধু সদস্যদের বিরুদ্ধেই ব্যবস্থা নিতে পারে। সদস্য নয়, এমন কোনো প্রতিষ্ঠানের বিরুদ্ধে ব্যবস্থা নিতে পারে না। তবে এক বছর হলো, সরকার প্রজ্ঞাপন জারি করেছে, আবাসন ব্যবসা করতে হলে রিহ্যাবের সদস্য হতে হবে। ৩৫-৪০টি প্রতিষ্ঠান সদস্য হতে আবেদন করেছে এ মুহূর্তে। আমাদের নির্ধারিত মানদণ্ড পূরণ করলেই সদস্য করা হবে। যাঁরা রিহ্যাবের সদস্য নন, আমি যত দূর জানি, তাঁরা ব্যাংক থেকে কোনো বিনিয়োগ সুবিধা পাচ্ছেন না।\nক্রেতাদের জন্য পরামর্শ হচ্ছে, দেখেশুনে যাচাইবাছাই করে আবাসন ব্যবসায়ীর কাছে যাবেন। আর গণমাধ্যমেরও দায়িত্ব রয়েছে, বিজ্ঞাপন ছাপানোর আগে আবাসন ব্যবসা প্রতিষ্ঠানগুলোর রাজউকের প্ল্যান আছে কি না, তা দেখে বিজ্ঞাপন প্রকাশ করা। কারণ প্রথম আলোর মতো সংবাদপত্রে মানুষের আস্থা অনেক বেশি থাকে। এখানে বিজ্ঞাপন প্রকাশ হলে মানুষ তা বিশ্বাস করে।\nপ্রতিবেদক : আপনাকে অসংখ্য ধন্যবাদ\nআলমগীর শামসুল আলামীন: আপনাকেও ধন্যবাদ


কারাতের আন্তর্জাতিক স্বীকৃতি পেলেন মেট্রোপলিটন ইউনিভার্সিটির কর্মকর্তা শান্তিবাবু - DreamSylhet.comDreamSylhet.com\nকারাতের আন্তর্জাতিক স্বীকৃতি পেলেন মেট্রোপলিটন ইউনিভার্সিটির কর্মকর্তা শান্তিবাবু\n৯ আগষ্ট, ২০১৮ ৯:৩৮ pm\t229 বার পঠিত\nমেট্রোপলিটন ইউনিভার্সিটির নির্বাহী কর্মকর্তা ও কারাতে প্রশিক্ষক শান্তিবাবু প্রসাদ রায় World Shito-Ryu Karate Do Seishinkai International থেকে Shito-Ryu Karate ব্ল্যাক বেল্ট দ্বিতীয় ড্যান মর্যাদা লাভ করেছেন।\nএকইসাথে তিনি World Shito-Ryu Karate Do Seishinkai International এর সিলেটের প্রতিনিধি মনোনীত হয়েছেন। শান্তিবাবু প্রসাদ রায় সিলেটের একমাত্র ব্যক্তি, যিনি ড্যান মর্যাদা অর্জন ও প্রতিনিধি হলেন। জড়ু Roy Karate Academy বসু এর প্রতিষ্ঠাতা প্রশিক্ষক শান্তিবাবু ১৯৯৭ সাল থেকে কারাতের সাথে জড়িয়ে আছেন।\nব্ল্যাক বেল্ট দ্বিতীয় ড্যান মর্যাদা লাভ করায় শান্তিবাবু প্রসাদ রায়কে অভিনন্দিত করেছে মেট্রোপলিটন ইউনিভার্সিটি। বৃহস্পতিবার বিশ্ববিদ্যালয়ের কনফারেন্স কক্ষে মেট্রোপলিটন ইউনিভার্সিটির বোর্ড অব ট্রাস্টিজের চেয়ারম্যান ড. তৌফিক রহমান চৌধুরী ও ভারপ্রাপ্ত উপাচার্য অধ্যাপক শিব প্রসাদ সেন এই অভিনন্দন জানান।\nএসময় তাঁরা আশা প্রকাশ করেন, এই অর্জনের মাধ্যমে ইউনিভার্সিটির সহকার্যক্রম গুণে ও মানে নতুন মাত্রা লাভ করবে।\nএ সময় ইউনিভার্সিটির বোর্ড অব ট্রাস্টিজের ভাইস চেয়ারম্যান তানভীর এম.ও. রহমান চৌধুরী, রেজিস্ট্রার মুহাম্মদ ফজলুর রব তানভীর, ব্যবসা প্রশাসন বিভাগের প্রধান মো. মাসুদ রানা, উপ-পরীক্ষা নিয়ন্ত্রক খন্দকার মকসুদ আহমেদ, উপ-পরিচালক (অর্থ ও হিসাব) মো. ইনামুল হক ও নুপুর চন্দ্র ধর এবং সহকারী রেজিস্ট্রার ও জনসংযোগ কর্মকর্তা লোকমান আহমেদ চৌধুরী প্রমুখ উপস্থিত ছিলেন।-বিজ্ঞপ্তি\nপূর্ববর্তী সংবাদ: আজিপুর বাজারে দুটি দোকানে অগ্নিকান্ড, ১০লক্ষ টাকার মালামাল পুড়ে ছাই\nপরবর্তী সংবাদ: লন্ডনে মাহবুব আলী খানের মৃত্যুবার্ষিকীর দোয়া মাহফিলে তারেক রহমান ও ডাঃ জুবাইদা রহমান


প্লিজ, সঠিক উত্তরটি দিবেন? - Bissoy Answers\nপ্লিজ, সঠিক উত্তরটি দিবেন?\n31 অগাস্ট 2016 "নিত্য ঝুট ঝামেলা" বিভাগে জিজ্ঞাসা করেছেন Aamir P (13 পয়েন্ট)\nখুলনা পলিটেকনিক ইন্সটিটিউট এর Raning অবস্থান\nজানতে চাই, প্লিজ বলবেন\n31 অগাস্ট 2016 নির্বাচিত করেছেন Aamir P\n১৫ নাম্বারে আছে।\nপ্লিজ সঠিক উত্তরটি দিবেন?\n04 অগাস্ট 2018 "সাধারণ" বিভাগে জিজ্ঞাসা করেছেন রানা ইসলাম (480 পয়েন্ট)\nদয়া করে সঠিক উত্তরটি দিবেন?\n28 নভেম্বর 2018 "সাধারণ" বিভাগে জিজ্ঞাসা করেছেন Md Abdus subhan (20 পয়েন্ট)\nবলার বল করেছে, বলটি ছুটে হোক আর যেভাবেই হক বলটি অনেক উপরে উঠেছে। তারপর পপিং ক্রিজ পর্যন্ত বলটি ব্যাটসম্যানের বুকের উপরে ছিল কিন্তুু গতি শেষ হয়ে যাওয়ার কারনে বলটি স্ট্যাম্পের উপরের দিকে লাগে। এখন প্রশ্ন হচ্ছে, বলটি নো হবে নাকি ব্যাটসম্যান আউট হবে।। আন্তর্জাতিক নিয়মে সঠিক উত্তরটি দিবেন?\n15 ফেব্রুয়ারি 2017 "খেলা" বিভাগে জিজ্ঞাসা করেছেন Hafizur Rahaman (12 পয়েন্ট)\nদয়া করে সঠিক উত্তরটি দিবেন?\n19 মার্চ 2016 "যৌন" বিভাগে জিজ্ঞাসা করেছেন জাহিদ12 (12 পয়েন্ট)


হিমালয়ের চূড়া ভাড়া দেবে নেপাল!\n২০১৪ মার্চ ১২ ১৩:০৯:০৫\nআন্তর্জাতিক ডেস্ক, ঢাকা : হিমালয়ের শৃঙ্গেও বসছে 'ভাড়াটে চাই' সাইনবোর্ড৷ হোটেল বা লজ নয়, ভাড়া দেওয়া হবে ৩২৬টি আস্ত শৃঙ্গ৷ সেখানে মুদি বা মণিহারির দোকান হতে পারে, ডাল-ভাতের পাইস হোটেল হওয়াও বিচিত্র নয়৷ পর্যটন শিল্পে জোয়ার আনতে তেমনই পরিকল্পনা নেপাল প্রশাসনের৷ যাঁদের বাস্তব বুদ্ধি অতি প্রখর, তাঁরা এই সিদ্ধান্তকে স্বাগত জানিয়েছেন৷\nভাড়া দেওয়ার উদ্দেশ্য দু'টি৷ এক, পর্যটনের হাল-হকিকত সুবিধার নয়৷ তাই দেশি-বিদেশি সংস্থাকে ভাড়া দেওয়ার আয়োজন৷ গেরস্থ বাড়ির ভাঁড়ারে টান পড়লে যেমন হয় আর কী! দুই, মাউন্ট এভারেস্টের উপর থেকে চাপ কমানো৷ পর্যটকেরা শুধু এভারেস্টেই যান, বাকিগুলি অনাঘ্রাতা৷ সেই সব দুস্থ ও অবহেলিত শৃঙ্গগুলিকে একটু চাঙ্গা করা দরকার৷ শুনতে প্রলাপ মনে হতে পারে, কিন্ত্ত এই তথ্য ষোলো আনা সত্যি৷ নেপালের পর্যটন বিভাগের মুখপাত্র মোহনকৃষ্ণ সপকোতা স্বয়ং নিশ্চিত করেছেন হিমালয় ভাড়া দেওয়ার বাসনা৷\nনেপালের এই ৩২৬টি শৃঙ্গ পর্বতারোহীদের জন্য উন্মুক্ত৷ যদিও প্রতি বছর নেপালে যত সংখ্যক বিদেশি পর্বতারোহী আসেন, তাঁদের সিংহভাগেরই লক্ষ্য থাকে এভারেস্ট৷ হাতে গোনা কয়েকটিকে বাদ দিলে বাকি শৃঙ্গগুলির হাল রুগ্ণ চটকলের মতো৷ সাইরেন নেই, প্রায়ই ঝোলে সাসপেনশন অফ ওয়ার্কসের নোটিস৷ এই ঘোর বৈষম্য দূর করতেই নেপাল প্রশাসনের পরিকল্পনা, দেশি ও বিদেশি বেশ কয়েকটি সংস্থার হাতে তুলে দেওয়া হবে ৩২৬টি শৃঙ্গের দায়িত্ব৷ ওই সংস্থাগুলি শৃঙ্গগুলিতে পর্যটনকেন্দ্র গড়ে তুলবে৷ পর্যটকদের নজর কাড়তে আকর্ষণীয় বিজ্ঞাপনও দেওয়া হবে শৃঙ্গগুলির৷ যেমন বিজ্ঞাপন দেওয়া হয় গুঁড়ো হলুদ অথবা বাসন মাজার সাবানের৷\nমোহনকৃষ্ণ জানিয়েছেন, হরেক কিসিমের লাভ হবে৷ প্রথমত, বিশেষ একটি রুটে (এভারেস্ট যাওয়ার জনপ্রিয় রুট সাউথ কল) ভিড় কমবে৷ দ্বিতীয়ত, শৃঙ্গের দায়িত্ব থাকবে যে সংস্থাগুলির হাতে, তাদের দেওয়া বিজ্ঞাপন দেখে তুলনায় অখ্যাত শৃঙ্গগুলিতেও ভিড় জমাবেন পর্যটকরা৷ দারিদ্রে বিপর্যস্ত নেপালের দুমড়ে যাওয়া অর্থনীতিকে মজবুত করতে কিছুদিন আগেই নেপালের পর্যটন বিভাগ এভারেস্টে ওঠার খরচ একধাক্কায় কমিয়ে দিয়েছিল অনেকটাই৷ এভারেস্টে ওঠার অনুমতি বাবদ খরচ মাথাপিছু ২৫ হাজার ডলার থেকে কমিয়ে ১১ হাজার ডলার করে দেওয়ার প্রস্তাব করা হয়৷ নেপালের পর্যটন দপ্তর জানিয়েছে, ২০১৫ সাল থেকে এই নতুন খরচ চালু হতে চলেছে৷\nপাহাড়ে চড়ার মাথাপিছু খরচ কমানো এবং বাকি শৃঙ্গগুলিকে 'ভাড়া দেওয়ার' এই সিদ্ধান্তকে স্বাগত জানিয়েছে নেপাল মাউন্টেনিয়ারিং অ্যাসোসিয়েশন৷ সংস্থার প্রেসিডেন্ট আং শেরিং শেরপা জানিয়েছেন, বেরসকারি সংস্থাগুলি জানে কী ভাবে প্রচার করতে হয়৷ তারা এক একটি শৃঙ্গকে পর্যটকদের কাছে আরও বেশি করে গ্রহণযোগ্য করে তুলবে আকর্ষণীয় অফার দিয়ে৷ -তথ্যসূত্র : পিটিআই।\n(ওএস/এইচ/মার্চ ১২, ২০১৪)


বাইশ গজে বিরাট-বাবর ছাড়াও আর কার উইকেট নিতে চান শ্রীলঙ্কার স্পিনার হাসারাঙ্গা! - Sri Lankan spinner Hasaranga wants to take another wicket besides Virat-Babar at 22 yards!, Bangla News\nবাংলা নিউজ > ময়দান > বাইশ গজে বিরাট-বাবর ছাড়াও আর কার উইকেট নিতে চান শ্রীলঙ্কার স্পিনার হাসারাঙ্গা!\nনিজের লক্ষ্যের কতা জানালেন ওয়ানিন্দু হাসারাঙ্গা\nবাইশ গজে বিরাট-বাবর ছাড়াও আর কার উইকেট নিতে চান শ্রীলঙ্কার স্পিনার হাসারাঙ্গা!\n১ মিনিটে পড়ুন . Updated: 10 Dec 2021, 10:57 PM IST\nসেই লঙ্কান স্পিনার হাসারাঙ্গা জানিয়ে দিলেন একদিন ২২ গজে বিরাট কোহলির উইকেট নেওয়াই তার লক্ষ্য।\nশুভব্রত মুখার্জি: বর্তমান সময়ে শ্রীলঙ্কার ক্রিকেটার অন্যতম উঠতি তারকা ওয়ানিন্দু হাসারাঙ্গা। সদ্য শেষ হওয়া টি-২০ বিশ্বকাপে ও অসাধারণ পারফরম্যান্স করেছেন হাসারাঙ্গা। আমিরশাহিতে টি-২০ বিশ্বকাপের সর্বোচ্চ উইকেট সংগ্রাহকও হয়েছেন তিনি। চলতি লঙ্কান প্রিমিয়ার লিগেও যথেষ্ট ভালো ফর্মে রয়েছেন। উল্লেখ্য শেষ আইপিএলেও তিনি শেষ মুহূর্তে খেলার সুযোগ পেয়েছিলেন। সেই লঙ্কান স্পিনার হাসারাঙ্গা জানিয়ে দিলেন একদিন ২২ গজে বিরাট কোহলির উইকেট নেওয়াই তার লক্ষ্য।\nবিরাট কোহলিকে তিনি তার প্রিয় ক্রিকেটার হিসেবেও ব্যাখ্যা করেন। চলতি লঙ্কান প্রিমিয়ার লিগে হাসারাঙ্গা জাফনা কিংস দলের হয়ে খেলেছেন। এলপিএলে এখন পর্যন্ত তিনি তিনটি ম্যাচ খেলে ৫ টি উইকেট নিয়েছেন। তিনি জানান ‘কোন একদিন আমি আমার প্রিয় ক্রিকেটার কোহলির উইকেট নেব এটাই আশা রাখি। আমি বিরাটের পাশাপাশি বাবর আজম এবং গ্লেন ম্যাক্সওয়েলেরও উইকেট নিতে চাই।’\nপ্রসঙ্গত সদ্য শেষ হওয়া টি-২০ বিশ্বকাপে মাত্র ৮ ম্যাচে ১৬ টি উইকেট নিয়ে সর্বোচ্চ উইকেট সংগ্রাহক হয়েছিলেন তিনি। কিন্তু দুর্ভাগ্যের বিষয় সুপার -১২ পর্যায় থেকে আর সেমিফাইনালে পৌঁছানো হয়নি শ্রীলঙ্কার। তিনি আরও জানান, ‘যখন আমি বল করি সবসময় উইকেট নেওয়াটাই আমার লক্ষ্য থাকে। জাতীয় দলের হয়ে সবসময় নিজের সেরাটাই নিংড়ে দেওয়ার চেষ্টা করি। সেই কারণেই আমি সাফল্য পেয়েছি। আমি পরবর্তী মুরলিধরন বা হেরাথ না প্রথম হাসারাঙ্গা হতে চাই।’\nWanindu Hasaranga Sri Lanka Spinner Virat Kohli babar azam glenn maxwell


Kolkata Municipal Election 2021: Ward watch in the Assembly Constituency of Minister Javed Khan dgtlx - Anandabazar\nKolkata Municipal Election 2021: Ward watch in the Assembly Constituency of Minister Javed\nJaved Khan: জাভেদ তুষ্টে জগৎ তুষ্ট, কসবার ছয় ওয়ার্ড জয় করাই হল মন্ত্রীর চ্যালেঞ্জ\nকলকাতা ০৯ ডিসেম্বর ২০২১ ১৫:৪৪\nএকই অঙ্গে অনেক রূপ! কসবা বিধানসভার ক্ষেত্রে এই বাক্যটি প্রযোজ্য হতে পারে। যেখানে ঝাঁ চকচকে বহুতল,বিলাসবহুল হোটেলের ঝলমলে আলোর রোশনাইয়ের পাশেই দেখা মিলতে পারে নিকষকালো অন্ধকারে ডুবে থাকা রাশিরাশি গরিব ঝুপড়ির।\nইস্টার্ন মেট্রোপলিটন বাইপাস দিয়ে গেলে দেখা যাবে, মাথা উচুঁ করে দাঁড়িয়ে থাকা একের পর এক বেসরকারি হাসপাতাল। গজিয়ে ওঠা ছোট ছোট বার কাম-রেস্তোরাঁ। আর অবশ্যই মাছের ভেড়ি। আবার কেন্দ্রের শেষ প্রান্তে গিয়েদেখা যেতে পারে বিঘার পর বিঘা ফলন। এমনই বৈচিত্র নিয়ে তৈরি হয়েছে কসবা বিধানসভা।\nকলকাতা পুরসভার ছ’টি ওয়ার্ড নিয়ে তৈরি এই বিধানসভা। ৬৬, ৬৭, ৯১, ৯২, ১০৭ এবং ১০৮ নম্বর ওয়ার্ড নিয়ে তৈরি এই বিধানসভা আপাতদৃষ্টিতে ছোট বলে মনে হলেও আয়তনে কসবা বিধানসভা বেশ বড়। তপসিয়া থেকে শুরু করে রুবি হাসপাতাল ছাড়িয়ে তার পরিধি। ২০১১ সাল থেকে পরপর তিনটি বিধানসভা নির্বাচনে কসবায় দু’টি বিষয় ঘটেছে ধারাবাহিকভাবে। প্রথম,তৃতীয়বার জিতে বিধায়ক হয়ে রাজ্য মন্ত্রিসভার সদস্য হয়েছেন জাভেদ আহমেদ খান। আর দ্বিতীয়, তিনবার ভোটে দাঁড়িয়ে পরাজিত হয়েছেন সিপিএমের যুবনেতা শতরূপ ঘোষ। ২০২১ সালের ভোটে তো তৃতীয় স্থানে শেষ করেছেন সিপিএমের এই প্রার্থী!\nআরও একটি বিষয় উল্লেখযোগ্য— কলকাতা পুরসভা এলাকার মধ্যে সবচেয়ে বেশি ভোটার রয়েছেন কসবা বিধানসভার অন্তর্গত ৬৬ নম্বর ওয়ার্ডে। এখনও প্রতিবেশী দুই কেন্দ্র যাদবপুর ও কসবায় বামমনস্ক ভোটারদের বাস রয়েছে যথেষ্ট। এখনও ওই বিধানসভার ৯১ এবং ৯২ নম্বর ওয়ার্ড ধরে রেখেছে বামফ্রন্ট। ৯১ নম্বর ওয়ার্ডের বিদায়ী কো-অর্ডিনেটর সিপিএমের অন্নপূর্ণা দাস। আর ৯২ নম্বর ওয়ার্ডে সিপিআইয়ের মধুছন্দা দেব। ৯১ নম্বর ওয়ার্ডে নতুনমুখ সুরজিৎ সেনগুপ্তকে প্রার্থী করেছে সিপিএম। সেই ওয়ার্ড সিপিএমের থেকে ছিনিয়ে নিতে পাশের ওয়ার্ড ৯০ নম্বর থেকে এসে প্রার্থী হয়েছেন তৃণমূলের পরিচিত মুখ বৈশ্বানর চট্টোপাধ্যায়। আর ৯২ নম্বর ওয়ার্ডে বর্ষীয়ান সিপিআই নেত্রী তথা বামপ্রার্থীর বিরুদ্ধে প্রার্থী হয়েছেন তৃণমূলের ‘নতুন মুখ’ অভিষেক মুখোপাধ্যায় (রোহন)। কসবা বিধানসভার এই দুটি ওয়ার্ড ছাড়া বাম বা বিরোধীরা কোনও ওয়ার্ডে লড়াইয়ে নেই বললে অত্যুক্তি হবে না।\n৬৬ নম্বর ওয়ার্ডে শাসকদলের প্রার্থী স্থানীয় বিধায়ক তথা মন্ত্রী জাভেদ খানের পুত্র ফৈয়াজ আহমেদ খান। ১৯৯৫ সাল থেকে পরপর তিনবার এই ওয়ার্ড থেকে কাউন্সিলর হন জাভেদ। ২০১০ সালে ওয়ার্ডটি মহিলাদের জন্য সংরক্ষিত হলে জাভেদের স্ত্রী রাফাত জাভেদকে মনোনয়ন দেয় তৃণমূল। জাভেদ নিজে ৬৪ নম্বর ওয়ার্ডে প্রার্থী হয়েছিলেন। কিন্তু হেরে যান বামপ্রার্থী ফরজানা চৌধুরীর কাছে। ৬৬ নম্বরে জেতেন রাফাত। ২০১৫ সালে সেই আসনে জাভেদ-পুত্রকে টিকিট দিয়েছিল তৃণমূল। এ বারও তিনিই প্রার্থী।\nকসবা বিধানসভার ৬৬ নম্বর ওয়ার্ড হল মন্ত্রী জাভেদের প্রাণভোমরা। কারণ, ২০১৬ সালের বিধানসভা ভোটে বাকি ওয়ার্ডগুলি জাভেদকে পিছিয়ে দিলেও শুধুমাত্র ৬৬ ওয়ার্ডে ভর করেই ১১,৮৮৪ ভোটে জিতেছিলেন তিনি। ২০২১ সালের ভোটেও জাভেদকে ৬৩,০০০ ভোটে জেতাতে বড় ভুমিকা ছিল ৬৬ নম্বর ওয়ার্ডের। তাই স্বভাবতই সেই ওয়ার্ডের প্রতি মন্ত্রীর নজর বেশি। ঘটনাচক্রে, তপসিয়া সংলগ্ন এই ৬৬ নম্বর ওয়ার্ডটি সংখ্যালঘু প্রধান। ৬৭, ১০৭ এবং ১০৮ নম্বর ওয়ার্ডে সাংগঠনিক ক্ষমতার জোরে তৃণমূলই এগিয়ে।\n১০৭ নম্বর ওয়ার্ডের ‘প্রভাবশালী’ কাউন্সিলর সুশান্ত ঘোষকে এ বার যেতে হয়েছে পাশের ওয়ার্ড ১০৮ নম্বরে। ১০৮ নম্বর ওয়ার্ডে গতবারের কাউন্সিলর প্রাক্তন ফুটবলার শ্যামল বন্দ্যোপাধ্যায়কে এ বার আর প্রার্থী করেনি তৃণমূল। বদলে ১০৭ নম্বর ওয়ার্ডে শাসকদলের নতুন প্রার্থী লিপিকা মান্না। তবে ৬৭ নম্বর ওয়ার্ডে বর্ষীয়ান বিদায়ী কো-অর্ডিনেটর বিজনলাল মুখোপাধ্যায়কেই আবার প্রার্থী করা হয়েছে। শুধু ৬৬ নম্বর নয়, অন্য ওয়ার্ডেও তাঁরা জিতবেন বলে দাবি করেছেন মন্ত্রী জাভেদ।\nরাজ্যের প্রধান বিরোধীদল বিজেপি কী ভাবছে?\nবামেদের পিছনে ফেলে বিধানসভা ভোটে দ্বিতীয় স্থানে উঠে আসাকেই এ বারের পুরভোটে নিজেদের রুপোলি রেখা হিসেবে দেখছে বিজেপি। কসবা বিধানসভা কেন্দ্রে বিজেপি প্রার্থী ছিলেন চিকিৎসক ইন্দ্রনীল খাঁ। তাঁর কথায়, ‘‘বামেদের দু’টি ওয়ার্ড থাকা সত্ত্বেও আমরা দ্বিতীয় স্থানে উঠে এসেছিলাম। অতএব আমাদের প্রতি কসবার মানুষের একাংশের আস্থা রয়েছে। তাই আমাদের এই ভোটে ভাল ফল করার সম্ভাবনা রয়েছে।’’\nআর বামশিবির? ‘অবাধ ও শান্তিপূর্ণ’ ভোট হলে তাঁরা ভাল ফল করবেন বলেই দাবি লাল ঝান্ডার। ৯২ নম্বর ওয়ার্ডের প্রার্থী তথা সিপিআই নেত্রী মধুছন্দার কথায়, ‘‘কসবার ছ’টি ওয়ার্ডেই আমরা লড়াইয়ে আছি। বামপন্থীদের কাজ লড়াই করা। আমরা সেই লড়াইয়ে আছি। অবাধ ও সুষ্ঠু ভোট হলে মানুষ আমাদের পক্ষেই রায় দেবেন।’’ ৯২ নম্বর ওয়ার্ডের বামপ্রার্থী সুরজিৎ বলছেন, ‘‘শাসকদল ভোটের দিন বাইরে থেকে লোক আনবে আমরা জানি। তাই সংগঠনকেও সেভাবেই তৈরি থাকতে বলা হয়েছে।’’\nফলে কী দাঁড়াল মন্ত্রী জাভেদের কাছে? দাঁড়াল এই যে— আমি আছি, গিন্নি আছেন, আছেন আমার এক ছেলে! তাঁরা সকলে সফল হলেই ‘মন্ত্রী’ জাভেদের মুখের হাসি আরও চওড়া হবে।\n(এই প্রতিবেদনটি প্রথম প্রকাশের সময় দুটি তথ্যগত ভ্রান্তি ছিল। লেখা হয়েছিল, জাভেদ খানের পুত্র ফৈয়াজ আহমেদ খান ৬৬ নম্বর ওয়ার্ড থেকে এই পুরভোটে প্রথম বার প্রতিদ্বন্দ্বিতা করছেন, যা ঠিক নয়। ২০১৫ সালেও ফৈয়াজ এই ওয়ার্ড থেকে তৃণমূলের প্রার্থী হন। এবং ৩০ হাজারের বেশি ভোটে জেতেন। প্রতিবেদনে আরও লেখা হয়েছিল, ৬৬ নম্বর ওয়ার্ডে সংখ্যালঘু ভোটারের সংখ্যা ৯০ শতাংশের বেশি। এটিও ঠিক তথ্য নয়। এই ওয়ার্ডে সংখ্যালঘু ভোটার ৫০ শতাংশের কিছু বেশি।এমন দুটি গুরুতর তথ্যগত ভ্রান্তির জন্য আমরা পাঠক এবং সংশ্লিষ্ট সকলের কাছে আন্তরিক দুঃখিত এবং ক্ষমাপ্রার্থী)\nKolkata Municipal Election 2021 KMC Election 2021 Javed Khan


শিক্ষক নিয়োগে হাইকোর্টের নিষেধাজ্ঞা - Daliy nagorik\n১৬ই জানুয়ারি, ২০২১ খ্রিস্টাব্দ\n২রা মাঘ, ১৪২৭ বঙ্গাব্দ\nনানকের কাছে প্রতিমন্ত্রী-মেয়রের অভিযোগ!\tগৌরনদী-মেহেন্দীগঞ্জে নেই ভোটের আমেজ\t'পদস্খলন আর পতনের সমা‌জে সতর্কতা সবার জন‌্যই প্রয়োজনীয়'\tউচ্চতা বৃদ্ধিতে গোমা সেতুর গার্ডার হবে স্টীলের\tশীতে শরীরে ‘ভিটামিন ডি’ ঠিক রাখবেন যেভাবে\tস্বপ্ন ছিলেন নায়িকা হবেন, হলেন দেশী-বিদেশী পুরুষদের শয্যাসঙ্গী\tনতুন দল করছেন ফুরফুরার পীর\tশিক্ষাপ্রতিষ্ঠানে ছুটি ফের বাড়ল\tবাইডেনের প্রশাসনে বাংলাদেশী বংশোদ্ভূত\tবার্ড ফ্লু আতংকে ভারতীয় হাঁস, মুরগি, ডিম আমদানি বন্ধ\nDaliy nagorik > দেশ > আইন-বিচার > শিক্ষক নিয়োগে হাইকোর্টের নিষেধাজ্ঞা\nFair and Fast News\nশিক্ষক নিয়োগে হাইকোর্টের নিষেধাজ্ঞা\nBy: নাগরিক রিপোর্ট\nOn: ডিসেম্বর ১৫, ২০২০\nনাগরিক ডেস্ক : দেশের বেসরকারি স্কুল-কলেজগুলোতে শিক্ষক নিয়োগের ওপর নিষেধাজ্ঞা দিয়েছেন হাইকোর্ট। বেসরকারি শিক্ষক নিবন্ধন ও প্রত্যয়ন কর্তৃপক্ষকে (এনটিআরসিএ) এ নির্দেশ বাস্তবায়ন করতে বলা হয়েছে। এর ফলে আপাতত শিক্ষক নিয়োগ আপাতত বন্ধ থাকবে বলে জানিয়েছেন আইনজীবীরা।\nরিটকারী পক্ষের আইনজীবী মো. সিদ্দিক উল্লাহ্ মিয়া জানান, এই নিষেধাজ্ঞা সুপ্রিমকোর্টের অবকাশকালীন সময় পর্যন্ত কার্যকর থাকবে।\nবেশ কিছু রিটের শুনানি নিয়ে মঙ্গলবার (১৫ ডিসেম্বর) নিবন্ধিত শিক্ষকদের করা এক আবেদনের শুনানিতে এ আদেশ দেন হাইকোর্টের বিচারপতি মামনুন রহমান ও বিচারপতি খিজির হায়াতের সমন্বয়ে গঠিত ভার্চুয়াল বেঞ্চ।\nএছাড়া আদালতে আবেদনের পক্ষে শুনানিতে তার সঙ্গে ছিলেন আইনজীবী মো. খুরশীদ আলম খান।\nসারাদেশের বেসরকারি শিক্ষাপ্রতিষ্ঠানগুলোতে ৫৮ হাজারের বেশি এন্ট্রি লেভেলের শিক্ষক পদ শূন্য আছে বলে তথ্য পাওয়া যায়। যেগুলোর তথ্য গত ফেব্রুয়ারিতে সংগ্রহ করেছিল এনটিআরসিএ। এরপর গত ১০ মাসে শূন্য পদের সংখ্যা আরও কয়েক হাজার বৃদ্ধি পায়।\nএদিকে দীর্ঘদিন ধরে শিক্ষক নিয়োগের গণবিজ্ঞপ্তি প্রকাশ করে আবেদন গ্রহণ শুরু করার দাবি জানিয়ে আসছেন নিবন্ধিত প্রার্থীরা। এরই ধারাবাহিকতায় কয়েকটি রিটের শুনানি নিয়ে নিয়োগ কার্যক্রমের ওপর আপাতত নিষেধাজ্ঞা দিলেন হাইকোর্ট।\nনানকের কাছে প্রতিমন্ত্রী-মেয়রের অভিযোগ!\nগৌরনদী-মেহেন্দীগঞ্জে নেই ভোটের আমেজ\n’পদস্খলন আর পতনের সমা‌জে সতর্কতা সবার জন‌্যই প্রয়োজনীয়’\nউচ্চতা বৃদ্ধিতে গোমা সেতুর গার্ডার হবে স্টীলের\nশীতে শরীরে ‘ভিটামিন ডি’ ঠিক রাখবেন যেভাবে\nস্বপ্ন ছিলেন নায়িকা হবেন, হলেন দেশী-বিদেশী পুরুষদের শয্যাসঙ্গী\nনতুন দল করছেন ফুরফুরার পীর\nশিক্ষাপ্রতিষ্ঠানে ছুটি ফের বাড়ল\nবাইডেনের প্রশাসনে বাংলাদেশী বংশোদ্ভূত\nবার্ড ফ্লু আতংকে ভারতীয় হাঁস, মুরগি, ডিম আমদানি বন্ধ\nসম্পাদক: মো: রফিকুল ইসলাম খান\nপ্রকাশক: মো: মাইনুল ইসলাম চৌধুরী\nম্যানেজিং ডিরেক্টর: সৈয়দ সোয়াইব আহমেদ\nঅফিসঃ ৫, প্যারারা রোড, ওয়ার্ড নংঃ ০৯, বরিশাল সিটি করপোরেশন, বরিশাল।\nমোবাইল: ০১৭১১২৬৬১০০, ০১৭১৬২৩৫২৪৯\nই-মেইল: [email protected] , [email protected]